অসমীয়া মাধ্যমৰ শিক্ষানুষ্ঠান - সাহিত্য ডট অৰ্গ\n(অসমীয়া ভাষাৰ প্ৰসাৰ, প্ৰচলন আদিৰ ক্ষেত্ৰত ‘অসমীয়াত কথা-বতৰা’ সদায়েই ইতিবাচক ভূমিকা গ্ৰহণ কৰি আহিছে। বৈদ্যুতিন মাধ্যমত অসমীয়া লিপিৰে অসমীয়া ভাষাৰ প্ৰসাৰৰ ক্ষেত্ৰত গোটটোৰ সংগ্ৰাম, অৱদান প্ৰাতঃস্মৰণীয়। এইবাৰ অ ক পৰ মঞ্চত চৰ্চিত হৈছিল বহিঃৰাজ্যত অসমীয়া মাধ্যমৰ শিক্ষানুষ্ঠান প্ৰতিষ্ঠাৰ প্ৰসংগ। তেলুগু, বাঙালী ভাষীৰ দৰে বহিঃৰাজ্যত বসবাস কৰা অসমীয়াসকলেও যদি তেওঁলোকৰ সতি-সন্ততিক অসমীয়া মাধ্যমৰ বিদ্যালয়ত পঢ়ুওৱাৰ দিহা কৰিলেহেঁতেন! এয়াই আছিল হিমজ্যোতি তালুকদাৰ স্বপ্ন। তেওঁৰ স্বপ্নৰ আঁত ধৰি বিভিন্নজনে নিজৰ নিজৰ মন্তব্য প্ৰকাশ কৰি কেইবাটাও গুৰুত্বপূৰ্ণ দিশ উন্মোচিত কৰিছে। এইখিনিতে কৈ থওঁ, প্ৰকাশিত নিৰ্বাচিত মন্তব্যবোৰৰ সংশ্লিষ্ট ব্যক্তিৰ ব্যক্তিগত মন্তব্য। মন্তব্যবোৰৰ বাবে কোনো ক্ষেত্ৰতে সম্পাদক দায়ী নহ’ব।)\nহিমজ্যোতি তালুকদাৰঃ দিল্লীত মোৰ বাসস্থানৰ নাতিদূৰত এখন বিদ্যালয় আছে। বিদ্যালয়খন আন্ধ্ৰা এডুকেচন ছ’চাইটিৰ অন্তৰ্গত। আন্ধ্ৰা এডুকেচন ছ’চাইটিৰ অন্তৰ্গত তেলুগু মাধ্যমৰ বিদ্যালয়সমূহৰ মূল উদ্দেশ্য হ’ল দিল্লীবাসী তেলুগুভাষী ছাত্ৰ-ছাত্ৰীসকলৰ মাজত মাতৃভাষাৰ প্ৰসাৰ ঘটোৱা। আজিৰ পৰা প্ৰায় ষাঠি বছৰ পূৰ্বে মাথোঁ এগৰাকী শিক্ষক আৰু বিশগৰাকী ছাত্ৰ-ছাত্ৰীৰে আৰম্ভ হোৱা আন্ধ্ৰা এডুকেচন ছ’চাইটিৰ তেলুগু ভাষাৰ এখন বিদ্যালয় পাছলৈ দিল্লীৰ বিভিন্ন অঞ্চললৈ প্ৰসাৰিত হৈ পৰে। বৰ্তমান এই ছ’চাইটিৰ উদ্যোগত দিল্লীৰ কেইবাঠাইত সুদৃশ্য অট্টালিকাৰে তেলুগু মাধ্যমৰ বিদ্যালয় আছে, য’ত মাতৃভাষাত বহুসংখ্যক ছাত্ৰ-ছাত্ৰীয়ে অধ্যয়ন কৰি আছে। তেলুগুৰ লগতে বাঙালী ভাষাতো ভালেকেইখন উচ্চ আৰু উচ্চতৰ মাধ্যমিক বিদ্যালয় দিল্লীত আছে।\nএইবোৰ দেখি শুনি কেতিয়াবা এটা সপোন দেখোঁ, তেলুগু আৰু বাংলা ভাষাৰ লগতে যদি ওচৰতে আন এখন বিদ্যালয়ো থাকিলহেঁতেন, য’ৰ মুখ্যদ্বাৰত অসমীয়াত লিখা থাকিব “নতুন দিল্লী উচ্চতৰ মাধ্যমিক বিদ্যালয়, লাজপট নগৰ”।\nকিন্তু অলপ পাছতে স্বপ্নভংগ হৈ যায়। অসমতে মাতৃভাষাৰ পাঠ্যক্ৰমৰ ইমান অনাদৰ! নতুন দিল্লীত অসমীয়া ছাত্ৰ-ছাত্ৰীয়ে অসমীয়া মাধ্যমত পঢ়িব? যেন কল্পলোকৰ কাহিনীহে!\nবৰা নিতুলঃ এটা হুমুনিয়াহ ওলাই আহে ক’ব নোৱাৰাকৈয়ে, এইয়া আমাৰ চাগৈ কল্পনাৰো অগোচৰ যেন হ’ব।\nদেৱ প্ৰতিমঃ আজিকালিৰ মাক দেউতাকৰ ফেচন—মোৰ ল’ৰাই বা ছোৱালীয়ে অসমীয়া পঢ়িব নাজানে। এনেকে ক’ব পাৰিলেহে যেন তেওঁলোক সমাজৰ ডাঙৰ মানুহ হৈ পৰে।\nসত্যকাম দত্তঃ দিল্লীৰ অসমীয়া সমাজে নিজৰ ল’ৰা-ছোৱালীক হিন্দী শিকাইহে গৌৰৱ অনুভৱ কৰে । তেওঁলোকৰ ল’ৰা-ছোৱালীৰ মুখত হিন্দী-ইংৰাজী আখৈ ফুটাদি ফুটে । “আমাৰ ল’ৰাই হলে অচমীয়া নাজানে বুলি গৌৰৱ কৰে।\nহিমজ্যোতি তালুকদাৰঃ মাধ্যম প্ৰকৃততে কোনো কাৰণতে অন্তৰায় নহয়। হিন্দী, ইংৰাজী সকলো শিকক। কিন্তু অসমীয়া ভাষা, নিজৰ মাতৃভাষাটোক লৈ ইমান অৱহেলা কিয় অসমীয়া লোকসকলৰ?\nনীলাঞ্জনা মহন্তঃ এইটো সচাঁকৈয়ে ভাবিবলগীয়া আন ভাৰতীয় ভাষীৰ মাজত ভাষা-সংস্কৃতিৰ প্ৰতি সজাগতা আমাতকৈ বহ বেচি…কিন্তু হয়তো দুজনমান অসমীয়াই হ’লেও আৰম্ভণিতো কৰি দিব লাগে সৰু বিদ্যালয়খনিৰ কাম যদি সম্ভৱ হয়, এজন বা দুজন ছাত্ৰ-ছাত্ৰীক লৈয়ে, কাইলৈ তিনিজন হ’ব, পৰহিলৈ চাৰিজন, এনেকৈয়ে আৰু দহ’বছৰৰ পিছত হয়তো সপোনটো ফলিয়াবগৈ।\nশান্তিছায়া শইকীয়াঃ সপোনটো সাকাৰ কৰিবলৈ হ’লে অসমীয়াসকলক কিছুদিনৰ বাবে ভাৰতৰ বিভিন্ন ৰাজ্যবিলাকলৈ গৈ সেই ৰাজ্যসমূহে নিজৰ ভাষাৰ বিকাশ, প্ৰসাৰৰ বাবে তেওঁলোকে কিদৰে ফলপ্ৰসু ব্যৱস্থা গ্ৰহণ কৰিছে তাৰ উদাহৰণবোৰ প্ৰত্যক্ষ কৰিবলৈ দিব লাগিব। প্ৰত্যেক অচমীয়াই (?) আচামিজ নজনা শিশুক সাহিত্য-সংস্কৃতিৰ প্ৰতি ধাউতি বঢ়োৱাৰ কাৰ্যব্যৱস্থা ল’ব লাগিব।\nহিমজ্যোতি তালুকদাৰঃ এইবোৰ অলীক সপোন। লেখা-মেলা, কথা-বতৰাৰ মাজত সীমাৱদ্ধ সকলো। এখন বিদ্যালয় খোলা হ’লেই যেনিবা, কিন্তু কোন আহিব পঢ়িবলৈ তালৈ? কোনো নাহে!\nমাধুৰীমা ঘৰফলীয়াঃ সঁচায়ে অলীক সপোন!\nঅনুপমা বৰগোহাঞিঃ এনে এটা চিন্তা ময়ো বহুত দিনৰ পৰা কৰি আছিলো । অন্ধ্রপ্রদেশৰ ৰাজামুন্দ্রিত ২০০৩ চনত আমাৰ কিছু অসমীয়া গৃহিনীয়ে এনে প্রচেষ্টা হাতত লৈছিল, পিচে সেই প্ৰচেষ্টা অব্যাহত আছেনে নাজানো। হিমজ্যোতি, তোমাৰ এই সপোন কাৰ্যকৰী কৰিবলৈ মোৰ ফালৰ পৰা সম্পূৰ্ণ সহায় পাবা আৰু অহা ৬ জানুৱাৰীৰ অ ক বৰ দিল্লীৰ আড্ডাত এই বিষয় লৈ আলোচনা কৰিব পৰা যাব । ধন্যবাদ এনে এটা চিন্তা, এনে এটা সপোন দেখাৰ বাবে।\nমাধুৰীমা ঘৰফলীয়াঃ বঢ়িয়া । ময়ো আপোনালোকৰ সৈতে আছো দেই । পিছে আশা কম যেন লাগিছে। অসমীয়া অসমীয়া বুলি জহাই ফুৰাসকলৰ ঘৰতে দেখোন অসমীয়া নচলে! মাতৃভাষা শিকিবলৈ বাৰু বেলেগকৈ প্ৰশিক্ষণ ল’ব লাগে নেকি? নাজানো দেই । নিজৰ ঘৰত যদি অসমীয়াত কথা-বতৰা পাতে ল’ৰা-ছোৱালীয়ে সহজেই সেই ভাষা শিকিব।\nঅভিজিৎ কলিতাঃ মূল কথাটো হ’ল আমাৰ অসমীয়া ভাষাটোক লৈ গৌৰৱবোধ আছে নে নাই? এই গৌৰৱবোধ আহিলেই দ্বায়িত্বৰ কথা আহিব, দ্বায়িত্ববোধ আহিলেই এই সপোনো পূৰা হ’ব। মোৰ সপোনটো হ’ল কিছুদিনৰ পাছত লৰা-ছোৱালীয়ে কেৱল মাতৃভাষা শিকিব আৰু কিবা কিবা অনুবাদক, স্পীচ্ছ ৰিকগনিচন, টেক্সট টু স্পীচ্ছ মেকাৰ আদি যন্ত্ৰৰ সহায়ত পৃথি্ৱীৰ যিকোনো লোকৰ লগতে ভাব বিনিময় কৰিব। প্ৰযুক্তি ইতিমধ্যে বিকশিত হৈছে, এতিয়া তাৰ সুবিধা লোৱাৰহে কথা।\nহিমজ্যোতি তালুকদাৰঃ গৌৰৱবোধ আছে, দায়িত্ববোধহে নাই। এতিয়া দিল্লীত অসমীয়া মাধ্যমৰ বিদ্যালয় খোলাটো এক প্ৰত্যাহ্বান। এই কামটো আজিৰ পৰা ত্ৰিশ চল্লিশ বছৰ আগতেই অসম এছ’চিয়েছন আদিৰ দৰে সংগঠনসমূহে আৰম্ভ কৰিব পাৰিলেহেঁতেন। কিন্তু এতিয়া ই অতি জটিল বিষয়। তদুপৰি আমাৰ অসমীয়া সমাজৰ মনোভাৱবোৰো বুজিবলৈ অতি কঠিন । অসমীয়া ভাষাৰ উন্নতিৰ কাৰণে বক্তৃতা দিয়া বেছিভাগেই আকৌ নিজৰ সন্তানক অসমীয়া নিশিকায়। সৰু সৰু ল’ৰা-ছোৱালীকেইটাই যে শিকিবলৈ খুব আগ্ৰহী সেইটোও ভালদৰে জানো। কিন্তু অভিভাৱকসকল সচেতন নহয়।\nদেৱব্ৰত গগৈঃ দিল্লী বহুদূৰ, অসমতে অসমীয়া বিদ্যলয় এখন ভালদৰে আৰম্ভ কৰাটো এতিয়া এক প্ৰত্যাহবান হৈ উঠিছে।\nদেৱাশিস শৰ্মাঃ অসমত থকা কিছুমান অসমীয়াই অসমীয়া ভাষাটোক অৱহেলা কৰা দেখিলে বৰ দুখ লাগে। কিন্তু ব্যস্ততাৰ মাজতো প্ৰবাসী অসমীয়াই অসমীয়া ভাষা চৰ্চা কৰা দেখিলে ম’নটো কিমান যে ভাল লাগে তাক আখৰৰে প্ৰকাশ কৰিব নোৱাৰি।\nমনোহৰ দত্তঃ নিজৰ ঘৰতে যেতিয়া মাতৃভাষাৰ আদৰ কমিছে, বাহিৰত সেই কাম হোৱাটো সহজ নহয় যদিও উপযুক্ত লোকে বিষয়টোত মনোযোগ দিলে কামটো হৈ উঠাৰ সম্ভাৱনা নুই কৰিব নোৱাৰি।\nনীলাঞ্জনা মহন্তঃ যিয়েই নহওক সপোনটো কিন্তু ধুনীয়া৷ শুভেচ্ছা থাকিল যাতে সোনকালেই গজালি মেলি সি এজোপা পৈণত বৃক্ষৰ ৰূপ ধাৰণ কৰে, যাৰ ছাঁয়াত দুৰ্ভগীয়া ভাষাটোৱে কেতিয়াবা এখন্তেক জিৰাব পাৰিব।\n← গল্পকাৰ জ্যোতিপ্ৰসাদ আগৰৱালা: অঞ্জনা তামুলী\nআধৰুৱা স্মৃতি (প্ৰশান্ত ঋতু কাকতি) →


প্লাষ্টিক-থাৰ্ম’কলৰে হেলমেট প্ৰস্তুত! নকল হেলমেট প্ৰস্তুত কৰা প্ৰতিষ্ঠানত আৰক্ষীৰ অভিযান - NEWS8 NorthEast\nপ্লাষ্টিক-থাৰ্ম’কলৰে হেলমেট প্ৰস্তুত! নকল হেলমেট প্ৰস্তুত কৰা প্ৰতিষ্ঠানত আৰক্ষীৰ অভিযান\nJanuary 12, 2021\t0\tBy NEWS DESK\nনিউজ ডেস্ক। বাইক আৰােহীৰ জীৱনক লৈও হেতালি খেলিছে একাংশ অসাধু লােকে। যি সময়ত কেন্দ্ৰীয় পথ পৰিবহণ বিভাগে বাইক আৰােহীৰ বাবে BIS এ নিৰ্ধাৰণ কৰি দিয়া উচ্চ মানদণ্ডৰ হেলমেট পৰিধান কৰাটাে বাধ্যতামূলক কৰিছে, তেনে সময়তে দেশৰ ভিন্ন ঠাইত তৈয়াৰ কৰা হৈছে নিম্নমানদণ্ডৰ নকল হেলমেট।\nসোমবাৰে নিম্নমানদণ্ডৰ হেলমেট নিৰ্মাতা চক্ৰ উৎখাত কৰে হাইডৰাবাদৰ চাইবাৰবাদ আৰক্ষীয়ে।\nএই সন্দৰ্ভত চাইবাৰবাদ আৰক্ষীৰ যান-বাহন শাখাৰ ডিচিপি এছ এম বিজয় কুমাৰে কয় যে, ধীৰাজ কুমাৰৰ AASHIRWAD HELMETS & ACCESSORIES আৰু অনিল কুমাৰৰ Welfare Enterprises of Ghaziabad নামৰ দুই প্ৰতিষ্ঠানে প্ৰস্তত কৰি আহিছিল নিম্ন মানদণ্ডৰ হেলমেটসমূহ। যিসমূহ প্ৰস্তুত কৰাৰ লগতে বিক্ৰীও কৰে তেওঁলোকে। দুই অভিযুক্তক উত্তৰ প্ৰদেশৰ গাজিয়াবাদত আটক কৰি চহৰলৈ লৈ অনা হয়।\nচাইবাৰবাদ আৰক্ষীয়ে কিছুদিনৰ পৰা অঞ্চলটোত নিম্ন মানদণ্ডৰ হেলমেট বিক্ৰী আৰু ব্যৱহাৰ হৈ থকাৰ তথ্য লাভ কৰে। সেয়েহে এই হেলমেট নিৰ্মাতা প্ৰতিষ্ঠান কেইটাক ছীল কৰাৰ উদ্দেশ্যে আৰক্ষীয়ে এক তদন্ত্ৰকাৰী দল গঠন কৰি দিয়ে। সেই অনুসৰি সোমবাৰে এই দুই প্ৰতিষ্ঠানক হাতে লুটে ধৰা পেলাই ছীল কৰে দলটোৱে। প্ৰায় ১০ টি কৈ গোচৰ ৰুজু কৰা হৈছে নিৰ্মাতা প্ৰতিষ্ঠানৰ বিৰুদ্ধে।\nপ্লাষ্টিক-থাৰ্ম’কলৰে হেলমেট প্ৰস্তুত! চাইবৰাবাদ আৰক্ষীৰ ছীল কৰিলে নকল হেলমেট প্ৰস্তুত কৰা দুই প্ৰতিষ্ঠান pic.twitter.com/dQFVcGekvk\n— NEWS8 Northeast (@news8northeast) January 12, 2021\nবিষয়াজনে লগতে কয় যে, এই নিম্ন মানদণ্ডৰ হেলমেট পৰিধান কৰাৰ ফলত দুৰ্ঘটনাত পতিত হৈ হোৱা মৃত্যুৰ হাৰ বৃদ্ধি পাইছে। এনে হেলমেট দেশৰ বহুতো ঠাইত নিৰ্মাণ হৈ আছে।\nএনেধৰণৰ হেলমেট সমূহৰ নিৰ্মাণ খৰচ ১০০-২০০ টকাৰ ভিতৰত হয়। কিন্তু এইসমূহ বিক্ৰী কৰা হয় ৫০০ টকা দৰত। সেয়েহে নিজৰ জীৱন সুৰক্ষিত ৰখাৰ স্বাৰ্থত এই হেলমেট ব্যৱহাৰৰ পৰিৱৰ্তে উন্নত মানৰ হেলমেটহে চালক সকলে পৰিধান কৰিব লাগে বুলি সকলোকে আহ্বান জনায় বিষয়া গৰাকীয়ে।\nবিষাক্ত সুৰা সেৱন কৰি ১০ জনৰ মৃত্যু! গুৰুতৰভাৱে অসুস্থ ৭\nচেল্ফী তুলিবলৈ গৈ প্ৰাণ গ’ল যুৱতীৰ! ২২ ঘণ্টাৰ পিছত উদ্ধাৰ মৃতদেহ


Danazol - ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Danazol in Assamese\nDanazol ৰ লাভ আৰু ব্যৱহাৰসমূহ- Danazol Benefits & Uses in Assamese- Danazol ar laabh aaru byavaharsamuh\nDanazol ৰ পালি আৰু সেয়া কেনেদৰে ল'ব- Danazol Dosage & How to Take in Assamese - Danazol ar paali aaru xeya kenedore lobo\nDanazol ৰ পাৰ্শ্চক্ৰিয়াসমূহ- Danazol Side Effects in Assamese- Danazol ar parshwakriyasamuh\nDanazol সংক্ৰান্ত সতৰ্কতাবাণীসমূহ- Danazol Related Warnings in Assamese- Danazol xonkranta xatarkatabanisamuh\nঅইন দৰৱৰ সৈতে Danazolৰ গুৰুতৰ ক্ৰিয়া-প্ৰতিক্ৰিয়া- Severe Interaction of Danazol with Other Drugs in Assamese- Oinor xoite Danazol ar gurutor kriya-pratikriya\nDanazol মতভেদসমূহ- Danazol Contraindications in Assamese- Danazol nishedhsamuh\nDanazol ৰ বিষয়ে সততে সোধা প্ৰশ্নসমূহ- Frequently asked Questions about Danazol in Assamese- Danazol ar bikhoye satate xodha prashnasamuh\nখাদ্য আৰু মদৰ সৈতে Danazol ক্ৰিয়া-প্ৰতিক্ৰিয়া- Danazol Interactions with Food and Alcohol in Assamese- khadya aaru modor xoite Danazol kriya-pratikriya\nDanazol ৰ লাভ আৰু ব্যৱহাৰসমূহ - Danazol Benefits & Uses in Assamese - Danazol ar laabh aaru byavaharsamuh\nDanazol তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nDanazol ৰ পালি আৰু সেয়া কেনেদৰে ল'ব - Danazol Dosage & How to Take in Assamese - Danazol ar paali aaru xeya kenedore lobo\nDanazol-ৰ উপাদানসমূহ - Danazol Active Ingredients in Assamese - Danazol-ar upadaansamuh\nDanazol ৰ পাৰ্শ্চক্ৰিয়াসমূহ - Danazol Side Effects in Assamese - Danazol ar parshwakriyasamuh\nগৱেষণাৰ ভিত্তিত, Danazol ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nDanazol সংক্ৰান্ত সতৰ্কতাবাণীসমূহ - Danazol Related Warnings in Assamese - Danazol xonkranta xatarkatabanisamuh\nDanazol-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nDanazolএ গৰ্ভৱতী মহিলাৰ ক্ষেত্ৰত সুতীব্ৰ প্ৰভাৱ দেখুৱায়। এইবাবে ইয়াক চিকিতসকৰ পৰামৰ্শৰ পিছতহে গ্ৰহণ কৰিব। আপোনাৰ ইচ্ছা অনুসৰি গ্ৰহণ কৰিলে ই ক্ষতিকাৰক হব পাৰে।\nDanazol-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nDanazol এ স্তন্যপায়ী মহিলাৰ ক্ষেত্ৰত কিছু পাৰ্শ্ব-প্ৰতিক্ৰিয়া কৰিব পাৰে। Danazol গ্ৰহণ কৰাৰ পিছত যদি আপুনি যদি অচিনাকি লক্ষণ দেখা পায়, তান্তে ইয়াক পুনৰ ব্যৱহাৰ নকৰিব আৰু আপোনাৰ চিকিতসকক লগে লগে কল কৰিব। আপোনাৰ চিকিতসকে আপোনাক সঠিক বিকল্পটো কব।\nবৃক্কত Danazol কি প্ৰভাৱ দেখা গৈছে?\nDanazolৰ বৃক্ক ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nযকৃতত Danazol কি প্ৰভাৱ দেখা গৈছে?\nDanazolৰ দ্বাৰা কলিজা প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nহৃদযন্ত্ৰৰ ক্ষেত্ৰত Danazol ৰ কি প্ৰভাৱ দেখা গৈছে?\nDanazolৰ হৃদয়ত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই [হৃদয় ত কেতিয়াও একো প্ৰভাৱ পৰা নেদেখিব।\nঅইন দৰৱৰ সৈতে Danazolৰ গুৰুতৰ ক্ৰিয়া-প্ৰতিক্ৰিয়া - Severe Interaction of Danazol with Other Drugs in Assamese - Oinor xoite Danazol ar gurutor kriya-pratikriya\nDanazol তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nDanazol মতভেদসমূহ - Danazol Contraindications in Assamese - Danazol nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Danazol লোৱা অনুচিত যাতে -\nDanazol ৰ বিষয়ে সততে সোধা প্ৰশ্নসমূহ - Frequently asked Questions about Danazol in Assamese - Danazol ar bikhoye satate xodha prashnasamuh\nএই Danazol-এ অভ্য়াস বা নিচাৰ সৃষ্টি কৰে নেকি?\nDanazolৰে অভ্যাস গঠনৰ কোনো কথাৰ প্ৰতিবেদন পোৱা নাই।\nDanazol লোৱাৰ পিছত আপুনি গা়ড়ী চলাব নালাগে অথবা গধুৰ মেচিন চলাব নালাগে। এয়া বিপজ্জনক হ'ব পাৰে, যিহেতু Danazolয়ে আপোনাক তন্দ্ৰাচ্চন্ন কৰিব পাৰে।\nহয়, কিন্তু ডাক্তৰৰ পৰামৰ্শ মতেহে Danazol লওক।\nনহয়, Danazolয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Danazol ক্ৰিয়া-প্ৰতিক্ৰিয়া - Danazol Interactions with Food and Alcohol in Assamese - khadya aaru modor xoite Danazol kriya-pratikriya\nখাদ্য আৰু Danazolৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Danazol আৰু খাদ্য একেলগে লোৱাটোৰ পিছৰ পৰ্যায়ৰ বিষয়ে একো ক'ব পৰা নাযায়।\nমদ আৰু Danazolৰ মাজৰ প্ৰতিক্ৰিয়া\nগৱেষণাৰ অভাৱত, Danazol লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।\nDanazol ৰ মূল্য আৰু পেকৰ চাইজ - Danazol Price and Pack Size in Assamese - Danazol ar mulya aaru pakor size


Assam Archives - Factcrescendo Assamese\nSeptember 9, 2021 January 28, 2022 Manjori BorkotokyLeaveaComment on FACT CHECK: বাংলাদেশৰ ২০২০চনৰ ফেৰী দুৰ্ঘটনাৰ ফটো নিমাতীঘাটৰ নাওঁ দুৰ্ঘটনাৰ ফটো বুলি প্ৰচাৰ!\nMay 21, 2021 January 29, 2022 Manjori BorkotokyLeaveaComment on FACT CHECK: নিৰ্বাচনৰ সময়ত ফেচবুকত অসমৰ টাইম৮ পে’জটো ‘ভিডিঅ’ ভিউজ’ৰ ভিত্তিত বিশ্বৰ ভিতৰত প্ৰথম স্থানত নাছিল\nMay 8, 2021 January 28, 2022 Manjori BorkotokyLeaveaComment on FACT CHECK: অসমৰ পৰবৰ্তী মুখ্যমন্ত্ৰী বিজেপি বিধায়ক গণেশ লিম্বু বুলি ভূৱা স্ক্ৰিনশ্বট ভাইৰেল!\nDecember 29, 2020 March 12, 2022 Manjori BorkotokyLeaveaComment on Fact Check: অসমত বৰ্তমানলৈকে ব্ৰিটেইনৰ নতুন প্ৰজাতিৰ ক’ৰনা ভাইৰাছ ধৰা পৰা নাই!\nNovember 11, 2020 March 12, 2022 Manjori BorkotokyLeaveaComment on FACT CHECK: এইগৰাকী হিন্দুৰ বিৰুদ্ধে হত্যাৰ ষড়যন্ত্ৰ কৰাৰ অপৰাধত গ্ৰেপ্তাৰ হোৱা কংগ্ৰেছ নেতা নহয়!\nOctober 15, 2020 March 12, 2022 Manjori BorkotokyLeaveaComment on FACT CHECK: গণপ্ৰহাৰৰ এই ভিডিওটো অসমৰ নহয়!\nAugust 12, 2020 March 12, 2022 Manjori BorkotokyLeaveaComment on এই ভাইৰেল ফটোখন বোকাখাটৰ কাজিৰঙা অভয়াৰণ্যত থকা এখন চাহ বাগিছাৰ নহয়!\nফেচবুক লিংক | সংৰক্ষিত লিংক শেহতীয়াকৈ অসমত ফেচবুকৰ জৰিয়তে এখন বিশেষ ফটো ভাইৰেল হৈ পৰিছে । ফটোখনত এখন চাহ বাগানৰ মাজত এটুকুৰা মনমোহা মুকলি ঠাই দেখা গৈছে আৰু নাতি দূৰত এখন পাহাৰ দেখা গৈছে । দাবী কৰা হৈছে যে এই ফটোখন বোকাখাটৰ কাজিৰঙা অভয়াৰণ্যত থকা এখন চাহ বাগিছাৰ হয় । ‘আছামিজ অনলাইন’ নামৰ এক ফেচবুক […]


গ্ৰন্থমেলা বন্ধ কৰাৰ বাবে উঠপৰি লাগিবলৈ চৰকাৰে লাজ পোৱা উচিত : জুবিন গাৰ্গ\nকিতাপ নথকা জাতি এটাক গামোচাই বচাব নোৱাৰে : জুবিন গাৰ্গ\nগুৱাহাটী , September 1, 2018 6:58 pm\nহিমাৰ সৈতে শিল্পী জুবিন গাৰ্গ।\nযোৱা ১৯-২০ বছৰে ধাৰাবাহিকভাৱে আৰু সফলভাৱে অনুষ্ঠিত হৈ অহা তথা সমগ্ৰ ৰাজ্যৰ গ্ৰন্থপ্ৰেমীৰ আগ্ৰহৰ কেন্দ্ৰ হৈ পৰা উত্তৰ-পূব গ্ৰন্থমেলা আয়োজনত স্বয়ং চৰকাৰে বিধি-পথালি দিয়া কাৰ্য্যত এইবাৰ সৰৱ হৈ পৰিছে জনপ্ৰিয় গায়ক জুবিন গাৰ্গ।\nগ্ৰন্থমেলাক লৈ খেলিমেলি নকৰিব বুলি আহ্বান জনাই চৰকাৰলৈ বুলি সম্বোধন কৰি এটা চমু লেখা নিজৰ ফেইচবুকৰ টাইমলাইনত প্ৰচাৰ কৰিছে জুবিনে।\nলেখাটোত জনপ্ৰিয় শিল্পীজনে প্ৰশ্ন কৰিছে, ২০ বছৰে পাতি অহা গ্ৰন্থমেলা অনুষ্ঠিত কৰিবলৈ দিয়াত চৰকাৰে বেয়া পাইছে কিয়?\nআনহাতে প্ৰসংগটোত তাৎপৰ্য্যপূৰ্ণ আৰু অতি মহত্ত্বপূৰ্ণ মন্তব্যও কৰে জুবিনে, “কিতাপ নথকা জাতি এটাক গামোচাই বচাব নোৱাৰে।”\nজুবিন গাৰ্গৰ চমু লেখাটো।\nঅহা বছৰৰ মাৰ্চলৈকে চানমাৰিৰ ফিল্ডখন বুক কৰি থোৱা বাবে চৰকাৰক সমালোচনা কৰে শিল্পীজনে। ইয়াক তেওঁ উত্তৰ-পূব গ্ৰন্থমেলাৰ প্ৰতি চৰকাৰখনৰ ষড়যন্ত্ৰ আখ্যা দিছে।\nমানুহে কিতাপ কিনাটো চৰকাৰে নিবিচাৰে নেকি? নে মানুহে কেৱল সেইবোৰ কিতাপ কিনিব পাৰিব, যিবোৰ চৰকাৰে ভাল পায়? মানুহে চিন্তা-চৰ্চা নকৰিব নেকি? গ্ৰন্থমেলাৰ নামত কাজিয়া কৰি এখন প্ৰতিষ্ঠিত গ্ৰন্থমেলা বন্ধ কৰাৰ ষড়যন্ত্ৰ কৰি চৰকাৰে খুবেই বেয়া কাম কৰিছে আৰু ইয়াৰ বাবে তেওঁলোকে লাজ পোৱা উচিত।\nতেওঁ চৰকাৰক ‘প্ৰত্যেকখন জিলাৰ প্ৰতিটো মহকুমাৰ প্ৰতিখন সদৰ ঠাইত একে সময়তে একেলগে গ্ৰন্থমেলা পাতি দেখুওৱাক’ বুলি প্ৰত্যাহ্বান জনায়।\nতেওঁ প্ৰকাশন পৰিষদৰ গ্ৰন্থমেলা আৰু উত্তৰ-পূব গ্ৰন্থমেলা, এই দুয়োখন গ্ৰন্থমেলা পতাৰ বাবে প্ৰয়োজনীয় ব্যৱস্থা গ্ৰহণৰ আহ্বান জনায়। তেওঁ আজি উত্তৰ-পূব গ্ৰন্থমেলা সদৌ অসম পুথি প্ৰকাশক আৰু বিক্ৰেতা সংস্থাই দীঘলীপুখুৰীৰ পাৰত অনুষ্ঠিত কৰা চৰকাৰৰ বিৰুদ্ধে ধৰ্মঘট কাৰ্য্যসূচীলৈ সমৰ্থন আগ বঢ়ায়। তেওঁ ভাৰতৰ বাহিৰত থকা বাবে এই ধৰ্মঘট কাৰ্য্যসূচীলৈ আহিব নোৱৰা বুলি স্বীকাৰ কৰে।


Assam Police Constable Admit Card 2021 – Constable PET/ PST Call Letter - News in Assam- Career News in India\nin Assamese News, Job News Assam\nAssam Police Constable Admit Card 2021 – Constable PET/ PST Call Letter: অসম আৰক্ষী কনিষ্টবল এডমিট কাৰ্ড 2021 – কনিষ্টবল পিইটি/ পিএছটি কল লেটাৰ .\nঅসম আৰক্ষীৰ এডমিট কাৰ্ডৰ বিৱৰণ\nপদৰ নাম: কনিষ্টবল [নিৰস্ত্ৰ শাখা (ইউবি) আৰু সশস্ত্ৰ শাখা (এবি) ] সংগঠনৰ নাম: অসম আৰক্ষী\nপদৰ সংখ্যা: 6,662 টা পদ\nকনিষ্টবল (ইউবি): 2,391 টা পদ\nকনিষ্টবল (এবি): 4,271 টা পদ\nনিযুক্তি কৰ্তৃপক্ষ: ৰাজ্যিক পৰ্যায়ৰ আৰক্ষী নিযুক্তি বোৰ্ড (এছএলপিআৰবি) অসম\nপৰীক্ষাৰ নাম: শাৰীৰিক দক্ষতা পৰীক্ষা (পিইটি) আৰু শাৰীৰিক মানক পৰীক্ষা (পিএছটি)\nপৰীক্ষাৰ তাৰিখ: 1 ছেপ্টেম্বৰ 2021 ৰ পৰা\nঅসম আৰক্ষী কনিষ্টবল এডমিট কাৰ্ড কেনেদৰে ডাউনলোড কৰিব?\nযিসকল প্ৰাৰ্থীয়ে অসম আৰক্ষীৰ কনিষ্টবল (ইউবি) 2391 টা পদ আৰু কনিষ্টবল (এবি)ৰ 4271 টা পদৰ বিৰুদ্ধে তেওঁলোকৰ অনলাইন আবেদন দাখিল কৰিছিল, তেওঁলোকৰ পিইটি-শাৰীৰিক দক্ষতা পৰীক্ষা আৰু পিএছটি-শাৰীৰিক মানক পৰীক্ষা (পিইটি আৰু পিএছটি)ৰ বাবে তেওঁলোকৰ প্ৰৱেশ পত্ৰ ডাউনলোড কৰাৰ বাবে তলত উল্লেখ কৰা পদক্ষেপবোৰ অনুসৰণ কৰিব পাৰে।\nক) তললৈ স্ক্ৰ’ল কৰক, গুৰুত্বপূৰ্ণ ৱেব লিংকলৈ যাওক।\nখ) অসম আৰক্ষীৰ এডমিট কাৰ্ড লিংকত ক্লিক কৰক।\nগ) আপোনাৰ ফোন নম্বৰ / ইমেইল আইডি / এপ্লিকেচন আইডি প্ৰবিষ্ট কৰক (এইবোৰৰ যিকোনো)।\nঘ) লগইন বুটামত ক্লিক কৰক।\nঙ) আপোনাৰ এডমিট কাৰ্ড প্ৰিণ্ট বা ডাউনলোডৰ বাবে উপলব্ধ হ’ব।\nচ) ইয়াৰ এটা প্ৰিণ্ট লওক আৰু আপোনাৰ কল লেটাৰ পৰীক্ষা কেন্দ্ৰলৈ লৈ যাওঁক।


টেটোন তামুলি - প্ৰথম অঙ্ক প্ৰথম পট - ৱিকিউৎস\nটেটোন তামুলি - প্ৰথম অঙ্ক প্ৰথম পট\n←সূচীপত্ৰ আৰু চৰিত্ৰাৱলী টেটোন তামুলি\nলেখক পদ্মনাথ গোহাঞি বৰুৱা প্ৰথম অঙ্ক দ্বিতীয় পট→\n1389টেটোন তামুলিপদ্মনাথ গোহাঞি বৰুৱা\nটেটোন : (অকলশৰে ইফালে-সফাললৈ টহলি) আহক বাইটি মাছৰ পৰা আজি। মই, বাপেকে এইখিনিতে খালৈৰপৰা পোনেই বৰকাৱৈ এটা আৰু মৰঠি-পুঠি এজনী লৈ বেলেগে খৰিকাত দিমগৈ। বোপাই পথাৰৰপৰা আহি নৌ পাওঁতেই, বাপেকে, খৰিকা-দিয়া পেট পাবগৈ। আকৌ, আইৰ পৰাও আঞ্জাত দিয়াৰো ভাগ ল’ম লহয়, মই বাপেকে। আহক আজি; জাকৈয়া নাহে মানে মানে ময়ো পদূলিৰমূৰৰ পৰা নাঁতৰো নহয়। (অলপ পৰ টলকা মাৰি লৈ) অ’, ভাল মনত পৰিছে। আজি ভিনিহিকো মাতি পঠিয়াইছে নহয়। সেইটো আহি পালে, আমাৰ কাৱৈ মাছৰ মূৰ চোবোৱাটি হৈছে আৰু। আইৰ আৰু বোপাইৰ আকৌ তালৈহে ধাউতি। জোঁৱাই-ল’ৰা আহিব বুলিলেইচোন দুয়োৰে গাত ততেই নাইকিয়া হয়। আজি বাৰু আহক বাপেকে, দেখিম ময়ো।\nটেটোন : আও। ভিনিহি, তুমি বহুত দিন জীবা দেও।\nধনাই : হেৰ’, কি হ’ল অ’? কোনখন মঙ্গলতনো পালি, মই বহুত দিন জীম বুলি?\nটেটোন – এ, মঙ্গল নহয়, ভিনিহি, মানুহৰ নাম লওতেই ওলালেহি হেনো তাৰ আয়ুস বাঢ়ে।\nধনাই - অ’, তই তেন্তে মোক চৰ্চিহে আছিলি হ’বলা?\nটেটোন – সঁচা, তোমাক লৈয়ে নিতৌ মোৰ চৰ্চা বাঢ়িছে হওঁতে। ঘাইকৈ আজি এইবেলা।\nধনাই – তোৰনো কি ভাগৰ ভাত খালোঁ অ’ তাকে যে চৰ্চি থাক?\nটেটোন – এ, ভাগৰ ভাত হে বুলিছা, তাৰ লগতে মাছকেইটাও যে। ভাততকৈ মাছৰটো ভাবনাহে আগ হৈছে।\nধনাই – বাৰু, তোৰ ভাত-মাছ খোৱা কথাখন থ’ এতিয়া। কচোন, বাপেৰ ক’লৈ গ’ল।\nটেটোন – (আপোনা-আপুনি) আও। ‘বাপেক! শহুৰ বুলিবলৈ ‘বৰ মানুহৰ বেটাৰ’ লাজ লাগে! বাৰু শিকাম বাপেৰে ময়ো, ৰবি।’ (ফুটাই) এ, ভিনিহি বোপাই পাতাল ছিৰি তলৰ মাটি ওপৰ কৰিবলৈ গৈছে।\nধনাই – (আপোনা আপুনি) উঃ, কটা, ভাল কথা সুধিলে আকৌ ই পেংলাই হে কৰে! (ফুটাই) বাৰু, বাপেৰৰ কথা বুজিলোঁ, হেৰ’, মাৰ গ’ল ক’লৈ’?\nটেটোন – (ভোৰভোৰাই) উশ! শাহু বুলিবলৈকো লাজ। মোৰ আইক শাহু বুলিলে ই ৰজাৰ কোঁৱৰটো সৰু হ’ব। বাৰু, চাম বাপেৰে কিমান ঊধাব পাৰ। (ফুটাই) এৰা, ভিনিহি, আয়ো নাই। আই সাদিনীয়া পঁইতা খুৱাই মৰা জীয়াবলৈ গৈছে।\nধনাই – (আপোনা আপুনি) ঐ কটা, ল’ৰাটোৰ ভেঙুচালিখন বাঢ়ি গৈ আছে। (ফুটাই) হেৰ’, বায়েৰো নাই হ’বলা ঘৰত?\nটেটোন – (ভোৰভোৰাই) বাৰু, অলপ শাম কাটিছে। (ফুটাই) নাই, ভিনিহি, বাইটিও নাই ঘৰত। বাইটি সাগৰ চালি মাণিক তুলিবলৈ গৈছে।\nধনাই – (আপোনা-আপুনি) ই কটা বৰ আধাকটা ল’ৰা। ভাল কথা সুধিলে সি পেংলাইহে কৰে! বাৰু, ৰবি, ময়ো চুঙা চাই সোপা দি থও। (ফুটাই) হেৰ’, বাপেৰ আহিলে ক’বি, বুলি, ভিনিহি আহিছিল, কাণমাৰিলৈ তহঁতৰ বৰ চপা গছজোপা কাটি নিবলৈ; পিছে ঘৰত মানুহ নেপাই উলটি গ’ল। টেটোন – (ভোৰভোৰাই) আও! ম’হৰ শিঙত কঁকিলাদাৰ্। এওঁৰ বুধিৰ ল’ৰাটো অমুকাই লগ নেপামগৈ যেন ভাবিছে! আৰু হেনো ঘৰত মানুহ নেপাইহে এওঁ এতিয়া ওলটে! আমি এওঁৰ মানত মানুহেই নহওঁ। বাৰু, ৰবি, বাপেৰে, মানুহ নে গৰু দেখুৱাম। (ফুটাই) এ, ভিনিহি, চপা গছৰ আশাটি এৰিলেই ভাল। আমাৰ দাঁত-খৰিকা কৰিবলৈ বুলি সেইজোপা গছ বোপায়ে মোক কাটিবলৈ কৈ থৈছে। পিছে, মোৰ নলীয়া কটাৰিখন ধৰাই ল’বলৈ শিল পোৱা নাই দেখিহে আজিও কাটিব পৰা নাই; পৰ্বতলৈ শিল বিচাৰি যাওঁ বুলি হে ভাবিছোঁ।\nধনাই – (আপোনা-আপুনি) উঃ কটা। ই শুদা-শুদি ল’ৰা নহয়। ইয়াৰে সৈতে উত্তৰা-উত্তৰি কৰিবলৈ গ’লে আৰু লাজহে পাব লাগিব। (খং দেখুৱাই) হেৰ, বান্দৰ! তোৰ সৈতে মই চুপতি কৰিবলৈ অহা নাই, জানিছ। কটা, কুকুৰ, ল’ৰাই লাই পাই গললৈকে জঁপিয়াৰ দেখোন!\n(উচাট মাৰি ধনাই গুচি যায়)\nটেটোন –(কাষলতি বজাই জঁপিয়ায়) আয়ুস, আয়ুস, এতিয়াহে মোৰ গাটি শুত্ লাগিছে। আজি এইপাটক এইদৰে নেখেদা হ’লে, মোৰ ফালে মৰঠী-পুঠি খৰিকাত দিয়াটি হৈছিল আৰু! (ভিনিহিয়েকলৈ চাই চাই) যোৱাগৈ, বেগাই যোৱাগৈ। ঘৰত চাগৈ ৰোহপাটিখনে বিৰহত বিনাব লাগিছে!\nমনাই – কি, অ, আপুটি, কি হ’ল? আজিচোন মনত বৰ ৰং?\nটেটোন – এৰা, ভিনিহিৰ খংচাট্ দেখি!\nমনাই – কি ভিনিহিয়েৰ আহি গ’ল নেকি?\nটেটোন – ও, সৌটো নহয়, ভিৰাই বেগ্ ধৰিছে ঘৰলৈ।\nমনাই – কিয়? কিয়?\nটেটোন – কিয়? -পৰ্বতখন যে থিয়।\nমনাই – এ, দুপৰীয়া খং তুলি ন’লবি দেই ল’ৰাই। কি হৈছিল ভাঙ্গি নকৱ কিয়?\nটেটোন – ভাঙ্গিম কেনেকৈ আকৌ? হাতেৰে ধৰিব পৰা বস্তু হ’লেহে ভাঙ্গিব পাৰো।\nমনাই – কটা, মই কি ওভত্-গোৰৰ ল’ৰাটো পালো। এনে ল’ৰা হোৱাতকৈ নোহোৱাই ভাল। হেৰ, বোলো, মোৰ কথা কিবা কৈছিলনে ভিনিহিয়েৰে?\nটেটোন – ও কৈছিলতো। সম্বন্ধত নাকটি ছিঙ্গি কৈছিল, বোলো ‘বাপেৰ ক’লৈ গ’ল?’\nমনাই – পিছে? - তই কি সমিধান দিলি?\nটেটোন –পিছে ময়ো দিলো তাক দান চাই সমিধান যি দিব লাগে।\nমনাই – কটা, গৰু! দান নহ’লে যে সমিধান দিয়ে। তইনো কি দান পাইছিলি? তোক পালে কি আজি? টেটোন – পাব লাগিছে কিহে আৰু, ওভোতগোৰৰ বুলিছাই নহয়।\nমনাই – হেৰ, ভিনিহিয়েৰে বাপেৰ ক’লৈ গ’ল বুলি সুধোঁতে তই কি বুলি ক’লি?\nটেটোন – ক’লো বোলোঁ, বোপাই পাতাল ছিৰি তলৰ মাটি ওপৰ কৰিবলৈ গৈছে।\nমনাই – দেখিছা বাৰু এতিয়া!\nটেটোন – বোলো, দেখিবলগীয়া বস্তু নহয়, কথা হে। ভিনিহিক কোৱা কথা মিছা জানো? তুমি হাল বাবলৈ নাই যোৱা জানো?\nমনাই – বাৰু, আন কাৰোবাৰ কথা সোধা নাইনে?\nটেটোন – কিয় নাই সোধা? আইৰ কথাও সুধিছিল, বাইটিৰ কথাও সুধিছিল।\nমনাই – তই পিছে কি ক’লি?\nটেটোন – মই সঁচা কথা ক’লো।\nমনাই – হেৰ, কি সঁচা কথা ক’লি\nটেটোন – ক’লো, বোলোঁ, আই সাদিনীয়া পঁইতা খুৱাই মৰা জীয়াবলৈ গৈছে, আৰু বাইটি সাগৰ চালি মাণিত তুলিবলৈ গৈছে। মনাই – বাৰু, চোৱা এতিয়া।\nটেটোন – বোলো চাবলগীয়া বস্তু নহয়, কথাহে। আই ভুঁই ৰুবলৈ আৰু বাইটি জকাই বাবলৈ যোৱা নাই জানো\nমনাই – বন্দী, বাঘৰ বুকুত যোৱা, আৰু কিবা সুধিছিলনে, তোক আজি ধুন্ দেখুৱাম বাপেৰে!\nটেটোন – আজিয়েই বা কালিয়েই। কি ধুন্ দেখুৱাবা। যে হৈছিল তাকেহে কৈছো। সঁচা ক’লে খং উঠে যদি নকওঁ, কি আছে!\nমনাই – উঃ, উপায় নাই ইয়াৰ পৰা! বাৰু ক, আৰু কি হৈছিল কৈ যা।\nটেটোন – আৰু ভিনিহিয়ে কৈছিল, বোলে, বাপেৰ আহিলে ক’বি, তহঁতৰ বৰ চপা গছজোপা কাণমাৰি কাটি নিবলৈ আহিছিলোঁ, পিছে –\nমনাই – (হাঁহি মাৰি) পিছে, তই কি ক’লি?\nটেটোন – মই ক’লো, বোলো সিটি আশা এৰি দিয়া ভিনিহি, আমাৰ দাঁত-খৰিকা কৰিবলৈ সেইজোপা গছ মই কাটো কাটোকৈহে আছোঁ।\nমনাই – (আপোনা-আপুনি) ইয়াৰ আটাইবোৰ পাকলগা কথা! (ফুটাই) তাৰ পিছে?\nটেটোন – তাৰ পিছে, ভিনিহি দেখোন উচাট মাৰি গুচি গৈছেগৈ!\nমনাই – অ, কটা, ল’ৰাই ইমান অতপালি কৰ! বাপুৰে, ভিনিহিক এসাঁজ খুৱাবলৈ বুলি মাতি আনিছে, ভালকৈ মাতি-বুলি বহিবলৈ দিও, সেইটো নাই, সি পেংলাই কৰি খেদিহে দিলে! কটা, এনে আপদীয়া ল’ৰা কেলেই লাগিছে! তই এতিয়াই মোৰ ঘৰৰ পৰা ওলাই যা। নহ’লে এই হালোৱা এছাৰিৰ কোবত তোৰ ধাতু উৰুৱাম আজি!\nটেটোন –বাৰু, মোৰ ধাতুটো উৰুৱাই তোমাৰটো ধাতু পাছত উৰুৱাবলৈ ৰ’ব নেলাগে! আমি বাৰু আপোন মনেৰেই ওলাই যাওঁ। তুমি জী-জোঁৱাই লৈয়ে থাকা। ওলাই নগ’লে মোৰ কল্যাণ নাই বুলি ময়ো জানি লৈছো। যাও কাৰোবাৰ জীৰ লগত মোৰো জোঁৱাই-যোৰা মিলিলে মিলিব পাৰে।\nমনাই – ভাল কৰিলে বন্দী বাঘেখোৱাই! ভিনিহিয়েকে চাগৈ বেজাৰ পাই হে গৈছে। যেনেবোৰহে ভেঙ্গুচালি কথা শুনিলো, কাৰনো বাৰু খং নুঠিব! কি কৰিম, এই ওভত-গোৰে নচা ল’ৰাটোৰপৰা মই নিৰুপায়। যাওক সি, ক’ত মৰকগৈ। মই যাও ভিনিহিয়েকক বৰাই-বুজাই আকৌ মাতি আনোগৈ, যাওঁ।\n"https://as.wikisource.org/w/index.php?title=টেটোন_তামুলি_-_প্ৰথম_অঙ্ক_প্ৰথম_পট&oldid=5130"ৰ পৰা সংকলিত\nএই পৃষ্ঠাটো শেষবাৰৰ কাৰণে ১৭ নৱেম্বৰ ২০১৩ তাৰিখে ১১:০৫ বজাত সলনি কৰা হৈছিল।


গ্ৰন্থ আলোচনা - অসমীয়াৰ সুখ-দুখ\nHome book review গ্ৰন্থ আলোচনা\nxukhdukh.com January 06, 2014 book review,\n‘কাটাৰৰ ডায়েৰী’- এখন সুখপাঠ্য গ্রন্থ\nডা: ভূপেন শইকীয়া ‘ইন্টাৰনেল মেডিচিন’ৰ এগৰাকী ব্যস্ত বিশেষজ্ঞ চিকিৎসক। অসমকে ধৰি বিদেশ ৰাষ্ট্র লিবিয়া,মালদ্বীপ,নেপাল,সংযুক্ত আৰব আমীৰাট আদি দেশত প্রচুৰ অভিজ্ঞতাৰে পুষ্ট ডা: শইকীয়া বৰ্ত্তমানে মধ্য প্রাচ্যৰ এখন ক্ষুদ্র অথচ বিশ্বৰ অন্যতম ধনী দেশ কাটাৰৰ ৰাজধানী চহৰ, ডোহাত স্বাস্থ্য বিভাগত ২০১১ চনৰে পৰা কৰ্মৰত।\n‘ফেচবুক’ৰ অন্যতম জনপ্রিয় গোট ‘অসমীয়া কথা-বতৰা'ৰ জৰিয়তে ঘাইকৈ স্বাস্থ্য আৰু ভ্রমণ সম্পৰ্কীয় লেখাৰে লেখক জীবনৰ আৰম্ভণি কৰা,ডা: শইকীয়াই পৰৱৰ্তি সময়ত ই-আলোচনী ‘সাহিত্য ডট অৰ্গ’ৰ উপৰি প্রতি বুধবাৰে প্রকাশিত অসমৰ অন্যতম বহুল প্রচাৰিত অসমীয়া দৈনিক বাতৰি কাকত ‘নিয়মীয়া বাৰ্ত্তা’ৰ ‘প্রবাসী অসমীয়া’ শিতানত ধাৰাবাহিক ভাবে ‘কাটাৰৰ ডায়েৰী’ লেখি আহিছে। তেখেতৰ সদ্য প্রকাশিত গ্রন্থ ‘কাটাৰৰ ডায়েৰী’ এই ধাৰাবাহিক সমূহৰ পৰিবৰ্ধিত একত্র সংকলন।\nগ্রন্থখনৰ জৰিয়তে পাঠকে সম্ভেদ পাব, এনে এখন প্রাচ্যৰ মৰুৰ দেশৰ কথা - যি খন দেশ কেবল ১৯৭১ চনৰ ৩ ছেপ্তেম্বৰ তাৰিখে ব্রিটিছৰ পৰা মুক্ত হৈছে। প্রধানকৈ খাৰুৱা তেল আৰু প্রাকৃতিক গেচৰ ওপৰত নিৰ্ভৰশীল, এই দেশখনে অতি কম সময়ৰ ভিতৰতে অৰ্থনৈতিক প্রগতি লাভ কৰি বিশ্বক চমক দিছে। আয়তনৰ দিশেৰে অসমতকৈ ছয় ভাগৰ এভাগ, দেশখনৰ মুঠ জনসংখ্যা ১৭ লাখ। য’ত ৮০ শতাংশ লোকেই অনাকটাৰী।ইয়াৰে ১৮ শতাংশ ভাৰতীয় আৰু সংখ্যাৰ লেখেৰে কমেও এশ অসমীয়া পৰিয়াল দেশখনত আছে। জনসাধাৰণৰ নিৰাপত্তা সুৰক্ষিত, এখন প্রায় অপৰাধ শূণ্য দেশ। অতি সুলভ মূল্যত পেট্রল উপলব্ধ,এইখন দেশত ট্রেফিক আইনো বৰ কঠোৰ। য’ত টেক্সি চালক সকলে মিটাৰ মতে ছপা ৰছিদ যাত্রীক প্রদান কৰে। ইয়াৰ চৰকাৰে নাগৰিকত্বৰ ভেদভাৱ নকৰাকৈ ৰোগীক বৃক্ক সংস্থাপনৰ অস্ত্রোপ্রচাৰ বিনামূলীয়াকৈ কৰে। নগন্য সংখ্যক (০.৬ শতাংশ) নিবনুৱা থকা এই দেশখনৰ থলুৱা পুৰুষ-মহিলা উভয়ে সকলো পৰিবেশতে পৰম্পৰাগত সাজ পোছাক পৰিধানত অভ্যস্ত এখন আধুনিক প্রাচুৰ্যশীল দেশ।যাৰ নাম কাটাৰ।\nসেয়েহে, তাহানিৰ কাটাৰ সম্বন্ধে পাঠকক অবগত কৰিবলৈ গৈ ডা:শইকীয়াই লেখিছে -‘কাটাৰৰ পশ্চিম প্রান্তৰ সমুদ্র উপকূলীয় চহৰ দোখান (Dukhan)ত ১৯৩৯ চনত পোনপ্রথমবাৰৰ বাবে খাৰুৱা তেল আৱিষ্কাৰ হয়।কাটাৰৰ খাৰুৱা তেলৰ সন্ধান নোলোৱালৈকে কাটাৰী লোকসকলৰ জীৱন-শৈলী আজিৰ দিনতকৈ সম্পূৰ্ণ পৃথক আছিল।জীৱন আৰু জীৱিকাৰ বাবে তেওঁলোকে কঠোৰ সংগ্রাম কৰিবলগীয়া হৈছিল।কৰ্ম আৰু খাদ্যৰ সন্ধানত একে ঠাইতে ৰৈ থকাতকৈ পৰিয়ালসহ মৰুৰ সংগী উটৰ এক কাফিলা লৈ যাযাবৰী, অঘৰী জীৱন যাপন কৰিছিল। এই বেদুইন সকলৰ কষ্টকৰ জীৱনলৈ খাৰুৱা তেলে আনিলে অভাৱনীয় সুখপদ পৰিৱৰ্তন। আজি বেদুইনৰ অস্তিত্ব নাই।জীৱিকাৰ আগৰ দিনৰ সমলবোৰ আজি বুৰঞ্জী মাথোন।’(পৃষ্ঠা-৬২)\nইয়াৰোপৰি, ‘কাটাৰ ডায়েৰী’ৰ মাধ্যমেৰে দেশখনৰ মানুহ, সমাজ,শিল্প,সংস্কৃতি, খ্যাদ্যাভাস,স্বাস্থ্য,শিক্ষা, জীৱিকা,জীৱন শৈলী, শাসন ব্যৱস্থা,অৰ্থনীতি,কাটাৰত কৰ্মৰত ভাৰতীয় সকলৰ লগতে ইয়াৰ অসমীয়া সমাজ আৰু তেওঁলোকে উদযাপন কৰা বিহুৰ কথা-কাহিনীবোৰ ৰসাল আৰু অনুভৱী ভাষাৰে লিখি গ্রন্থখনক সুখপাঠ্য কৰি তুলিছে।\nস্বাস্থ্য সম্বন্ধীয় এটা লেখাত ডা:শইকীয়াই লেখিছে- “ ডায়েবিটিজ,উচ্চ ৰক্ত-চাপ,ডিচলিপিডেমিয়া অৰ্থাৎ তেজত চৰ্বিৰ আধিক্য,গাওত আৰু বিভিন্ন হৃদ-ৰোগ জীৱন ধাৰণ পদ্ধতিৰ ফলত হোৱা বুলিয়েই চিকিৎসা বিজ্ঞানে কয়।টুনা,চালমন মাছ আদি সাগৰীয় মাছত স্বাস্থ্যৰ উপযোগী অমেগা-৩ ফেট্টি এচিদ থাকে। অমেগা-৩ ফেট্টি এচিদ হৃদ-ৰোগৰ প্রতিৰোধকাৰক,মস্তিষ্ক আৰু স্নায়ুৰ বাবে পৰম উপকাৰী।”(পৃষ্ঠা-২৭)\nতেনেকৈ, চুফী সংগীতৰ তালত ৰচনা কৰা কাটাৰী সংগীতৰ মেহফিলৰ অভিজ্ঞতা বৰ্ণাই লেখিছে- ‘বিদেশী শ্রোতা দৰ্শক সকলে সংগীতৰ ভাষা নুবুজিলে,তাত অন্তৰ্নিহিত হৈ থকা বেদনাৰ কৰুণ ভাবটো উপলব্ধি কৰিব পাৰে।কোনোবা প্রখ্যাত ব্যক্তিয়ে এনেয়ে কৈ যোৱা নাই: আটাইতকৈ মধুৰ সংগীত হ’ল আটাতকৈ কৰুণ।’(পৃষ্ঠা-৯৬)\n‘কাটাৰ অসম সমাজ’ৰ অন্যতম প্রতিষ্ঠাপক সদস্য ডা: শইকীয়াই অকল কাটাৰৰ ইতিহাস আৰু প্রাচুৰ্য্যৰ কথাই লিখা নাই কাটাৰনিবাসী অসমীয়াসকলৰ স্বাভিমানক জাগ্রত কৰাৰ লক্ষ্যৰে অসমৰ জাতীয় ঐতিহ্যক শ্রদ্ধাসহকাৰে স্মৰণ কৰিছে- ‘কি নাই আমাৰ? শিল্প,সাহিত্য,কলা, সংস্কৃতি সকলোতেই আমাৰ পূৰ্বাঞ্চল দেশৰ ভিতৰতেই অগ্রণী।এবাৰ-দুবাৰ নহয় ১৮ বাৰকৈ যুঁজ দিও অসমক মোগলে পৰাজিত কৰিব পৰা নাছিল।আমাৰ গৌৰৱময় ইতিহাস আছে আৰু আছে নানাৰঙী উৎসৱ-পাৰ্বণৰ বৰ্ণিল পৰম্পৰা।অতি প্রাচীন কালৰে পৰাই পালিত বিহুৰ আনন্দোৎসৱে প্রতিজন অসমবাসীৰ মনত আৰু হৃদয়ত খলকনি তোলে।দেশে-বিদেশে য’তে থাকিলেও আমাৰ আত্মাত একেটাই সুৰ,আমি একেডাল নেদেখা সূতাৰে বন্ধা।’(পৃষ্ঠা-১১৮)\nবিষয়ৰ সৈতে সংগতি ৰাখি লেখা সমূহৰ মাজে মাজে উদ্ধৃত কৰা স্বৰচিত কবিতাসমূহেও গ্রন্থখনক দিছে অন্যতম মাত্রা। উদাহৰণ স্বৰূপে – ১. মই যেন এক বেদুইন/মোৰ অঘৰী জোলোঙাত/আছে সৰু সৰু সুখ/আৰু সৰু সৰু দুখ।/নৰচোঁ সপোন মই/নোপোহোঁ বিশাল অভিলাষ/আজি মই বেদুইন/বাস কৰোঁ নিজে ৰচা/এক ক্ষুদ্র জগতত। ( বেদুইনৰ আত্মকথা) ২. মৰুভূমিত বনবাসত মই/মানুহ, মানুহ আৰু মানুহ/নানা বৰণৰ/নানা ভাষাৰ/কোলাহলৰ মাজতো/শীতল নিস্তব্ধতাত আবদ্ধ মন! (প্রবাসী মন) যেন এগৰাকী অসমীয়া ‘বেদুইন কবিৰ’ স্বচ্ছন্দে হৃদয়ৰ পৰা নিসৰিত হোৱা এক কৰুণ গাথা। গুৱাহাটীৰ চন্দ্রমা প্রকাশনে সুন্দৰকৈ প্রকাশ কৰা প্রবাসী অসমীয়া ডা: ভূপেন শইকীয়াৰ তথ্যসম্বলিত, ভ্রমণ বিষয়ক এই ‘কাটাৰৰ ডায়েৰী’ শীৰ্ষক গ্রন্থখন, অসমীয়া সাহিত্যলৈ উল্লেখযোগ্য সংযোজন বুলিব পাৰি।অসমীয়া মননক নিশব্দে কৰা মৃদু টোকৰ গ্রন্থ খনৰ এক অন্তৰ্নিহিত চিন্তনীয় দিশ। ডা: শইকীয়াৰ সাহিত্যৰ যাত্রা অব্যাহত হৈ ৰওঁক।\nকাটাৰৰ ডায়েৰী প্রথম প্রকাশ:২০১৩ অক্টোবৰ মূল্য:১৭৫.00 টকা পৃষ্ঠা:১৫৩


গল্প - জীৱন সংগ্ৰাম-জয়ন্ত কুমাৰ নাথ\nডাঁৱৰে ভৰা আকাশখনি গুমাই থাকে বৰষিবলৈ প্ৰকৃতিৰ বুকুলৈ । নৈ পৰীয়া ৰাইজেও বাট চাই থাকে এজাক মূষলধাৰ বৰষুণ আহিব , নৈখনিৰ পানীয়েও নাচি উঠিব, ধাৰাসাৰে ঢল ব'ব । উজাই আহিব জাকে জাকে বনৰীয়া মাছ । সপোনবোৰ যেন চকুৰ আগতে চলবলীয়া হৈ ভাঁহি থাকে ।\nৰহিমৰ ফটা কামিজটোৰ ভৰ ৰ'দালিয়েহে উমান পায় । গাত ৰ'দ নলগা,বৰষুণ নপৰা মানুহৰ দৰেই দিনে নিশাই নৈখনৰ বুকুত উমান জোখে পানীৰ । টুলুঙা নাওখন আকৌ ভাড়ালৈ লয় মহলদাৰ ৰামলালৰ পৰা, দিনটোৰ বিনময়ত মাছ দুই কিলোগ্ৰাম দিবই লাগিব । কেতিয়াবা খালী মোনাটোৰ কোণত লাগি থকা মোৱা-দৰিকাকেইটাও প্ৰতিশ্ৰুতিৰ দাস হৈ পৰে । মাছবোৰেও ৰহিমৰ ফটা জালখনলৈহে বাট চাই ৰয় । আনৰ জালতকৈ ৰহিমৰ জাল সদায় এখোপ ওপৰত থাকে । বোলে ' মাছমৰীয়াকহে চিনি পায় মাছে' । ৰাতি কি দিন, নাই ভেদাভেদ । জীৱন সংগ্ৰাম মাথোঁ জীৱন সংগ্ৰাম । পেটৰ তাড়ণাত পৰি জিভাৰ লোভৰ মাছবোৰো চকুৰ আগতে বিক্ৰী কৰি মোকলাব লগা হয় ভাত মুঠি ।\nজোৎস্নাইও ৰাতিৰ আন্ধাৰত চাকিটোৰ সাৰথিৰে বাট চাই ৰয় কণমানি বিটুক কাষতে লৈ । আকাশৰ তৰা গণা ছালৰ জলঙাবোৰেও জোনাকী পোহৰ বিলাই ঘৰৰ মজিয়াত । ভগা বেৰবোৰ নো কিমান বাতিব , বুকু কঁপে শিয়ালী বাইৰ ৰাঁওত ।\nথৰক বৰক খোজেৰে মাকৰ আঁচল ধৰি পেটকণি বিটুক মৰমলগা হাঁহিটোৰে বৰ পুতৌ লাগে । ৰঙীন সপোন দেখা পায়, তাৰ মুখলৈ চাই । আশাবোৰ তাৰ ভাগ্যতে এৰি বেকাঁকৈ এচেৰেঙা সুখৰ হাঁহি মাৰে দুয়ো । ৰ'দালিৰ পোহৰেৰে সপোন জিলিকাই তুলিব যেতিয়া সি এদিন ডাঙৰ হ'ব ।\nবেলি এপৰ হ'বৰ হ'ল । জোৎস্না এতিয়াও আহি নোলাল হি ! আজি ৰ'দো বৰ প্ৰখৰ । মাছবোৰো গৰমৰ পৰা পৰিত্ৰাণ পাবলৈ দ' ঠাইলৈ গতি কৰিলে চাগে । মৰতি জনীৰ আজি ইমান দেৰিলৈ দেখা দেখিয়ে নাই । উৎকট গৰমৰ প্ৰকোপত পিয়াহত কণ্ঠ শুকাই গৈছে মোৰ ।\nৰ'দত ৰঙা-চিঙা পৰি পেটুকুণ্ডা পোনাটি বোকোচাত লৈ এখুজীয়া খোজেৰে ভাত কেইটা লৈ আহি ওলোৱা জোৎস্নাক দেখি ৰহিম খঙতে জ্বলি-পকি উঠিল , যদিও বেচেৰাৰ ভোকৰ ভাত কেইটা পেট ভৰাই খোৱাৰ বাহিৰে অন্য একোৱেই উপায় নাই ।\nআজিও জালত মাছেই নাপালোঁ,, ইফালে মহাজনক মাছ নিদিলে ৰাতিৰ সাজ যোগাৰ কৰিম কেনেকৈ মৰমী । মাছ নিদিলেও কেটেৰা মাত । 'সৰু মানুহৰ সৰু কথা, পেটৰ ভাতকেইটা মোকলাবলৈ কিমান যে সংগ্ৰাম কৰিব লগা হয় ! তথাপিও জানো নিজৰ জীৱন লগৰী জনীৰ মৰমক এধানিও কম কৰিব পাৰো ? '\nভগৱানে সকলো ঠিক কৰি দিব । কালিলৈ মাছ দিম বুলি অলপ টকা ধাৰলৈ ল'ব নোৱাৰিনে ? জোৎস্নাৰ কথাত ৰহিমৰ কণ্ঠলৈ অলপ পানী আহিল । কিন্তু.....\nআকাশখনিত আজি মেঘালীয়ে বৰণ সলাইছে । গুমগুমাই গাজি উঠিছে ,ঢোলৰ গুমগুমনি শব্দৰ দৰেই আকাশ বতাহ । নৈৰ পাৰৰ দুষ্ট বলিয়া বতাহজাকো অশান্ত হৈ উঠিছে । বৰষুণজাক আহিলে কণমানিটোক লৈ কেনেকৈ বাধা দিব ফুটা ছালৰ পৰা সৰকা টোপালবোৰক । সেই ৰহিম আজি মাছলৈ নাযায় কিন্তু নদীত পাতি থৈ অহা জালখনৰ বাবেহে চিন্তা হয় । তথাপিও ৰাতিতো পাৰ কৰিলে পানীবোৰক কোনোমতে বাধা দি ।\nৰহিমৰ দুখৰ বুৰবুৰণিবোৰে যেন বুকুতে খুন্দিয়ালে । পুৱাই বেয়া খবৰটোৱে দুচকু চলবলীয়া কৰিলে । বহুত শ্ৰমৰ বিনিময়ত কোনোমতে জাল এখন লৈ মাছ ধৰি পৰিয়ালটি পোহপাল দি আছিল । কিন্তু চকুচৰহা বোৰৰ বাবে সেয়াও সহ্য নহ'ল ।\n'হে ভগৱান ! কিয় এনে কৰিলা ? এতিয়া কেনেকৈ চলিম ? ' জাল খন লৈ মাছ মাৰিয়েই পৰিয়ালটো চলাই আছিলোঁ , তাকো লৈ গ'ল চোৰে ।\nমই তোমাৰ একো অজুহাত শুনিব নিবিচাৰোঁ । টকা ধাৰলৈ লৈছা যিহেতু মাছ দিবই লাগিব । মাত্ৰ এদিনৰ সময় দিলোঁ , মাছ দিব নহ'লে টকা ঘূৰাই দিবা ।মহাজনৰ ভেকাহি মৰা কথাত ৰহিমৰ চকু পানী টুকাৰ বাহিৰে অন্য একো উপায় নাই ।\nএনেই দুখে জুৰুলা কৰি ৰাতিবোৰ নাযায় পাৰ হৈ । তাতে আকৌ ভূতৰ ওপৰত দানৱ পৰা দি বিপদ বোৰে দিয়ে দেখা । জীৱন সংগ্ৰামৰ কাঁইটীয়া পথবোৰ কঁপালৰ পৰা নুগুচিবই নেকি ।\nমহাজনৰ তাগিদাত জোৎস্নাইও মহাজনৰ ঘৰত কাম কৰি টকাকেইটা পৰিশোধ কৰাৰে সিদ্ধান্ত ল'লে । আনৰ ঘৰত গৈ কাম বিচাৰি যেনে তেনে পেটৰ আহাৰ কেইটা মোকলাই গ'ল । তেওঁলোকৰ জীৱন সংগ্ৰামৰ পৰিচয় হৈ ৰ'ল কণমানি বিটু ।\nTags: গল্প জয়ন্ত কুমাৰ নাথ


ভবেন্দ্ৰনাথ শইকীয়াৰ ‘এজাক জোনাকীৰ জিলমিল’ (মৃণালজ্যোতি গোস্বামী) - সাহিত্য ডট অৰ্গ\nআধুনিক অসমীয়া সাহিত্য আৰু সংস্কৃতিৰ পথাৰলৈ উল্লেখযোগ্য বৰঙণি আগবঢ়োৱা এগৰাকী স্বনামধন্য অসমীয়া হ’ল ভবেন্দ্ৰনাথ শইকীয়া৷ চুটিগল্প, উপন্যাস, নাটক, শিশুসাহিত্য, চিনেমা, আত্মজীৱনীকে ধৰি অসমীয়া সাহিত্য-সংস্কৃতিৰ প্ৰায় সকলোবোৰ দিশেই তেওঁ অমূল্য চিন্তা-ভাবনাৰে সমৃদ্ধ কৰি গৈছে৷ প্ৰথম অৱস্থাত তেওঁ অপেচাদাৰী মঞ্চৰ বাবে নাটক ৰচনা কৰিছিল যদিও পৰৱৰ্তী সময়ত অৰ্থাৎ ১৯৮১ চনৰ পৰা মাথোঁ অসমৰ ভ্ৰাম্যমাণ মঞ্চৰ বাবে নাটক ৰচনা কৰিবলৈ ধৰে। ইয়াৰ পূৰ্বে তেওঁ অনাতাঁৰ কেন্দ্ৰৰ বাবেও কেইবাখনো নাটক লিখিছিল৷\nভবেন্দ্ৰনাথ শইকীয়াই ৰচনা কৰা নাটকসমূহৰ ভিতৰত উল্লেখযোগ্য কেইখন হ’ল- এজাক জোনাকীৰ জিলমিল, ৰামধেনু, অন্ধকূপ, বন্দীশাল, অম্ৰপালী, মণিকূট, নীলকণ্ঠ, বিষকুম্ভ, অমৃত, জন্মভূমি, দীনবন্ধু, প্ৰতিবিম্ব, গধূলি, গহ্বৰ, মহাৰণ্য, বৃন্দাবন, স্বৰ্গৰ দুৱাৰ, পৰমানন্দ, সমুদ্ৰ মন্থন, পাণ্ডুলিপি, স্বণৰ্জয়ন্তী, ৰম্যভূমি, বণৰ্মালা, শতাব্দী, শুভ সংবাদ, অৰণ্যৰ গধূলি আদি৷ ষাঠিৰ দশকতে নাটক ৰচনাত হাত দিয়া এইগৰাকী নাট্যকাৰৰ এখন উল্লেখযোগ্য নাটক হ’ল—‘এজাক জোনাকীৰ জিলমিল’৷ ১৯৯৯ চনত প্ৰকাশিত ‘এজাক জোনাকীৰ জিলমিল’ (জাৰ্ণেল এম্পৰিয়াম, নলবাৰী) নামৰ নাট্য সংকলনখনত পোন প্ৰথমবাৰৰ বাবে এই নাটকখন সংকলিত হৈছে৷ এই সংকলনখনত সন্নিবিষ্ট হোৱা আন নাটককেইখন হ’ল- পুতলা-নাচ, তীৰ্থ, বাওনা আৰু অৱৰোধ৷ গোটেইকেইখন নাটক ১৯৬১ চনৰ পৰা ১৯৭০ চনৰ ভিতৰত ৰচিত৷ ইয়াৰে এজাক জোনাকীৰ জিলমিল নাটকখন তিনিটা আংকৰ আৰু বাকী কেইখন একাংকিকা৷ নাট্যকাৰৰ ভাষাৰে- ‘পুতলা-নাচ, তীৰ্থ, বাওনা আদি একাংক নাটক আৰু এজাক জোনাকীৰ জিলমিল তিনিটা দৃশ্যৰ নাটককেইখনখন মোৰ সেইসময়ৰ ৰচনাৰ নমুনা আছিল৷’ (উদ্ধৃতঃ গোস্বামী, ২০০৩, পৃ. ১৮)। মন কৰিবলগীয়া যে অসমীয়া নাটক পৰিৱেশনৰ ইতিহাসলৈ লক্ষ্য কৰিলে দেখা যায় যে সেই সময়ছোৱা আছিল মূলতঃ একাংকিকা আৰু তিনিৰ পৰা পাঁচ অংকৰ নাটকৰ সময়৷ সেইবাবেও হয়তো ভবেন্দ্ৰনাথ শইকীয়াই সময়ৰ দাবী মানি তেনে নাটক ৰচনা কৰিছিল৷ বিষয়টোত পোনা মহন্তই এইদৰে কৈছিল—‘এয়া ভবেন্দ্ৰনাথ শইকীয়াৰ ‘বৈজ্ঞানিক মন, সময় সচেতনতা আৰু বিষয়বস্তুৰ ওপৰত অভিনিৱেশৰ (কনচেনট্ৰেশ্বন) প্ৰকাশ যেন লাগে’ (মহন্ত, ২০০৩, পৃ. ৪৪)৷’ ভবেন্দ্ৰনাথ শইকীয়া আছিল বৈজ্ঞানিক দৃষ্টিভংগী তথা মনৰ গৰাকী, তেওঁ সকলো কথা বিজ্ঞানসন্মতভাৱে বিচাৰ-বিশ্লেষণ কৰাৰ লগতে সময় সচেতনতাত অতি গুৰুত্ব দিছিল৷ সেইবাবেই তেখেতৰ নাটকটো এই বৈশিষ্ট্যটো ৰক্ষিত হৈছে বুলি নাট্য সমালোচক পোনা মহন্তই ধাৰণা কৰিছে বুলি ক’ব পাৰি৷ এই নাটকখন পৰৱৰ্তী সময়ত জগদীশ পাটগিৰীৰ সম্পাদনাৰে অসম সাহিত্য সভাই প্ৰকাশ কৰা আধুনিক অসমীয়া নাট্য সম্ভাৰ (২০০৫) গ্ৰন্থখনটো সন্নিবিষ্ট হৈছে৷\nসাধাৰণভাৱে নাটকত দেখা পোৱা কোনো ধৰণৰ দৃশ্য বিভাজন এই নাটকখনত পৰিলক্ষিত নহয়৷ নাটকখনৰ কাহিনীভাগ তিনিটা অংকত বিভাজন কৰা হৈছে৷ অৱশ্যে নাটকখনত গতানুগতিক ধৰণে ‘অংক’ শব্দটো উল্লেখ কৰি নাট্যমুহূৰ্তৰ বিভাজন কৰা হোৱা নাই৷ নাট্যকাৰে প্ৰতিটো নাট্যমুহূৰ্তৰ পাছত এটি দীঘলীয়া টোকাৰে নাট্যক্ষণৰ সময় পৰিৱতৰ্নৰ কথা উল্লেখ কৰিছে৷ তাৰ আধাৰতেই নাটকখনত তিনিটা অংক আছে বুলি মত পোষণ কৰা হয়৷ নাটকখনৰ কাহিনীভাগ গঢ় লৈ উঠিছে এখন ছোৱালী মহাবিদ্যালৰ এটা শ্ৰেণীকোঠাৰ ভিতৰত৷\nনাটকখনৰ প্ৰথম নাট্য ক্ষণত দেখা যায় যে ছোৱালী মহাবিদ্যালয়খনৰ চকীদাৰ আৰু তেখেতৰ পৰিবাৰে পুৱতি নিশা মহাবিদ্যালয়খনৰ শ্ৰেণীকোঠা এটা ঠিক কৰি থাকে৷ তেওঁলোকৰ কথোপকথনৰ পৰা গম পোৱা যায়-কেইজনমান ব্যক্তি আহি তাত উপস্থিত হৈ দিনটোৰ বাবে থাকিবৰ বাবে কোঠা এটা বিচাৰিছে৷ অৱশ্যে সেইদিনা কলেজ বন্ধ। সেয়ে চকিদাৰেও একো আপত্তি কৰা নাছিল৷ কিছু সময়ৰ পাছতে সেই তিনিওজন অচিনাকী আলহী আহি সেই কোঠাটোত প্ৰবেশ কৰে৷ প্ৰাৰম্ভিক কথা-বতৰাৰ মাজতে চকীদাৰ-চকীদাৰনীয়ে তেওঁলোকৰ বিজুলী নামৰ ছোৱালী এজনী থকাৰ কথাও সেই ব্যক্তি তিনিজন ক্ৰমে- ভাস্কৰ, মৃণাল আৰু মনোহৰক জনায়৷ অলপ পাছতে বিজুলীয়ে হাতত জ্বলি থকা লেম্প এটা লৈ কোঠাটোত প্ৰৱেশ কৰে৷ বিজুলী সেইখন কলেজৰে চতুৰ্থ বৰ্ষত অধ্যয়নৰত৷ চকীদাৰ-চকীদাৰনী তথা বিজুলীৰ সৈতে তেওঁলোকৰ কথোপকথনত প্ৰকাশ পায় যে সেই ব্যক্তিকেইজন যুদ্ধৰ পৰা উভতি অহা সৈনিক৷ চকীদাৰৰ পৰিয়ালটোৱে তেওঁলোক দ্বিতীয় বিশ্বযুদ্ধৰ পৰা ঘৰলৈ ঘূৰি অহা সৈনিক বুলি ভাবি লয়৷ সেই অচিনাকী ব্যক্তিকেইজনে চকীদাৰৰ পৰিয়ালটোক কলেজখনৰ ওলোৱা-সোমোৱা বাট কেনি, কলেজৰ প্ৰাংগণত কোন কোন থাকে, বন্ধৰ দিনত কলেজখনলৈ কোনোবা আহে নেকি আদিৰ খবৰ লয় আৰু বিজুলীৰ সৈতেও বিভিন্ন কথা-বতৰা পাতে৷ তেওঁলোকৰ সৈতে হোৱা কথা-বতৰাৰ মাজতে বিজুলীয়ে তেওঁলোকক – ‘যুদ্ধৰ কটা-কটি, মৰা-মৰি, চিঞৰ-বাখৰৰ বাহিৰেও এখন মৰম কৰিব পৰা শান্ত পৃথিৱী আছে’ (শইকীয়া, ২০০৫, পৃ. ১৩৯) বুলি কৈ তেওঁলোকৰ মনত এখন নতুন পৃথিৱীৰ বীজ ৰোপণ কৰে৷ তাৰ পাছতে সকলোৱে একাপকৈ চাহ খায় আৰু ব্যক্তি তিনিজনে দুপৰীয়াৰ আহাৰৰ বাবে কিবা এবিধ যোগাৰ কৰিবলৈ কিছু ধন চকীদাৰক দিয়ে৷ ক্ষন্তেক আগেয়ে ওলাই যোৱা বিজুলীয়ে আহি বাপেকে ধন লোৱা দেখি অলপ ইতস্ততঃবোধ কৰে আৰু তেতিয়ালৈ সম্পূৰ্ণৰূপে পোহৰ হোৱাত বিজুলীয়ে লেম্পটো নুমুৱাই দিয়ে৷ এনেদৰেই নাটকখনৰ প্ৰথম নাট্য মুহূৰ্তটোৰ সামৰণি পৰিছে৷\nদ্বিতীয় নাট্যক্ষণৰ বৰ্ণিত সময়ছোৱা হ’ল দুপৰীয়া৷ বিজুলীয়ে খৰাহি এটাত বিভিন্ন ধৰণৰ ফল-মূল লৈ কোঠাটোত উপস্থিত হোৱাৰ পৰাই সেই নাট্যক্ষণৰ আৰম্ভ হৈছে৷ সেই সময়তে তাই ভাস্কৰহঁতে বাপেকক ফল-মূল আনিবলৈ দিয়া টকাখিনিও ঘূৰাই দিয়ে৷ তাই ফল-মূলখিনি তেওঁলোকক খাবলৈ কৈ পানী আনিবলৈ উভতি যায়৷ বিজুলী ওলাই যোৱাৰ পাছতে ভাস্কৰে মনোহৰ আৰু মৃণালক ফাইল উলিয়াই কাম কৰিবলৈ নিৰ্দেশ দি কয়—‘পৰহিলৈ আমি যিকণ সময় পাম তাৰ প্ৰত্যেকটো মুহূৰ্ত কামত লগাব লাগিব৷ তাৰ লগত অন্তত বিশটা ৰাইফল আৰু পাঁচটা ৰিভলভাৰৰ প্ৰশ্ন জড়িত হৈ আছে৷’ (শইকীয়া, ২০০৫, পৃ. ১৪২) এনেতে বিজুলীয়ে পানী লৈ পুনৰ সোমাই আহি তেওঁলোকে আহাৰ গ্ৰহণ নকৰা দেখি নিজ হাতে সকলোকে পৰিৱেশন কৰে। বিজুলীৰ আচৰণত সকলো অভিভূত হৈ পৰে৷ তাই পুনৰ কটাৰী এখন আনিবলৈ ওলাই যায়৷ ভাস্কৰে তেখেতৰ সংগী দুজনক কাম কৰিবলৈ কৈ বিজুলীয়ে অহিব নোৱাৰাকৈ দুৱাৰখন বন্ধ কৰি দিব বিচাৰে৷ মনোহৰ আৰু মৃণালে কাম কৰিবলৈ মন নকৰে৷ বিজুলী কটাৰীখন লৈ সোমাই আহি চাহ আনিবলৈ পুনৰ ওলাই যায়৷ যোৱাৰ আগতে তাই গাত লৈ থকা স্কাৰ্ফখনে কাম কৰাত আমনি কৰিছে বুলি থৈ যায়৷ বিজুলীয়ে সকলোকে অন্তৰিকতাৰে, চেনেহেৰে আদৰ-সাদৰ কৰা কামটো ভাস্কৰে বৰ ভাল পোৱা নাছিল৷ মনোহৰে বিজুলীয়ে থৈ যোৱা স্কাৰ্ফখন গাত মেৰিয়াই লৈ তেওঁ এৰি থৈ যোৱা তেখেতৰ একমাত্ৰ ছোৱালীজনীৰ কথা কৈ থাকে৷ ভাস্কৰে মনোহৰক সেইবাবে গালি পাৰি তেখেতৰ ছোৱালীজনী মৰিল বুলি কয়৷ এনেদৰে ভাস্কৰৰ সৈতে কথা পাতি থাকোতেই বিজুলী পুনৰ সোমাই আহে৷ মনোহৰে তাইৰ আগতো তেখেতৰ ছোৱালীজনীৰ কথা কয়৷ এই কথোপকথনতে প্ৰকাশ পায় যে মনোহৰৰ কন্যাজনী মৰা নাই আৰু তাই সেইখন কলেজতে বিজুলীৰ সৈতে পঢ়ি আছে৷ উল্লেখযোগ্য যে তাই মনোহৰহঁতে বতৰ্মান থকা কোঠাটোতে ক্লাছ কৰে৷ এনে সময়তে চকীদাৰো কোঠাটোত প্ৰৱেশ কৰে৷ মনোহৰে নিজৰ কন্যাজনীক লগ ধৰিবলৈ মন কৰাৰ কথাটো লৈয়েই ভাস্কৰৰ সৈতে মনোমালিন্য আৰম্ভ হয় আৰু প্ৰকাশ পায় যে তেওঁলোক দ্বিতীয় মহাযুদ্ধৰ পৰা উভতি অহা সৈনিক নহয়৷ প্ৰকৃততে দেশ স্বাধীন কৰিবলৈ সশস্ত্ৰ সংগ্ৰাম কৰা গোটৰ সদস্যহে৷ মনোহৰৰ জীয়েক বতৰ্মান তাইৰ মোমায়েক ডি এছ পি অৰবিন্দ দাসৰ ঘৰত থাকে৷ এই কথা শুনি ভাস্কৰে মনোহৰক ঠাট্টা কৰে যে- ‘ অৰবিন্দ দাসক কৈ আহিবি, ছোৱালী কলেজৰ সৰু কোঠালি এটাত ভাস্কৰ আৰু মৃণাল আছে৷ কৈ আহিবি গোটেই দেশজুৰি সিহঁতৰ এনেকুৱা এটা দল আছে৷’ (শইকীয়া, ২০০৫, পৃ. ১৪৮) বিজুলীয়ে তাইৰ মনৰ পোহৰেৰ ভাস্কৰৰ মনতো পোহৰৰ বিলাবলৈ যত্ন কৰে, তাইৰ বাপেকেও ভাস্কৰক এইবোৰ পথ এৰি এক সুস্থ জীৱন কটাবলৈ আহ্বান কৰে৷ কিন্তু ভাস্কৰে সকলো কথা অগ্ৰাহ্য কৰি নিজৰ মতত অটল হৈ থাকে৷ উল্লেখযোগ্য যে এই সময়খিনিতে ভাস্কৰেও যে সংসাৰ কৰিছিল, তেখেতৰো যে এটা সন্তান আছে সেই কথা জনায়৷ ভাস্কৰৰ কথা শুনি সকলো আচৰিত হৈ পৰে, কাৰণ ভাস্কৰে কোনো দিন এই বিষয়ে কাকো কোৱা নাছিল৷ এইবোৰ কথাৰ বাবে বিজুলী আৰু বাপেকে তেওঁৰ সংসাৰলৈ ঘূৰি আহিবলৈ আহ্বান কৰে৷ কিন্তু তেওঁ নিজৰ মতত অচল৷ তেতিয়া মনোহৰে তেখেতৰ কন্যাজনীক এবাৰ চোৱাৰ হেঁপাহৰ বাবে ভাস্কৰক বুজাবলৈ যত্ন কৰিও মান্তি কৰিব নোৱাৰি ভাগি পৰি কান্দি উঠে৷ বিজুলীয়ে তেওঁলৈ সহায়ৰ হাত আগবঢ়াই ওচৰ চাপি আহে৷ এনেদৰে নাটকীয় সংঘাতে শীৰ্ষত অৱস্থান কৰোঁতেই নাটকখনৰ দ্বিতীয় নাট্যক্ষণৰ সামৰণি পৰিছে৷\nনাটকখনৰ তৃতীয় নাট্যক্ষণৰ সময় হ’ল আবেলিৰ পৰা গধূলিলৈকে৷ নাট্যক্ষণটোৰ আৰম্ভণিতে গম পোৱা যায় যে কলেজ চৌহদত থকা খেলপথাৰখনত সৰু সৰু ল’ৰা-ছোৱালীবোৰে খেলি আছে৷ ভাস্কৰে এই সকলোবোৰ দেখি অতিষ্ঠ হৈ মৃণালক কামখিনি শেষ কৰিবলৈ নিৰ্দেশ দিয়ে৷ মৃণালে সেয়া কৰিবলৈ মান্তি নহয়৷ বোধহয় মৃণালো বিজুলীৰ মনৰ পোহৰেৰে উদ্ভাসিত হৈ উঠিছে৷ মৃণালেও এনে কৰা দেখি ভাস্কৰে বিজুলীক সেই কোঠাটোৰ পৰা ওলাই যাবলৈ কয়, কিন্তু মৃণালে সেই কাৰ্যত বাধা প্ৰদান কৰে৷ মৃণালেও এনে কৰাত ভাস্কৰ খঙতে কৈ উঠে যে—‘তোমাৰ ৰূপ আছে, যৌৱন আছে, মৰম আছে, সেয়ে তোমাৰ এটা অপূৰ্ব শক্তিও আছে৷ কিন্তু সেই শক্তিৰ জালেৰে আমাক মেৰিয়াই ধৰাৰ তোমাৰ কোনো অধিকাৰ নাই৷ তুমি মনত ৰাখিবা বিজুলী, আমি দুদিনীয়া বস্তুৰ ব্যৱসায় কৰিবলৈ গোটেই জীৱন উছৰ্গা কৰি ওলাই অহা নাই৷’ (শইকীয়া, ২০০৫, পৃ. ১৫১) বিজুলীয়ে ভাস্কৰৰ কথাখিনিত আহত হয় আৰু তাইৰ যৌৱনক অপমান কৰিছে বুলি ব্যক্ত কৰে৷ ভাস্কৰে অৱশ্যে তাইৰ যৌৱনক অপমান কৰা নাই বুলি কয়৷ তাই তাৰ পাছত ওলাই যাবলৈ উদ্যত হয়, এনেতে কম্বলৰ তলত সোমাই উচুপি থকাৰ পৰা ওলাই আহি মনোহৰে তেখেতৰ কন্যাজনীৰ কথা কৈ দুখ কৰে৷ বিজুলীয়ে মৃণালকো যাওঁ বুলি কৈ ওলাই যাব বিচাৰে৷ মৃণালে তাইক বাধা প্ৰদান কৰে৷ মৃণালে তেতিয়া সি আৰু ভাস্কৰৰ লগত নগৈ নতুনকৈ জীৱন আৰম্ভ কৰিব বিচাৰে বুলি ব্যক্ত কৰে৷ সেই কথা শুনি ভাস্কৰৰ লগত পুনৰ মৃণালৰ তৰ্ক আৰম্ভ হয় আৰু শেষত এটা চৰ মাৰে৷ তথাপিতো মৃণাল মান্তি নহয়৷ মনোহৰেও পুনৰ সংসাৰলৈ উভতি যাবলৈ বিচাৰে৷ কথাৰে মান্তি কৰিব নোৱাৰি ভাস্কৰে ৰিভলভাৰ উলিয়াই দুয়োকে মাৰিবলৈ উদ্যত হয়৷ সেই সময়তে চকীদাৰ-চকীদাৰনীয়ে প্ৰৱেশ কৰি জনায় যে মনোহৰৰ জীয়েক আহি তেওঁলোকৰ ঘৰত উপস্থিত হৈছেহি, লগত পিছে মোমায়েকো আহিছে৷ এই কথা শুনি ভাস্কৰে তেওঁলোকক ধৰাই দিবৰ বাবে চকীদাৰে পুলিচক খবৰ দিছে বুলি ভাবি গুলীয়াবলৈ উদ্যত ৰিভলভাৰ টোঁৱায়৷ চকীদাৰে সেয়া কৰা নাই বুলি জনায়৷ ভাস্কৰ বলীয়াৰ দৰে হৈ পৰে, বিজুলীয়ে বাপেক-মাকক কোঠাটোৰ পৰা উলিয়াই পঠিয়ায়৷ মনোহৰে সকলো কথা অনুধাৱন কৰি মৃণাল আৰু ভাস্কৰৰ সৈতে তাৰ পৰা আঁতৰি যাবলৈ উদ্যত হয়৷ যাবৰ পৰত ভাস্কৰে ইমান পৰে লুকুৱাই ৰখা মৰম আকলুৱা হৃদয়খনৰ বতৰা বিজুলীক দি ওলাই যায়৷ বিজুলীয়ে তেওঁলোক ওলাই যোৱাৰ ফালে চাই থাকি বেঞ্চ এখনত বহি পৰে৷ কিছু সময়ৰ পাছত হাতত লেম্প এটা লৈ তাইৰ মাক সোমাই আহে৷ কোঠাটোত কাকো নেদেখি তেওঁলোক গ’ল নেকি সেই বিষয়ে জানিব বিচাৰে। তাই গ’ল বুলি জনায়৷ তাৰ পাছত মাকে ‘যি হ’ল, হ’ল’ বুলি কোঠাটো ক্লাছ কৰিবৰ বাবে ঠিক কৰিবলৈ বিচাৰে৷ বিজুলীয়ে তাই ঠিক কৰিব বুলি মাকক পঠিয়াই দিয়ে আৰু লাহে লাহে কোঠাটোৰ ব্লেক বৰ্ডখন মচিবলৈ ধৰে৷ লাহে লাহে পোহৰ কমি আহে আৰু শেষত কেৱল লেম্পটো লি থাকে৷ এনেদৰেই নাটকখনৰ যৱনিকা পৰে৷\n← শিক্ষা বিভাগৰ অশিক্ষা (ৰাজীৱ ৰঞ্জন)\nকাকনো বুলিম ককা…জীৱনৰ মৌগুটি কথা ৫ (ললিত চন্দ্ৰ বৰা) →\nঅসমীয়া সাহিত্যত ধাইনাম নিচুকনি গীত\nসৰ্বভাৰতীয় পৰ্য্যায়ৰ চাকৰিবোৰ- প্ৰতিম প্ৰতাপ বৰুৱা\nFebruary 28, 2017 March 10, 2021 0\nবিষয় : কবিতা – অঞ্জল বৰা


মনৰ নিজানত – প্ৰথম খবৰ\nHome/ মহিলা/মনৰ নিজানত\nমৌচুমী বৰিৰ ধাৰাবাহিক উপন্যাস\nগধূলিৰ নামি অহা এন্ধাৰখিনিৰ মাজত বহি আছে কাকলি ৰাজনন্দিনী৷ হু হু শূন্যতাৰ এন্ধাৰখিনিয়ে আগুৰি আছে তাইক৷ যি খিনি এন্ধাৰৰ লগত তাইৰ আছিল নিবিড় আত্মীয়তা আজি সেই এন্ধাৰে যেন তাইক ভেঙুছালি কৰিছে, তথাপি তাই বহি আছে এন্ধাৰৰ মাজত এৰি থৈ অহা সময়ৰ স্মৃতি সুঁৱৰি৷বুকুত তাইৰ বিষাদৰ এজাক কপৌ!!\nএনেকুৱা বহু গধূলী পাৰ কৰিছে তাই বিক্ৰমৰ লগত৷ দুকাপ চাহৰ চুমুকেৰে ঘৰৰ বেলকনিত ধুনীয়া গধূলীবোৰ পাৰ হৈছিল বিক্ৰমৰ লগত৷ এইসময়ত বিক্ৰমে তাৰ ভাল লগা গীতবোৰ গায় কাকলিক শুনাইছিল৷ বিক্ৰমৰ গীত,কথাবোৰৰ মাজত হেৰাই গৈছিল কাকলি! বিক্ৰমৰ হাতৰ মুঠিত হাত গুজি দুয়ো দূৰলৈ চাই ৰৈছিল একেলগে জীৱনৰ বাট বুলিম বুলি! বিক্ৰমৰ কান্ধত মূৰ থৈ অনুভৱ কৰিবলৈ শিকিছিল তাই পৰম আশ্বাসৰ নিৰাপত্তা৷ এৰা,সমাজত মূৰ তুলি জীয়াই থাকিবলৈ যেন নিৰাপত্তাৰ প্ৰয়োজন !!এখনি উত্তাপিত হাতৰ প্ৰয়োজন যিখন হাতে ওৰেটো জীৱন কাষত থকাৰ প্ৰতিশ্ৰুতি দিয়ে৷বিক্ৰমৰ স’তে কটোৱা সান্নিধ্যবোৰক তাই তেনেকৈয়ে সজাই লৈছিল৷ সজাই ল’বলৈ যত্ন কৰিছিল৷\nএকমাত্ৰ পুত্ৰ সোনমানু শুই যোৱাৰ পিছত বিক্ৰমে তাইক কোলাত লৈ ধকধকীয়া বগা বিচনাখনত আলফুলে শুৱাই দিছিল আৰু তাইৰ মেঘালী চুলিত হাত বুলাই চকুত চকু থৈ কৈছিল ভালপোৱাৰ কথা ৷ তাৰপিছত দুয়োৰে উশাহ-নিশাহবোৰ এক হৈ পৰিছিল, দুয়ো দুয়োৰে মাজত যেন হেৰাই গৈছিল আৰু দুটি ভাগৰুৱা দেহা অৱশ হৈ পৰিছিল৷বিক্ৰম শুই পৰিছিল তাইক সাৱটি কিন্তু বিক্ৰমক সকলো উজাৰি দিও যেন শুব পৰা নাছিল তাই!!\nকম্প্ৰমাইজ!! তাই কম্প্ৰমাইজ কৰিছে নেকি বিক্ৰমৰ লগত!! কৰবাত যেন ৰৈ গৈছিল বিক্ৰম আৰু তাইৰ মাজৰ আত্মিক মুহূৰ্তৰ ব্যৱধান! ! বিক্ৰমে হয়তো সেয়ে মাজে মাজে অনুযোগ কৰে — “তুমি মোক কমকৈ ভালপোৱা!” বিক্ৰমৰ কথা-বতৰাত কেতিয়াবা সন্দেহ প্ৰকাশ পায়!! কাকলিৰ এনে লাগে — বিক্ৰম যেন সংশয়ত থাকে তাৰ অৰ্ধাংগিনীয়ে আন কাৰোবাক ভাল পাই বুলি!! তাইৰ পুৰণি বন্ধু-বৰ্গ ঘৰলৈ আহিলে বিক্ৰমে বেয়া পায়৷ ল’ৰা বন্ধুলৈ ফোন কৰিলে বিক্ৰমে বেয়া পায়৷ বিক্ৰমে বিচাৰে তেওঁক লৈয়ে কাকলি ব্যস্ত হৈ থাকক৷ বিক্ৰমে তাইক কয়– “তুমি এতিয়া এজন ইঞ্জিনীয়াৰৰ পত্নী৷ নিজৰ গাম্ভীৰ্য ৰাখিবা৷ নিজৰ ষ্টেটাছ বজাই ৰাখিবা সমাজত৷ পাতল নহ’বা৷” বিক্ৰমৰ কথাবোৰ মানি লয় তাই৷ নিজৰ আচল ৰূপটো ঢাকি গাম্ভীৰ্যৰ আৱৰণ বোলাই লয় তাই নিজৰ মুখত৷ লগৰবোৰে ৰাস্তাই-পদূলিয়ে লগ পালে কয় — “তই সলনি হ’লি!” গম্ভীৰ হাঁহি এটাৰে সামৰি থয় তাই সকলোবোৰ ৷সঁচাই গম্ভীৰতাৰ মুখা পিন্ধি তাই প্ৰাণখুলি হাঁহিবলৈ পাহৰি যায়!!বিক্ৰম আৰু সোনমানুৰ মাজতে তাইৰ জীৱনৰ মাকো ঘূৰি থাকে৷\nবিক্ৰমে ফুৰি ভাল পায়৷ ব্যস্ততাময় কামৰ ফাকে ফাকে বিক্ৰমে প্ৰায়ে ফুৰাবলৈ লৈ যায় কাকলি আৰু দুবছৰীয়া পুত্ৰ সোনমানুক৷ কাকলিৰ মনত পৰে — এবাৰ সিহঁতে কাশ্মীৰ ফুৰিবলৈ গৈছিল৷ কাশ্মীৰৰ ডাল লেকৰ হাউচ ব’টত আছিল সিহঁত!! সন্ধ্যা পৰত বাহিৰৰ বেঞ্চএখনত বহি তাই ডাল লেকৰ সৌন্দৰ্যৰ মাজত মুগ্ধ হৈ আছিল৷ফেৰফেৰীয়া ঠাণ্ডা বতাহেও তাইক আমনি কৰিব পৰা নাছিল৷তেনেসময়তে বিক্ৰমে আহি পিছফালৰ পৰা তাইক সাৱটি ধৰিছিল আৰু সুধিছিল — “লি, এই ঠাণ্ডাখনত বাহিৰত কিয় বহি আছা?”\nতাই কৈছিল–“ঠাণ্ডাখিনি অনুভৱ কৰিছো ৷ তুমিও অনুভৱ কৰাচোন! কিমান ভাল লাগিব!! তোমাক ধন্যবাদ, তুমি মোক ভূ-স্বৰ্গ দেখুৱালা!” বিক্ৰমে তাইক দুবাহুৰ মাজত সাৱটি লৈ কৈছিল–” তুমি সপোন দেখিবা আৰু মই তোমাৰ সপোনবোৰ পূৰা কৰিম৷” পিছদিনা পুৱা চিকাৰাত নাৱৰীয়াই ফুল বেছিবলৈ আহিছিল৷ নাৱৰীয়া জনে কাকলিক এথোপা সতেজ ফুল উপহাৰ দিছিল৷\nএনেকুৱা এথোপা সতেজ ফুল কাকলিক উপহাৰ দিছিল অংকুশে যিদিনা কাকলিয়ে তাক প্ৰতিভালপোৱাৰ সঁহাৰি দিছিল৷ অংকুশ আছিল তাইৰ ক্লাছফ্ৰেণ্ড৷ তেতিয়া সিহঁত দুটাই হায়াৰ চেকেণ্ডেৰী উত্তীৰ্ণ হৈ বি এত নাম লগাইছে মাথোঁ৷ কাকলি ৰাজনন্দিনীৰ বাবে মনবোৰ পখিলা হৈ উৰাৰ বয়স তেতিয়া!কল্পনাৰ সাগৰত যেন উটি-ভাঁহি ফুৰাৰ বয়স!! অনৰ্গল কথা কৈ থকাৰ বয়স!! বৰষুণ বৰ ভাল পাই তাই!! বৰষুণ এজাক দিলেই অংকুশ কাষত থাকিলে হাতত ধৰি টানি লৈ যায় তাক আৰু তিতি তিতি গুণগুণায়-\nচিপচিপ বৰষুণত তিতাৰে পৰা/ ঢিপ ঢিপ বুকুখনি কঁপিছে জানা/কিনো আবেগতে/ মিঠা সুবাসতে/ মন আজি উতলা/ বহাগৰে বতৰা/ ক’তে মৰো মৰো/ ক’তেনো গৈয়ে মৰো/ বুকুখন কঁপিছে/মিঠা আবেগতে …\nঅংকুশে তাইৰ এই ৰূপ দেখি সৰুকৈ কৈ উঠে– ধ্যেৎ পাগলীজনী!!\nঅংকুশৰ ঘৰলৈও যায় তাই আৰু অংকুশৰ মাকক পিছফালৰ পৰা সাৱটি ধৰি ভয় খোৱায়!! অংকুশৰ ঘৰখনেও তাইক বৰ মৰম কৰে৷ লাহে লাহে সিহঁত দুটাৰ মিলা-জুলাবোৰ দুয়োখন ঘৰে গম পালে৷ অংকুশৰ ঘৰে তাইক বোৱাৰী কৰিবলৈ মান্তি হৈছিল কিন্তু সমস্যা আহিল কাকলিৰ ঘৰখনৰ পৰাহে৷ চাকৰি-বাকৰি নথকা অংকুশলৈ বিয়া দিবলৈ মান্তি নহয় কাকলিৰ মাক-দেউতাক ৷ অংকুশক লগ কৰিবলৈ মানা কৰে তেওঁলোকে৷ আৰু সেইসময়তে অভিযন্তা বিক্ৰমৰ ঘৰৰ পৰা অহা বিয়াৰ প্ৰপজেলটো তেওঁলোকে গ্ৰহণ কৰে৷ নিজৰ জীয়ৰীৰ পৰা কোনোধৰণৰ মনৰ খবৰ নিবিচৰাকৈ বিক্ৰমৰ লগত বিয়া ঠিক কৰি পেলায় তেওঁলোকে৷ উৰি ফুৰা হিয়াৰ পখিলাজনী হঠাৎ যেন হেৰাই যায়৷ তথাপি তাই মনে মনে অংকুশক লগ কৰে আৰু কয় — ” মোক লৈ যোৱা অংকুশ৷ মই তোমাৰ হাতত ধৰি গুছি যাম!! আমাৰ ভালপোৱাৰ বিচ্ছেদ হ’ব নিদিওঁ৷” কিন্তু অংকুশ হঠাতে দূৰ্বল হৈ পৰে ৷ কাকলিক এতিয়াই বিয়া পতাৰ ব্যৰ্থতা প্ৰকাশ কৰে সি৷ ভালপোৱাৰ বা-মাৰলি জাকক নীৰৱে সাৱটি কোনোদিন চিনি নোপোৱা, অচিন-অজান তাইতকৈ বিশ বছৰে ডাঙৰ বিক্ৰমৰ লগত বিয়াত বহিবলৈ মান্তি হয় তাই৷\nতাইৰ বয়স উনৈশ মাথোঁ আৰু বিক্ৰম দুকুৰি চুওঁ চুওঁ কৰা এজন ডেকামানুহ — কাকলিয়ে ভাবে ৷ বয়সৰ ব্যৱধান বেছি হোৱা বাবেও কাকলি ৰাজনন্দিনীৰ মনত অলপ সংকোচ থাকি যায়!! তথাপি তাই ভাবে — সজাই ল’ব সকলোবোৰ৷ মনৰ নাটনিবোৰক নাটনি হৈ থাকিবলৈ নিদিয়ে তাই৷\nফুলশয্যাৰ নিশা বিক্ৰমে যেতিয়া তাইক দুবাহুৰ মাজত সাবটি লয় তাই কিবা এক সংশয়ত নীৰৱ হৈ ৰয়৷ তথাপি তাই সেপঢুকি বিক্ৰমক কয় — “আমি বিয়াৰ তিনিবছৰৰ পিছতহে সন্তানৰ কথা ভাবিম দেই৷ মই প্ৰথমে ডিগ্ৰীটো কমপ্লিট কৰি লওঁ ৷” বিক্ৰমে কাকলিৰ কথাৰ উত্তৰ নিদিয়ে, কাকলিৰ মেলা চুলিত মুখ গুজি শুই যায় তেওঁ৷ আৰু কাকলি ৰাজনন্দিনীৰ তেনে মুহূৰ্ততে মনত পৰে অংকুশলৈ৷ অংকুশে এদিন তাইক গালতে চুমা এটা দিছিল আৰু ভয় খাই তাই অংকুশক কৈ উঠিছিল — “মোৰ যদি পেটত কেচুৱা হৈ যায় অংকুশ!!” কাকলিৰ কথাত অংকুশ হাঁহি হাঁহি বাগৰি পৰিছিল ৷ ছি: কি যে ভাবিছে তাই এনেকুৱা এটা শুভ নিশা!! টোপনি যাবলৈ যত্ন কৰে তাই৷\nবিক্ৰমে এদিন তাইক কয় – “লি,মোৰ বচৰ পত্নীয়ে ইমান ধুনীয়াকৈ শাৰী পিন্ধি সজাই পৰাই থাকে, বৰ ধুনীয়া লাগে দেখিবলৈ৷ তুমিও থাকিবাচোন!এতিয়া তুমি মোৰ পত্নী৷ মোৰ সকলো অধিকাৰ তোমাৰ ওপৰত , তোমাক মই মোৰ ভাল লগাৰে সজাই ভাল পাম৷ ” বিক্ৰমৰ কথাত ক্ষুন্ন হয় কাকলি ৰাজনন্দিনী৷ উত্তৰত তাই কয় উঠে– “আনৰ পত্নীয়ে কি পিন্ধে কি নিপিন্ধে সেইয়া চাই ফুৰিবলৈ তোমাৰ কি দৰকাৰ পৰিছে৷ মোৰো নিজস্বতা আছে৷ আনৰ স’তে মোক তুলনা কৰিলে মই বেয়া পাওঁ৷ মোৰোটো ভাল লগা বেয়া লগা থাকিব পাৰে !! এনেকুৱা মনেৰে তুমি সুখী হ’ব পাৰিবা জানো! মই তোমাৰ পত্নী হ’লেও মোৰ নিজৰ মতে জীয়াই থকাৰো অধিকাৰ আছে ৷” কাকলিৰ কথাত যেন বিক্ৰম অলপ আহত হয়৷ মুখেৰে একো নোকোৱাকৈ কোঠাৰ পৰা ওলাই যায় তেওঁ৷ বিক্ৰমৰ এনে ঠেক গণ্ডীৰ মানসিকতা কাকলিয়ে আশা কৰা নাছিল৷ মনটো বেয়া লাগে তাইৰ৷ অংকুশলৈ মনত পৰে ৷ অংকুশে কৈছিল –” তোমাক মই তোমাৰ ধৰণেৰে ভাল পাওঁ৷ তোমাক মই মোৰ মতে সজাই ল’ব নিবিচাৰোঁ৷ তুমি সদায় সুখী হোৱা, শান্তিত থাকা৷ আমি আমাৰ বিশ্বাসৰ ডোলেৰে আমাৰ ভালপোৱাৰ সম্পৰ্কটোক জীয়াই ৰাখিম৷ মই তোমাক সন্দেহ নকৰোঁ, আনে তোমাৰ লগত কথা পাতিলে মই নজ্বলো৷ মই জানো-তুমি সদায় মোৰেই হৈ আছা আৰু মোৰেই হৈ থাকিবা৷”\n“অংকুশ, ইমানখিনি কোৱাৰ পিছতো তুমি মোক তোমাৰ জীৱনৰ পৰা আঁতৰাই পঠালা কিয়? চোৱাচোন, বিক্ৰমে মোক সজাত বন্দী পখীৰ দৰে ৰাখিছে৷ উৰিব বিচাৰিলেই পাখী কাটি দিব!!” কাকলিয়ে কথাবোৰ ভাবি চকুৰ পানীৰে গাল তিয়ালে৷\nগধূলী বিক্ৰম অফিচৰ পৰা অহাৰ পিছত দুয়োৰে মাজত মৌনতা বিৰাজ কৰিলে ৷অংকুশে কৈছিল– “sorry বুলি ক’লে কোনো সৰু হৈ নাযায়৷ sorry মানে সদ্ভাৱ আৰু শান্তি৷ তুমি মোৰ ওপৰত যিমানেই অভিমান নকৰা মই সদায় আগেয়ে তোমাক sorry কৈয়েই ভাল পাম৷ এইয়া চোৱা কাণত ধৰিছোঁ — sorry, এতিয়াতো অভিমান এৰা মিচ কাকলি ৰাজনন্দিনী! ” অৱশেষত কাকলিয়েও বিক্ৰমক মনাবলৈ অংকুশে কোৱা কথাবোৰ দোহাৰিব খুজিও ৰৈ গ’ল যদিও\nমৌনতাৰ যুদ্ধখনৰ অন্ত পেলাবলৈকে কাকলিয়ে বিক্ৰমক sorry বুলি কয় আৰু বিভিন্ন কথাৰে মনাব লগা হয় ৷ মৌনতাৰ যুদ্ধখনত বিক্ৰমে নিজকে জয়ী অনুভৱ কৰে আৰু ভাবে – তেওঁৰ একো ভুল নাছিল৷ ভুল আছিল কাকলিৰ, তেওঁৰ কমবয়সীয়া পত্নী লিৰ ৷\nসেইদিনা ৰাতি কাকলিক মৰমেৰে বুৰাই পেলায় বিক্ৰমে আৰু এটি সন্তানৰ প্ৰস্তাৱ দিয়ে ৷\nমৰিগাঁৱত সদৌ অসম আন্তঃজিলা শক্তি উত্তোলক প্ৰতিযোগিতা\nআদৰ্শবান ব্যক্তি আছিল অৰুণ জেটলী - বনদীপ ডেকা নলবাৰী জিলা বিজেপিৰ স্মৰণ\nগ্লেমাৰ গাৰ্ল যুথিকা


এগৰাকী অসহায় যুৱতীৰ কৰুণ গাথা : ৮ বছৰে সৌভাগ্য হোৱা নাই সূৰুযৰ কিৰণ দেখাৰ\nসদ্যহতে ৰুমীৰ সপোন এখন হুইলচেয়াৰৰ! এখন হুইলচেয়াৰ হ’লেই চাব পাৰিব তাই সূৰযৰ কিৰণ\nনিজৰ ভগা বিছনাখনত দুৰ্ভগীয়া ৰুমী শৰ্মা।\nবিগত ৮ বছৰে ৰক্তিম সূৰুযৰ কিৰণ নেদেখাৰ দৰে দুৰ্ভাগ্য হৈছে এগৰাকী যুৱতীৰ। যুৱতীগৰাকীৰ দিন-ৰাতি পাৰ হয় এটা জুপুৰিৰ এটা সৰু কোঠালিত। অনৱৰতে এখন ভগ্নপ্ৰায় শেতেলিত পৰি দিন অতিবাহিত কৰা এই যুৱতী গৰাকীৰ নাম ৰুমী শৰ্মা। নগাঁৱৰ শিঙিয়া পুতনিৰ বিৰহীগাঁ‌ৱঁৰ ডিম্বেশ্বৰ শৰ্মা আৰু নিৰলা শৰ্মাৰ একমাত্ৰ সন্তান ৰুমী শৰ্মা।\n৮ বছৰৰ পূৰ্বে ৰুমীৰ আছিল এটা স্বাভাৱিক চপল জীৱন। আছিল জীৱনৰ স্বাভাৱিক ছন্দ-গতি, চকুত অলেখ সপোন। কিন্তু ভাগ্যৰ পৰিহাসত আজি ৰুমী পৰিণত হৈছে এটা কৰুণগাথাত।\n৮ বছৰৰ পূৰ্বে ঘৰৰ ভিতৰতে বিদ্যুৎস্পৃষ্ট হৈ কঁ‌কালত বেয়াকৈ আঘাত পায় ৰুমীয়ে। ওচৰৰ চিকিৎসালয়লৈ নিয়া হৈছিল যদিও চিকিৎসকে উন্নত চিকিৎসাৰ বাবে বাহিৰৰ চিকিৎসালয়লৈ নিয়াৰ পৰামৰ্শ দিয়ে।\nঅৱশেষত ৰুমীক গুৱাহাটীলৈ নিয়া হয়। গুৱাহাটীত চিকিৎসকে ৰুমীৰ কঁ‌কাল ভগাৰ কথা প্ৰকাশ কৰে। অত্যন্ত দুখীয়া পৰিয়ালৰ হোৱা বাবে ৰুমীৰ চিকিৎসা আধৰুৱা কৰি ঘৰলৈ ওভতাই অনা হয়। তাৰ পিছত ৰুমী হৈ পৰিল এখন বিছনাৰ নিত্য সংগী। যোৱা আঠ বছৰে একেই অৱস্থাৰে এখন বিছনাক সাৰথি কৰি দিন কটাব লগীয়া হৈছে ৰুমীয়ে।\nৰুমীৰ কৰুণগাথা ইমানতে শেষ হোৱা নাই। ৰুমীক উন্নত চিকিৎসা দিব পৰাকৈ ঘৰখন মুঠেই সচ্ছল নহয়। ৰুমীৰ বৃদ্ধা মাতৃয়ে কাণেৰে নুশুনে। তাৰোপৰি তেওঁৰ এখন ভৰি অক্ষম প্ৰায়। এইদৰেই তেওঁ ঘৰৰ সকলো কাম কৰাৰ লগতে ৰুমীৰ সমস্ত কামো কৰিব লগা হয়।\nআনফালে যথেষ্ট বয়স হোৱা বাবে দেউতাকেও দুয়োটা চকুৰে প্ৰায় নেদেখাই হৈছে।\nএই অৱস্থাতো ৰুমীৰ আছে জীয়াই থকাৰ অদম্য হেঁপাহ। দুচকুত আছে এদিন ভাল হোৱাৰ সপোন। আছে মন পুৱাৰ সূৰুযৰ কিৰণৰে কথা পাতিবলৈ।\nসদ্যহতে ৰুমীৰ সপোন এখন হুইল চেয়াৰৰ। চৰকাৰৰ কোনো আঁ‌চনিয়ে ঢুকি নোপোৱা ৰুমীয়ে কাতৰ অনুৰোধ জনাইছে- কোনো হৃদয়ৱান ব্যক্তিয়ে তেওঁক অকণমান দয়াৰ চকুৰে চোৱাটো।\nঅসমৰ কোনো সদাশয় ব্যক্তি, দল-সংগঠনৰ সময় হ’বনে ৰুমীৰ বাবে অকণমান ভাবিবলৈ? অকণমান সহায়ৰ হাত আগ বঢ়াবলৈ? বেছি ডাঙৰ সহায় নহয়, মাথোঁ এখন হুইলচেয়াৰ। এই সপোন পূৰ কৰিবলৈ ৰুমী, তাইৰ মাক-দেউতাকৰ লগতে অঞ্চলটোৰ ৰাইজৰ কাতৰ আহ্বান।


অবিশ্ৰান্ত / AVISHRANTA - an Assamese Blog : খং\nঅগ্নিৰ অফিছৰ সন্মুখত ৰৈ আছো ৷ কিবা এটা কামত দুয়ো একে লগে নীৰজৰ তালৈ যোৱাৰ কথা ৷ ৰৈ ৰৈ অকনমান বিৰক্তি লগাৰ বাবে ওচৰৰে দোকানখনলৈ গৈ ছিগাৰেট এটা জ্বলাই ল’লো ৷ ছিগাৰেটৰ প্ৰথম হুপাটোৰ আমেজ লৈছোহে মাথো সন্মুখত ওলাল মোৰ ছাত্ৰ অভিজ্ঞানম ৷\nঅপ্ৰস্তুত হৈ গ’লো ৷ মোৰ মুখত থকা ছিগাৰেটটোৰ বাবে মই অপ্ৰস্তুত হোৱা নাই ৷ মোৰ কি কৰো কি নকৰো অৱস্থা এটা হৈছে কাৰন অভিজ্ঞানমৰ হাতত এটা মদৰ বটল !! উচ্চ মাধ্যমিকৰ দ্বিতীয় বৰ্ষত পঢ়ি থকা ল’ৰা এটা যেতিয়া শিক্ষাগুৰুৰৰ আগত মদৰ বটল হাতত লৈ ধৰা পৰিব সেই ল’ৰাচোৰ বাৰু কেনে অৱস্থা হ’ব ?\nঅভিজ্ঞানমে মোক দেখি প্ৰশ্ন কৰিলে, ‘‘চাৰ আপুনি ইয়াত ’’ ? প্ৰশ্ন কৰোতে সি চকুৰে সোমৰস নামৰ মদৰ দোকানখনৰ দিশে ইংগিত এটা কৰিলে ৷ মই হাতত থকা ছিগাৰেটটো লুকুৱাই কোনোমতে ক’লো, ‘‘মই মানে হেৰি মানে মোৰ বন্ধু এটাক লগ কৰিব আহিছো ৷’’ অভিজ্ঞানমে বৰ অৰ্থপূৰ্ন যেন ভাব হোৱা হাঁহি এটা মাৰি ক’লে, ‘‘হ’ব চাৰ ! আপুনি ‘ইয়াতে’ ৰখক, মই যাওঁ ৷’’ সি কথাখিনি কওঁতে ‘ইয়াতে’ শব্দটোত লগাতকৈ অকনমান বেছি জোৰ দিয়া যেন ভাব হ’ল ৷\nসি কি বুজালে বাৰু ? সি কিয় তেনেকৈ ক’লে বাৰু ?\nঅগ্নিলৈ ৰৈ থকা সময়খিনিত বাৰে বাৰে মোৰ মনলৈ এই প্ৰশ্ন কেইটা বাৰে বাৰে আহিবলৈ ধৰিলে ৷ মই ধৰিব নোৱাৰিলো কোন বেছি অপ্ৰস্তুত হ’ল – ছিগাৰেট হুপি থকা শিক্ষকজন মানে মই নে হাতত মদৰ বটল লৈ থকা ছাত্ৰজন মানে অভিজ্ঞানম ! বাৰে বাৰে মোৰ চকুৰ আগত ভাহি উঠিল অভিজ্ঞানমৰ সেই অৰ্থপুৰ্ন যেন লগা হাঁহিটো !\nমই মদ খাওঁ মাজে মাজে, নোখোৱা নহয় ৷ পাছে কলেজত পঢ়ি থকা দিনৰ কথা বাদ দিলো প্ৰথম প্ৰথম চাকৰি কৰি থকা অৱস্থাতো মোৰ কোনো চিনাকিজনে মোক মদৰ দোকানৰ ওচৰত ৰৈ থকাও দেখা নাছিল ৷ আকৌ মনত পৰিল অভিজ্ঞানমৰ প্ৰশ্নটো ‘‘চাৰ আপুনি ইয়াত’’ ?\nঅগ্নি আহি ওলাল ৷ তাক কথাখিনি ক’লো ৷ ‘‘হয়ে দাদা তেনেকুৱা ৷ আজিকালিটো ল’ৰাৰ কাৰনে সাধাৰণ কথা দিয়ক এইবোৰ ৷ বাদ দিয়ক, বাদ দিয়ক ৷ নীৰজৰ তালৈ যাওঁ সোনকালে ৷ ’’\nপালো গৈ নীৰজৰ অফিছ ৷ আমি কামৰ কথা পাতি আছো ৷ পাছে মোৰ মুৰত কিন্তু অভিজ্ঞানমৰ অৰ্থপূৰ্ণ হাঁহিটো আৰু তাৰ সেই ‘‘চাৰ আপুনি ইয়াত’’ প্ৰশ্নটোৱে ক্ৰিয়া কৰি আছে ৷ মই অন্যমনস্ক হৈ থকা দেখি নীৰজে সুধিলে, ‘‘দাদা কি হ’ল ?’’\n‘‘এহ্ নক’বা আৰু হে ! মোৰেই ছাত্ৰ এটাৰ কথা ভাবি আছো ৷’’\n‘‘কি হ’ল ? আই.আই.টি.ত ছিট পালে নেকি ?’’\nঅগ্নিয়ে হাঁহি হাঁহি ক’লে, ‘‘আচল আই.আই.টি.তে ছিট পালে ৷’’ সি নীৰজক শুনালে গোটেই কাহিনী ৷ কথাবোৰ আকৌ এবাৰ শুনি মই খঙে মুৰৰ চুলিৰ আগ পালে গৈ ৷\nজকজকাই উঠিলো, ‘‘চাল্লা কি বুলি ভাবিছে ? মোক সুধিব আহিছে – ‘চাৰ আপুনি ইয়াত’ ? কি বুলি ভাবিছে সি ?’’\nনীৰজে মোক শান্ত কৰিবলৈ ক’লে, ‘‘দাদা আপুনি মাষ্টৰ মানুহ ৷ নাপায় ইমান খং কৰিব ৷ নকৰিব ৷ এই চাল্লা-তাল্লা কৈ নাথাকিব ৷ বেয়া দেখি ৷’’\nতাৰ কথা শুনি মোৰ খং আৰু উঠিল, ‘‘কিয় নাপায় হে ? মাষ্টৰ হ’লো বুলি মানুহ নহয় নেকি ? কি বুলি ভাবিছে মোক ? ৰ’হ তাক আজি দেখুৱাই দিম মই ! কিয় সুধিব তেনেকৈ ?’’\nঅগ্নি আৰু নীৰজে ভয়ে ভয়ে সুধিলে, ‘‘দাদা কি বুলি সুধিলে ?’’\n‘‘কিয় মনত নাই নেকি ? সি কুকুৰে সুধিছে – ‘চাৰ আপুনি ইয়াত?’ আজি ফালি দিম চিনি পোৱা নাই মোক ! ব’লা, ব’লা ৷’’ এই বুলি কৈয়ে দুয়োটাকে টানি আনি মোৰ গাড়ী পালো গৈ ৷\nগাড়ী চলাই দিলো অগ্নিৰ অফিচৰ দিশে ৷ গাড়ী ৰখিল গৈ সোমৰসৰ সন্মুখ ৷ দূৰৰ পৰাই চকুত পৰিল অভিজ্ঞানম আৰু কেইটামানে ফুটপাথৰ কাষতে ঠিয় হৈ ‘পাৰ্টী’ কৰি আছে ৷ মই গাড়ীৰ পৰা নামিবলৈ লওঁতেই নীৰজে বুজাবলৈ যত্ন কৰিলে, ‘‘দাদা এই ডেকাল’ৰাবোৰৰ লগত লাগি নোলোৱাই ভাল ৷’’\n‘‘এটা কথা কোৱা’’, আগ্নি আৰু নীৰজৰ ফালে চাই, ‘‘তোমালোক দুটা মোৰ লগত আছা নে নাই ?’’\n‘‘আছো দাদা, আছো’’, দুয়ো হয়ভৰ দিলে ৷\n‘‘ঠিক আছে তেনেহ’লে ৷ আজি ময়ো দেখুৱাম বাপ্পেকে মই কোন ৷ মই কিয় ৰৈ আছিলো ৷ চিনি পোৱা নাই মোক !’’\n‘‘দাদা আমি কি কৰিব লাগিব ?’’ নীৰজ আৰু অগ্নিয়ে প্ৰশ্ন কৰিলে ৷\n‘‘তোমালোকে একো কৰিব নালাগে ৷ যি কিব লাগে ময়ে কৰিম ৷’’\nএই বুলি কৈয়ে মই গাড়ীৰ পৰা নামি সোমৰসৰ অভিমুখে খোজ ল’লো ৷ নীৰজ আৰু অগ্নিয়ে একেলগে চিঞৰ মাৰিলে, ‘‘দাদা অলপ চাই-চিতি ল’ব ৷’’\n‘‘একো চিন্তা কৰিব নালাগে ৷ আজি কাকো কেয়াৰ নকৰো ৷ একো চাবলৈ নাই ৷ তোমালোক ফুটপাথতে বহা মই আহি আছো ৷’’\nসোমৰসৰ সন্মুখত ঠিয় হৈ সকসোৱে শুনাকৈ চিঞৰ মাৰি ক’লো, ‘‘এটা ব্লেন্ডাৰ্ছ প্ৰাইড ফুল আৰু দুবটল ছ’ডা দিয়া ৷ প্লাচতিকৰ গিলাছ আছে নে ? আজি ফুটপাথতে বহি খাম !’’\nPosted by প্ৰতিভু / Pratibhu at 18:33


Sarbananda Sonowal : মুখ্যমন্ত্ৰী পদ ত্যাগ কৰা সৰ্বানন্দ সোণোৱালক কি বিশেষ পদ দিব বিজেপিয়ে? সকলো জানে হিমন্ত বিশ্ব শৰ্মাই!– News18 assam\nSarbananda Sonowal : মুখ্যমন্ত্ৰী পদ ত্যাগ কৰা সৰ্বানন্দ সোণোৱালক কি বিশেষ পদ দিব বিজেপিয়ে? সকলো জানে হিমন্ত বিশ্ব শৰ্মাই!\nকেন্দ্ৰীয় নেতৃত্বৰ লগত ১ ঘণ্টা ১০ মিনিট আলোচনা হৈছে সৰ্বানন্দ সোণোৱালৰ : ৰণজিত কুমাৰ দাস\nLast Updated : May 11, 2021, 11:11 IST\nপ্ৰাক্তন বিজেপি মুখ্যমন্ত্ৰী সৰ্বানন্দ সোণোৱালক(Sarbananda Sonowal) বিজেপিয়ে দিব বিশেষ পদ মৰ্যাদা। সোণোৱালক ক’ত কেনেদৰে সংস্থাপিত কৰিব সেয়া সিদ্ধান্ত কেন্দ্ৰীয় নেতৃত্বই ইতিমধ্যেই গ্ৰহণ কৰিছে। আজি এই গুৰুত্বপূৰ্ণ মন্তব্য কৰে কেবিনেট মন্ত্ৰী ৰণজিত কুমাৰ দাসে (Ranjit Kumar Das)।\nৰণজিত কুমাৰ দাসৰ মন্তব্য, "কেন্দ্ৰীয় নেতৃত্বৰ লগত ইতিমধ্যেই ১ ঘণ্টা ১০ মিনিট এই সন্দৰ্ভত আলোচনা হৈছে সৰ্বানন্দ সোণোৱালৰ।"\nৰণজিত কুমাৰ দাসে আৰু কয় যে "বৰ্তমানৰ মুখ্যমন্ত্ৰী হিমন্ত বিশ্ব শৰ্মাও (Himanta Biswa Sarma) সম্পূৰ্ণ জ্ঞাত যে সোণোৱালক ক’ত সংস্থাপিত কৰা হ’ব।"\nলক্ষণীয়ভৱে অচিৰেই ৰাজ্যিক বিজেপিৰ সভাপতি সলনি নহয় বুলি গুৰত্বপূৰ্ণ মন্তব্য কৰে ৰণজিত কুমাৰ দাসে। অহা ৬ মাহলৈ সভাপতি সলনি নহয় বুলি স্পষ্ট কৰি দিয়ে বৰ্তমানৰ সভাপতি তথা কেবিনেট মন্ত্ৰী দাসে। এই সন্দৰ্ভত সোমবাৰে ৰাষ্ট্ৰীয় সভাপতি জেপি নড্ডা(JP Nadda) আৰু কেন্দ্ৰীয় সাংগঠনিক সম্পাদকৰ সৈতে ৰণজিত দাসে আলোচনা কৰা বুলিও জনায়।\nFirst published: May 11, 2021, 11:11 IST\nAssam BJPAssam CM Himanta Biswa sarmaRanjit Kumar DasSarbananda Sonowal


দৈনন্দিন - সুৰেশ কুমাৰ - সাহিত্য ডট অৰ্গ\nদৈনন্দিন – সুৰেশ কুমাৰ\nপাৰৰ মাংস মোৰ বৰ প্ৰিয়৷ ঘৰত তিনি-চাৰিযোৰ পোহনীয়া পাৰ থাকে৷ মাহে মাহে পোৱালি৷ পোৱালি মানেই পাৰৰ জোল৷ পাৰকেইযোৰ মাৰ সম্পত্তি৷ মাজে মাজে বিক্ৰী কৰি মাই মাহেকীয়া সঞ্চয়ৰ পইচাকেইটা উলিয়ায়৷ তথাপি পাৰ মাংসৰ মোহময় গোন্ধটোৱে প্ৰায় সঘনাই পাকঘৰটো আমোলমোলাই থাকে৷ মইহে পিছে গুৱাহাটীয়া হোৱাৰ পৰা খাবলৈ নোপোৱা হলো৷ ঘৰলৈ যোৱা দিনকেইটাত হয় পাৰ পোৱালি ডাঙৰ নহয়, নহয় কোনোবাদিনা মাই বাহৰ পৰা গধূলিৰ আগে আগে ধৰিব পাহৰে নাইবা কেতিয়াবা জ্ঞাতি কুটুম্বৰ ঘৰতেই কাৰোবাৰ মৃত্যু হয়৷ অশৌচ! আৰু গুৱাহাটীত? সকলো বস্তু পোৱা মহানগৰখনত পাৰ বাচি কুটি দিয়া বেপাৰী আজিলৈ লগ পোৱা নাই৷ গতিকে পাৰ খোৱা বন্ধ৷\nএতিয়া আচল কথাটো শুনক৷ কেইমাহমানৰ আগৰ কথা৷ কেইবাদিনো লক্ষ্য কৰিলো এযোৰ পাৰই আমাৰ চৰকাৰী আবাস চৌহদৰ ইঘৰ সিঘৰৰ বেলকনিত ঘূৰি ফুৰে৷ অঘৰী পাৰ৷ মাজে মাজে মোৰ চতুৰ্থ মহলাৰ বেলকনিতো পৰেহি৷ সিহঁতৰ আচৰণ বিধি নিৰীক্ষণ কৰি বুজি পালো যে পাৰহালে বাহ পাতিব বিচাৰিছে৷ তথাপি কথাটোত বিশেষ গুৰুত্ব দিয়া নাছিলো৷ পিছে এদিন দেখিলো মোৰ বিপৰীত দিশৰ মানুহ এঘৰৰ বেলকনিত পৰি থকা ডাঠ কাগজৰ বাকচ এটাত সোমাই পাৰহালে কিবা গহীন ধৰণৰ আলচ কৰিছে৷ ময়ো গহীন হলো৷ এটা সক্ৰিয় চিন্তা মোৰ মূৰত সোমাল৷ পাৰহালে সঁচাকৈয়ে এটা বাহৰ প্ৰয়োজন জৰুৰীভাবে অনুভৱ কৰিছে৷ ভাল বাহৰ অভাৱত বেচেৰাহঁতে কাগজৰ বাকচটোকে বাচি লৈছে৷ তাৰো ভৰসা নাই৷ গৃহস্থই কোনদিনা দলিয়াই পেলায় ঠিকনা নাই৷ গুৱাহাটীয়া মানুহ! মোৰ মনত মহৎ চিন্তা এটাই দোলা দি থাকিল৷ পাৰ দুটাক এটা বাহ সাজি দিব পৰা হলে! হয়তো সেই মহৎ চিন্তা লাহে লাহে মাৰ গ’লহেতেঁন৷ পিছে এদিন লক্ষ্য কৰিলো যাযাবৰী পাৰযুৰিৰ এটা মই নথকা যেন পাই কোঠাত সোমাইছে৷ হয়তো আবাসস্থলীৰ সন্ধান৷ এইবাৰ মই দৃঢ়প্ৰতিজ্ঞ হলো৷ পাৰহালক বাহ এটা যোগাৰ কৰি দিবই লাগিব৷ মহৎ চিন্তাটোৰ লগত আৰু এটা চিন্তা যোগ হ’ল৷ পাৰ মাংস খাবলৈ নোপোৱা মোৰ জিভাখন এইবাৰ লক্লকাই উঠিল৷ যদিহে পাৰহালক বাহ এটা সাজি দিব পাৰো, সিঁহতে মাহে মাহে পোৱালি দিব৷ আৰু মই ঘৰতে বহি বিনা পইচাই পাৰৰ জোল খাব পাৰিম৷ নিজকে অলপ বেপাৰী বেপাৰীও লাগিল৷ তথাপি ভাবি ললো মোৰ উদ্দেশ্য পাৰযুৰিৰ সংসাৰখন থানথিত্ লগোৱাহে৷ এদিন আপেলৰ বাকচ এটা কিনি আনি ভালদৰে দুৱাৰ খিৰিকি লগাই আটোমটোকাৰি বাহ এটা সাজি উলিয়ালো৷ পাৰহালে চাগে তাৰেই অপেক্ষাত আছিল৷ দুদিনমান পিছতে দুয়ো আহি বেলকনিত পাতি দিয়া বাহটোত সোমাল৷ ময়ো উচাহতে পোলাও খাবলৈ আনি থোৱা বাচমতি চাউল কেইটামান ছটিয়াই দিলো৷ লাহে লাহে সিঁহতে খেৰ-কুটা কোচাবলৈ আৰম্ভ কৰিলে৷ মোৰ মনত বেপাৰী অংকটোৱে ঘনকৈ খুন্দিয়াব ধৰিলে৷ মাজতে ঘৰলৈ যাওতে দুই এজনক কথাটো কলো৷ নকম নে? গুৱাহাটীত পাৰ পুহিছো৷ তাকো চাৰি মহলাত৷ লগৰ এজনে কলে-\n: তোৰ কিন্তু ভাগ্য ফুলিছে দেই৷ কত মানুহে পাৰ পুহিও ৰাখিব নোৱাৰে, নামানে৷ তোৰ ঘৰত পাৰ উপযাচি আহি বাহ লৈছে৷ তোৰ দিন ভাললৈ আহিল, বুজিছ? ঘৰলৈ লক্ষ্মী আহিল৷\nআন এজনৰ মন্তব্য-\n: ভালেই দে৷ পাৰ খাবলৈ হলে খবৰ দিবি৷ মই কুটি বাচি দিম বাৰু৷\nএইদৰে দিন গৈ আছে৷ আপেলৰ বাকচটোৰ ভিতৰখন বিবিধ তৰহৰ বস্তুৰে ভৰি পৰিল-গছৰ সৰু ডাল, ঝাড়ুৰ ছিগা অংশ, বাল্ব সংযোগী তাঁৰৰ টুকুৰা, পলিথিনৰ ফটা টুকুৰা ইত্যাদি৷ হওক তেও৷ সিহঁতৰ সংসাৰ, সিহঁতেই সজাই পৰাই লওক৷ লাহে লাহে শ্ৰীমতীয়ে চাউলৰ লগতে মুগ মচুৰ দালিৰেও আমাৰ গৃহলক্ষ্মীৰ আপ্যায়ন কৰিবলৈ আৰম্ভ কৰিলে৷ মই দিন গণি আছো, ক্ষণ চাই আছো – কোনদিনা সিহঁতৰ সংসাৰলৈ নতুন আলহী আহে৷ মানে কণীৰ কথা কৈছো৷ পিছে দিন গৈ আছে৷ পাৰহালে কণী নাপাৰেহে নাপাৰে৷ মানুহে কয় নহয় ধৈৰ্যৰ ফল মিঠা৷ ময়ো তাকেই আশা পালি বহি আছো৷ এনেতে এদিন মন কৰিলো পাৰযোৰ দুদিনমান এব্ছেণ্ট্৷ মোৰ বুকুখন ঢিপিংকৈ মাৰিলে৷ নাই৷ পিছৰ দুদিনমানো নাই৷ কিবা ডাঙৰ পৰীক্ষাত ফেইল মাৰা যেন অনুভৱ হ’ল৷ মোৰ সকলো জল্পনা কল্পনা চূৰমাৰ কৰি পাৰযোৰ কিয় ক’লৈ গুছি গ’ল বুজি নাপালো৷ এই হতাশাই ম্লান কৰি ৰখাৰ সময়তে এদিন আকৌ সিহঁত দুটা আহিল৷ শ্ৰীমতীয়ে আকৌ আগচাউল ছটিয়াই সিহঁতক আদৰিলে৷ মোৰ মনটো আকৌ ভাল লাগিবলৈ ধৰিলে৷ পিছে একেই কাহিনী৷ কণীও নাপাৰে, পোৱালিও নজগায়৷ এইবাৰ মোৰ খং উঠিল৷ আদেশ জাৰি কৰা হ’ল-\n: আজিৰ পৰা ইহঁতক চাউল দালি একো নিদিবা৷ বাহত সোমাব আহিলেই খেদি দিবা৷ অকৃতজ্ঞ ক’ৰবাৰ৷\nএদিন মোৰ বন্ধু মহলত প্ৰসংগটো ওলাল৷ কিয় পাৰ হালে কণী নাপাৰে? পোৱালি নিদিয়ে? এজনে বিশেষজ্ঞৰ দৰে উত্তৰ দিলে-\n: ধেৎতেৰি! এইযোৰ পাৰই কিয় কণী পাৰিব? ইহঁত নিশ্চয় গাৱঁৰ পৰা খেদা খোৱা পাৰ৷\n: খেদা খোৱা মানে?\n: আৰে ভাই, আউটকাষ্ট্৷ গাঁৱত ইহঁতক লগৰবোৰে পাত্তা নিদিয়েতো!\n: ইহঁতহাল চাগে হ’ম’ আকৌ!\nহ’ম’… … মানে সমকামী! হে প্ৰভু! এইহালেও মোক এনেদৰে ৰাম ঠগন দিব লাগেনে!\n← মমতা – সুনীল দত্ত\nবাঁহ গাজৰ স’তে ইলিচ মাছ – ভায়লেট মুনমুন দাস →


পিতাই আৰু আই – Mahabahoo\nHome/Assam News & Articles/পিতাই আৰু আই\nতেতিয়া পিতায়ে চাইকেল লৈ ঢোল বজাবলৈ যায় । বাৰিষাৰ বৰষুণত ৰাস্তাৰ অৱস্থা নাইকিয়া হয় ( ২০১৭ চন মানলৈকে গাঁৱৰ ৰাস্তাটো পকী হোৱা মাছিল ) । চাইকেলত তিনিটা ঢোল বান্ধি ঠেলি ঠেলি পিতাই ঢোল বজাবলৈ যায় । কেতিয়াবা পিচলি পৰে । এবাৰ পদূলিতে পৰিছিল । মই সেইদিনা খুব কান্দিছিলো । গোটেই ৰাতি বিয়াত পিতায়ে ঢোল বজায় । পুৱতি নিশা উভতি আহে । অলপ শুই মই স্কুললৈ ওলোৱাৰ সময়তে আকৌ সাৰ পায় আৰু দিনত খেতিৰ কামত লাগে । আনহাতে, পুৱাৰ পৰা গধূলিলৈকে মা কামতে ব্যস্ত হৈ থাকে । মই মাজে মাজে অবুজন হৈ পৰোঁ । শিশু আছিলো । আব্দাৰ কৰিছিলো । পিতায়ে যেনে-তেনে হ’লেও সকলো আব্দাৰে পূৰণ কৰিছিল । চকুৰ আগত এপদ এপদকৈ বস্তুবোৰ গোটাইছিল । মই হাইস্কুল পোৱালৈকে পিতায়ে কাপোৰো ৰিডাকচনৰহে কিনিছিল । মই আপেল খাই ভাল পাইছিলো । পিতায়ে আনি দিছিল : মই খুৱাই দিব খুজিলে কৈছিল, “তুমিয়ে খোৱা ,মই বৰ ভাল নাপাওঁ ।” এতিয়া পিতায়ে কেতিয়াবা ঘৰলৈ আপেল আনে । আচলতে, আপেল পিতাইৰ অপ্ৰিয় নাছিল । এতিয়া ভাবো, কিমান কষ্টৰ আছিল পিতাৰ সেই দিনবোৰ । তথাপি মোৰ হাঁহিতে হাঁহি থাকিছিল । কোনোবাই ঘৰখনত ল’ৰা এটাও লাগিছিল বুলি ক’লেই দপদপাই উঠিছিল,”মোৰ ছোৱালীয়ে হ’ব । তাই কৰিব । তাই পাৰিব ।” আই-পিতাইৰ হাজাৰ ত্যাগত এতিয়া ঘৰখন অলপ চিজিল লাগিছে । তথাপি পিতাইৰ অজস্ৰ জোৰা-টাপলি ,দৌৰা-দৌৰি । ইপিনে কাম কৰি কৰি আইৰ অসুখ । তথাপি বাৰীখন আইৰ মনৰ সন্তান । এতিয়াও কাম কৰিয়ে থাকে । হয়তো ৰৈ গ’লেই মোৰ কষ্ট হ’ব বুলি মনত ভয়!!!\nআমাৰ সকলোৰে আই-পিতাই একেই অ’ । অজস্ৰ ত্যাগ : অজস্ৰ মৰম ।\nমোৰ ওপজা গাঁও তিতাবৰৰ “নামচুঙী ভগনীয়া”ৰ মানুহে কোৱা শুনিছিলো, আইতা হেনো বৰ সাদৰী আছিল । এখন মহিলা বিদ্যালয় আমাৰ গাঁৱত পাতিছিল । পিতাইহঁতক ভাত দিওঁতে কেতিয়াবা নিজলৈও নৰৈছিল । গেষ্ট্ৰিক হৈয়ে হঠাতে এদিন আইতা ঢুকাইছিল । জীৱন এনেকুৱাই… আমি ৰৈ যাব নোৱাৰো ।\nপুৱাই আইৰ ফোন , “পঢ়া-শুনা কৰিছানে সোণ ?” কমিছে…পঢ়াবোৰ কমিছে । টাকুৰি ঘূৰাদি ঘূৰি থকা হৈছে । সেইয়াও কৰ্তব্য , এইয়াও কৰ্তব্য ! কামবোৰ থাকি যাবলৈ দিব নোৱাৰি । স্বৰচিত কবিতাৰ কিতাপখনো শেষ কৰিব লাগিব! সোনকালেই…..।\nআই-পিতাইৰ প্ৰিয় ছবিখনো ইয়াতেই দিলো…


ক্রীড়া-জগত Archives - Page6of7- Dainandin Barta- দৈনন্দিন বাৰ্তা\nসম্ভুনাথ গোহাঁই সোঁৱৰণী চলন্ত ফুটবল প্ৰতিযোগিতাৰ আৰম্ভনি\nদৈনন্দিন বাৰ্তা\t Nov 28, 2020 0\nটি এম পি কেৰ ৪৯ তম প্ৰতিষ্ঠা দিৱস ; প্ৰাইজমানি ফুটবল…\nকপিল দেৱ, শচীন তেণ্ডুলকাৰ, বিৰাট কোহলিৰ নামত মেলবৰ্ণত ৰাস্তা ।\nদৈনন্দিন বাৰ্তা প্ৰতিবেদন : ভাৰতীয় ক্রিকেটাৰ কপিল দেৱ, শচীন তেণ্ডুলকাৰ আৰু বিৰাট কোহলি, এই তিনি তাৰকাৰ নামত ৰাস্তাৰ নামকৰণ কৰা হৈছে। কিন্তু ভাৰতৰ নহয় বিদেশৰ ৰাস্তাহে নামকৰণ কৰা হৈছে৷ ভাৰতীয় এই তিনি তাৰকাৰ লগতে আছে অষ্ট্ৰেলিয়াৰ…\nঋতু সলনি হ’ল ভাৰতীয় ফুটবলৰ\nক’ৰোনা মহামাৰীৰ বাবে পিছুৱাই গ’ল ভাৰতীয় ফুটবলৰ সময়সূচী তথা ঋতু৷ দুমাহ পিছুৱালে এই ঋতু৷ ১ জুনত আৰম্ভ হয় ভাৰতীয় ফুবটবলৰ ঋতু৷ কিন্তু এইবাৰ আৰম্ভ হ’ব ১ আগষ্ট৷ এই কথা ইতিমধ্যে ঘোষণা কৰা হৈছে৷ এই ঋতু অহা বছৰৰ ৩১ মে’ত শেষ হ’ব৷ সেয়ে ফুটবল…\n‘কালু’ : আইপিএলত বর্ণবৈষম্য ।\nদৈনন্দিন বাৰ্তা ক্ৰীড়া মার্কিন কৃষ্ণাংগ নাগৰিক জর্জ ফ্লয়েডৰ হত্যাকাণ্ডৰ পাছত গৰিহণা দি সৰৱ হৈ পৰিছে ক্ৰিছ গেইল৷ ছচিয়েল মিডিয়াত তেওঁ উজাৰিছে ক্ষোভ৷ ৱেষ্ট ইণ্ডিজৰ এই কিংবদন্তি ক্রিকেটাজনে জনায় যে কেৱল ফুটবলতে নহয় ক্ৰিকেট খেলতো…\n৭২ দিন বিমানবন্দৰত বন্দী ঘানাৰ ফুটবল খেলুৱৈ ।\nদৈনন্দিন বাৰ্তা\t Jun 8, 2020 0\nদৈনন্দিন বাৰ্তা ক্ৰীড়া সংবাদ এদিন বা দুদিন নহয়, ৭২ দিন বিমানবন্দৰতে বন্দী হৈ থাকিল এজন ফুটবলাৰ৷ ক’ৰোনা ভাইৰাছ সংক্ৰমণৰ লগতে বহু লোকৰ দুৰ্ভোগৰ কথা ইতিমধ্যে পোহৰলৈ আহিছে৷ তেনে এক কাহিনী সদ্যহতে পোহৰলৈ আহিছে৷ ঘানাৰ ৰাণ্ডী জুৱান মুলাৰ…\nঘৰতে বহি কোটিপতি ভাৰতীয় ক্ৰিকেট দলৰ অধিনায়ক বিৰাট কোহলি ।\nদৈনন্দিন বাৰ্তা\t Jun 6, 2020 0\nদৈনন্দিন বাৰ্তা স্প’ৰ্টছ ডেস্ক ক’ৰোনা ভাইৰাছৰ বাবে দিয়া লকডাউনৰ ফলত সকলো ক্ষেত্ৰতে বন্ধ৷ এতিয়া কিছু শিথিল হ’লেও বহু উদ্যোগ খণ্ড এতিয়াও বন্ধ হৈ আছে৷ আনহাতে যি সময়ত অৰ্থনৈতিক অৱস্থা বেয়াৰ দিশে গতি কৰিছে সেই একে সময়তে ভাৰতীয় দলৰ…\nস্থগিত হ’ব নেকি টি-২০ বিশ্বকাপ ?\nবিশ্ব ক্ৰীড়াংগণত মহামাৰী ক’ৰোনা ভাইৰাছৰ দুঃপ্ৰভাৱ৷ ২০২০ চনটো বিশ্ব ক্ৰীড়াৰ বাবে গৌৰৱোজ্বল হোৱাৰ আশা আছিল৷ এই বৰ্ষতে আয়োজন কৰা হয় কেবাখনো মেগা ইভেণ্ট৷ কিন্তু ক’ৰোনা মহামাৰীৰ বাবে এতিয়া ইখনৰ পাছত সিখন প্ৰতিযোগিতা স্থগিত কৰিবলৈ বাধ্য হৈ…\nবাতিল হ’ব টকিঅ’ অলিম্পিক !\nবিশ্ব ক্ৰীড়াৰ সৰ্বশ্ৰেষ্ঠ মহাৰণ অলিম্পিক আয়োজন কৰাৰ সৌভাগ্য হেৰুৱাব নেকি টকিঅ’ই? জাপান চৰকাৰ আৰু আন্তঃৰাষ্ট্ৰীয় অলিম্পিক কমিটি (আই অ’ চি)ৰ অধ্যক্ষই সেই ইংগিতেই দিছে৷ বিশ্ব মহামাৰী ক’ৰোনা ভাইৰাছৰ আতংকৰ বাবে ইতিপূৰ্বে গোলকীয় ক্ৰীড়া…\nফুটবলপ্ৰেমীৰ বাবে আহিল সুখবৰ : ২০২১ চনৰ ১৭ ফেব্ৰুৱাৰীৰ পৰা মহিলা বিশ্ব কাপ ফুটবল ভাৰতত\nঅনলাইন বাৰ্তা ভাৰতীয় ফুটবলপ্ৰেমীৰ বাবে আহিল সুখবৰ৷ এবছৰ বাতিল হ’লেও ১৭ বছৰ অনুৰ্দ্ধ মহিলা বিশ্ব কাপ ফুটবল অহা বছৰ ভাৰতত অনুষ্ঠিত হ’ব৷ আজি এই টুৰ্ণামেণ্টৰ নতুন দিন ঘোষণা কৰিলে আয়োজকে৷ এই প্ৰসংগত জনায় যে এই টুৰ্ণামেণ্টখন ভাৰতীয় মহিলা…


T Zox in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - T Zox ar byavahar, ppali, parshwakriya, upkaar, kriya-pratikriya aaru satarkatabani\nT Zox ৰ লাভ আৰু ব্যৱহাৰসমূহ- T Zox Benefits & Uses in Assamese- T Zox ar laabh aaru byavaharsamuh\nT Zox ৰ পালি আৰু সেয়া কেনেদৰে ল'ব- T Zox Dosage & How to Take in Assamese - T Zox ar paali aaru xeya kenedore lobo\nT Zox ৰ পাৰ্শ্চক্ৰিয়াসমূহ- T Zox Side Effects in Assamese- T Zox ar parshwakriyasamuh\nT Zox সংক্ৰান্ত সতৰ্কতাবাণীসমূহ- T Zox Related Warnings in Assamese- T Zox xonkranta xatarkatabanisamuh\nঅইন দৰৱৰ সৈতে T Zoxৰ গুৰুতৰ ক্ৰিয়া-প্ৰতিক্ৰিয়া- Severe Interaction of T Zox with Other Drugs in Assamese- Oinor xoite T Zox ar gurutor kriya-pratikriya\nT Zox মতভেদসমূহ- T Zox Contraindications in Assamese- T Zox nishedhsamuh\nT Zox ৰ বিষয়ে সততে সোধা প্ৰশ্নসমূহ- Frequently asked Questions about T Zox in Assamese- T Zox ar bikhoye satate xodha prashnasamuh\nখাদ্য আৰু মদৰ সৈতে T Zox ক্ৰিয়া-প্ৰতিক্ৰিয়া- T Zox Interactions with Food and Alcohol in Assamese- khadya aaru modor xoite T Zox kriya-pratikriya\nT Zox ৰ লাভ আৰু ব্যৱহাৰসমূহ - T Zox Benefits & Uses in Assamese - T Zox ar laabh aaru byavaharsamuh\nT Zox তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nT Zox ৰ পালি আৰু সেয়া কেনেদৰে ল'ব - T Zox Dosage & How to Take in Assamese - T Zox ar paali aaru xeya kenedore lobo\nT Zox-ৰ উপাদানসমূহ - T Zox Active Ingredients in Assamese - T Zox-ar upadaansamuh\nT Zox ৰ পাৰ্শ্চক্ৰিয়াসমূহ - T Zox Side Effects in Assamese - T Zox ar parshwakriyasamuh\nগৱেষণাৰ ভিত্তিত, T Zox ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nT Zox সংক্ৰান্ত সতৰ্কতাবাণীসমূহ - T Zox Related Warnings in Assamese - T Zox xonkranta xatarkatabanisamuh\nT Zox-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nT Zox ৰ গৰ্ভৱতী মহিলাৰ ক্ষেত্ৰত কোনো পাৰ্শ্ব-প্ৰতিক্ৰিয়া নাই।\nT Zox-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nT Zox স্তন্যপায়ী মহিলাৰ বাবে সম্পূৰ্ণৰূপে সুৰক্ষিত।\nবৃক্কত T Zox কি প্ৰভাৱ দেখা গৈছে?\nবৃক্ক ৰ বাবে T Zox কেতিয়াবাহে ক্ষতিকাৰক।\nযকৃতত T Zox কি প্ৰভাৱ দেখা গৈছে?\nT Zoxৰ ব্যৱহাৰে কলিজা ৰ ওপৰত কোনো ক্ষতিকাৰক প্ৰভাৱ নেপেলায়।\nহৃদযন্ত্ৰৰ ক্ষেত্ৰত T Zox ৰ কি প্ৰভাৱ দেখা গৈছে?\nT Zoxৰ ব্যৱহাৰে হৃদয় ৰ ওপৰত কোনো ক্ষতিকাৰক প্ৰভাৱ নেপেলায়।\nঅইন দৰৱৰ সৈতে T Zoxৰ গুৰুতৰ ক্ৰিয়া-প্ৰতিক্ৰিয়া - Severe Interaction of T Zox with Other Drugs in Assamese - Oinor xoite T Zox ar gurutor kriya-pratikriya\nT Zox তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nT Zox মতভেদসমূহ - T Zox Contraindications in Assamese - T Zox nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে T Zox লোৱা অনুচিত যাতে -\nT Zox ৰ বিষয়ে সততে সোধা প্ৰশ্নসমূহ - Frequently asked Questions about T Zox in Assamese - T Zox ar bikhoye satate xodha prashnasamuh\nএই T Zox-এ অভ্য়াস বা নিচাৰ সৃষ্টি কৰে নেকি?\nনহয়, T Zox লোৱাটোৱে কোনো আসক্তিৰ সৃষ্টি নকৰে।\nT Zox লোৱাৰ পিছত আপোনাৰ টোপনিভাৱ আহিব পাৰে। সেয়ে এনে কাম কৰাটো নিৰাপদ নহয়।\nহয়, কিন্তু আপুনি ডাক্তৰৰ পৰামৰ্শ অনুসাৰেহে T Zox লোৱা উচিত।\nনহয়, T Zoxয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে T Zox ক্ৰিয়া-প্ৰতিক্ৰিয়া - T Zox Interactions with Food and Alcohol in Assamese - khadya aaru modor xoite T Zox kriya-pratikriya\nখাদ্য আৰু T Zoxৰ ক্ৰিয়া-প্ৰতিক্ৰিয়া\nখাদ্যৰ সৈতে T Zox লোৱাটোৱে একো সমস্যাৰ সৃষ্টি নকৰে।\nমদ আৰু T Zoxৰ মাজৰ প্ৰতিক্ৰিয়া\nগৱেষণাৰ অভাৱত, T Zox লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।\nT Zox ৰ অনুকল্প - Substitutes for T Zox in Assamese\nT Zox ৰ মূল্য আৰু পেকৰ চাইজ - T Zox Price and Pack Size in Assamese - T Zox ar mulya aaru pakor size\nআপুনি বা আপোনাৰ পৰিয়ালৰ কোনোবাই T Zox লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা T Zox ব্যৱহাৰ কৰিছিল নেকি?\nআপুনি কিমান পৰিমাণে T Zox সেৱন কৰিছিল?\nআপুনি T Zox ভোজন কৰাৰ আগত নে পাছত সেৱন কৰিছিল?\nআপুনি কোন সময়ত T Zox সেৱন কৰে?


সুস্থ সাংস্কৃতিক উপলব্ধি আৰু অসমীয়া সংস্কৃতিৰ ক্ৰমবিকাশত যুৱ-প্ৰজন্মৰ ভূমিকা - Prangon\nসাধাৰণতে অসমীয়া সংস্কৃতিৰ বিবৰ্তন বুলিলে গছতলৰ বিহু মঞ্চলৈ যোৱা,চিৰা-পিঠা এৰি চাওঁমিন-পোলাও খোৱা অথবা নিজস্বতা পাহৰি পাশ্চাত্যৰ ঢং অনুকৰণ কৰা আদিকে বুজা যায়।বাস্তৱিকতে কেৱল এইসমূহকে সংস্কৃতি বুলি ভবাটো ভুল।চৌষষ্ঠি কলাতে সংস্কৃতি সীমাবদ্ধ নহয়।জীৱনৰ আন এটা নামেই হৈছে সংস্কৃতি।এজন মানুহে যেনেকুৱা কাৰ্য-ক্ৰমনিকাৰে জীৱন অতিবাহিত কৰে, সেই সমগ্ৰতাখিনিয়ে হৈছে সাধাৰণ অৰ্থত সংস্কৃতি।কাৰ্যতঃ অসমীয়া মানুহখিনিৰ সভ্য আচৰণ-বিধিৰ সমষ্টিয়েই হৈছে অসমীয়া সংস্কৃতি।সমাজবিজ্ঞানী এদৱাৰ্ড টাইলৰৰ মতে,”সংস্কৃতি হৈছে জ্ঞান,নৈতিকতা,বিশ্বাস আদিকে ধৰি সমাজৰ সদস্য হিচাপে মানুহে আহৰণ কৰিবলগীয়া অন্যান্য সকলোবোৰ দিশৰ সংমিশ্ৰিত ৰূপ”।প্ৰধানতঃ অন্ন,বস্ত্ৰ,বাসস্থান এই তিনি মৌলিক প্ৰয়োজনতে সমাজ এখন চলি আহিছে আৰু প্ৰাথমিক পৰ্যায়ত এই তিনি প্ৰয়োজনক কেন্দ্ৰ কৰিয়ে সংস্কৃতি একোটাৰ জন্ম হয়।অন্নৰ লগত মানুহ জড়িত হৈছে আৰু তাতেই খাদ্য-সংস্কৃতিৰ জন্ম।বস্ত্ৰৰ লগত বস্ত্ৰ-সংস্কৃতি।বাসস্থানে কেৱল বাসস্থানৰ কথাই বুজোৱা নাই,এখন সমাজত জীৱন ধাৰনৰ প্ৰণালীক ই সাঙুৰি লৈছে।ড° লীলা গগৈয়ে কৈছিল যে সংস্কৃতি বোৱতী নৈৰ দৰে।নৈয়ে সুঁতি সলায়,জীয়া-সুঁতি মৰা-সুঁতিলৈ ৰূপান্তৰ ঘটে।সংস্কৃতিও নৈৰে অনুৰূপ।ৰূপান্তৰে সৌন্দৰ্যত সুৱগা চৰায়।সংস্কৃতি আৰু সাংস্কৃতিক মূল্যবোধত ৰূপান্তৰ ঘটাতো স্বাভাৱিক কথা।কিন্ত,এই ৰূপান্তৰ হ’ব লাগিব মানৱ-হিতৈষী।\nসাংস্কৃতিক অৱক্ষয়ৰ ফলত সমাজত ঘূণে ধৰিছে,সমান্তৰালভাৱে সুস্থ বিবৰ্তনে অসমীয়া সংস্কৃতিক বিশ্বসভালৈ লৈ গৈছে।যুৱ-প্ৰজন্মই সমাজ এখন সমৃদ্ধ কৰে আৰু সমাজৰ স্বৰূপ প্ৰতিফলিত কৰে।ভঙা-পতাৰ খেলখন নিৰ্ভৰ কৰে যুৱ-প্ৰজন্মৰ ওপৰত।অসমীয়া সংস্কৃতিৰ সত্বাও হাজাৰ যুৱ-প্ৰজন্মৰ কান্ধ বাগৰি আজিৰ এই অৱস্থাত উপনীত হৈছেহি।ধ্বংস আৰু সৃষ্টিৰ মাজেৰে অসমীয়াৰ বিবৰ্তিত সাংস্কৃতিক দৰ্শনে বিশ্বত এক সূকীয়া স্থান দখল কৰিছে।\nঅসমীয়া সংস্কৃতিৰ ক্ৰমঃবিকাশ আৰু যুৱ-প্ৰজন্মৰ ভূমিকাঃ\nভাৰতবৰ্ষত ১৯৯১ চনৰ অৰ্থনৈতিক উদাৰীকৰণৰ পাছতে গোলকীকৰণৰ ধাৰনাটো আহে।মুক্ত অৰ্থনীতিৰ সমান্তৰালভাৱে আৰু প্ৰযুক্তিবিদ্যাৰ ক্ষীপ্ৰ উন্নয়নে সাংস্কৃতিক গোলকীকৰণৰ সৃষ্টি কৰিলে।পৃথিৱীখন এখন গাঁৱলৈ পৰিৱৰ্তন ঘটিল আৰু কিছুমান ঊমৈহতীয়া সাংস্কৃতিক মূল্যবোধৰ সৃষ্টি হ’ল।অসমীয়া সংস্কৃতিৰ ক্ৰমঃবিকাশৰ বেলিকাও বিশ্বায়নৰ আৰ্শীবাদ অথবা অভিশাপ আছে। যুৱ-প্ৰজন্মইয়ো সংস্কৃতি ৰক্ষাত প্ৰধান ভূমিকা পালন কৰিছে।যুৱ-প্ৰজন্মৰ জড়িয়তেই অসমীয়া সংস্কৃতি বিভিন্ন উপায়েৰে,বিভিন্ন মাধ্যমেৰে বিশ্বসভালৈ গৈছে।গীত-মাত,খাদ্যাভাস,বস্ত্ৰ-সংস্কৃতি পৰা আদি কৰি অসমীয়াৰ জীৱন-দৰ্শনৰ স্বকীয়তাক বিশ্ব-বাসীয়ে স্বীকৃতি দিছে।\nনৈতিকতা,বিশ্বাস,সহনশীলতা ইত্যাদি মানৱীয় প্ৰমূল্যৰ ক্ষেত্ৰত অসমীয়া সংস্কৃতি সদায় উৰ্ধত।কিন্তু,আজিৰ অসমীয় যুৱ-প্ৰজন্মই সংস্কৃতিৰ এই দিশটোত এক সুস্থ বিবৰ্তন অনাত ব্যৰ্থ হৈছে যেন ভাৱ হয়।সাংস্কৃতিক মূল্যবোধ প্ৰতিষ্ঠাৰ ক্ষেত্ৰত যুৱ-প্ৰজন্মৰ ভূমিকা স্খলিত হোৱা পৰিলক্ষিত হৈছে।অসহিষ্ণুতা,যুৱ-উৎশৃংখলতা,নৈতিক-স্খলন,ভীৰ-হত্যা ইত্যাদি এশ এবুৰি অপকৰ্মত আজিৰ গৰিষ্ঠ সংখ্যক যুৱ-প্ৰজন্ম লিপ্ত হোৱা দেখা যায়।মানুহ আৰু অমানুহৰ মাজত ব্যৱধান হ্ৰাস হৈছে।তথাপি,সংস্কৃতি সুন্দৰৰ পূজাৰী।বিবৰ্তনৰ সৌন্দৰ্যক নতুন ৰূপ দিবলৈ এজাক অসমীয়া লৰা-ছোৱালীয়ে অক্লান্ত সাধনা কৰি গৈছে। সংস্কৃতিৰ উত্তৰণত অসমীয়া যুৱ-প্ৰজন্মৰ এই ভূমিকা লেখত ল’বলগীয়া।\nবিশেষকৈ মানুহ আৰু পৰিৱেশৰ নিবিড় সম্পৰ্কই এখন সমাজৰ সাংস্কৃতিক মনঃস্তত্বক বাৰুকৈয়ে প্ৰতিফলিত কৰে।এই প্ৰতিফলনক অসমীয়া যুৱ-প্ৰজন্মৰ সুদুৰপ্ৰসাৰী ভূমিকাই বিশ্ববাসীৰ আগলৈ লৈ যাব পাৰিছে।যুৱাৱস্থাতে যাদৱ পায়েঙে মোলাই-কাঠনিৰ সৃষ্টি কৰিছে।মনোজ গগৈয়ে দুৰ্ঘটনা-পতিত বন্য জীৱকুলক আপদাল কৰি নতুন জীৱন দান কৰিছে।”এক বৃক্ষ দশ পুত্ৰ”ৰ দৰে জীৱনবোধেৰে অসমীয়া সংস্কৃতিয়ে সদায় পৃথিৱীৰ পক্ষত বাট বুলিছে। পূৰ্ণিমা দেৱী বৰ্মনে হাড়গিলা সংৰক্ষণৰে গ্ৰীণ অস্কাৰ বঁটা কঢ়িয়াই আনিছে।পৃথিৱীত এজনেই অৰণ্য মানৱ আছে,তেওঁ হ’ল অসমীয়া।এওঁলোকৰ বাটেই যুৱপ্ৰজন্মৰ লক্ষ্য হোৱা উচিত।গুহাত বাস কৰি অৰণ্যৰ জীৱকুল মাৰি খাই জীৱন কটোৱাৰ পৰা আজিৰ বিশ্ববাসীৰ এই স্বীকৃতিলৈকে অসমীয়া সংস্কৃতিৰ ক্ৰমবিকাশ মনকৰিবলগীয়া।পৰিৱেশ আৰু পৃথিৱীৰ এই নিবিড়তাত নতুন গতি প্ৰদান কৰি অসমীয়াৰ এই বিশ্বজনীন সাংস্কৃতিক মূল্যবোধ জীয়াই ৰখাটো যুৱ-প্ৰজন্মৰ দায়িত্ব।\nঅসমীয়া সংস্কৃতি নৈতিক মূল্যবোধৰ ওপৰত প্ৰতিষ্ঠিত।অসমীয়াৰ পৰোপকাৰ,অতিথিপৰায়ণতাই বিশ্ববাসীক আকৰ্ষণ কৰে।কভিদ-সৃষ্ট লকডাউনত অসমতে আবদ্ধ হৈ পৰা এজন স্পেনিছ পৰ্যটকক শিৱসাগৰৰ এটা পৰিয়ালে সাতমাহ নিজৰ দৰে লালন কৰি,নিজৰ সংস্কৃতিৰ লগত বিলীন কৰি ৰাখিলে।বিদেশী পৰ্যটকজনে সাত সাগৰ তেৰ নদীৰ সিপাৰলৈ এই সুষমা লৈ গৈছে।আনহাতে ২০১৭চনত বৰ্ষাপাৰাত ভাৰত আৰু অষ্ট্ৰেলিয়াৰ মাজত অনুষ্ঠিত আন্তঃৰাষ্ট্ৰীয় ক্ৰিকেট খেলখনত খেলূৱৈৰ বাছলৈ শিলগুটি দলিয়াই সমগ্ৰ অসমৰ মান কেঁহৰাজবৰণীয়া কৰিছিল খোদ যুৱ-প্ৰজন্মৰে একাংশই।এনেকুৱা অপসংস্কৃতিৰ ক্ষেত্ৰত যুৱচাম সচেতন হোৱা উচিত। যুৱপ্ৰজন্মই এটা প্ৰগতিশীল চিন্তাৰে অপসংস্কৃতিৰ আঁচোৰ নপৰাকৈ নিজস্বতাবোধেৰে আগুৱাব লাগিব। উগ্ৰ-জাতীয়তাবাদ আৰু পাশ্চাত্যৰ কিছুমান প্ৰমূল্যক ভুলকৈ অনুকৰণ কৰি অপ-সংস্কৃতিৰ ৰূপ দিছে একাংশ যুৱ-প্ৰজন্মই।সামাজিক মনঃস্তত্ব এনেকুৱা পৰ্যায় পাইছেগৈ,এতিয়া অসমৰ সাধাৰণ মানুহে পাশ্চাত্যৰ সংস্কৃতি বুলিলে অবাধ যৌনতা,সুৰা-পান,পাৰ্টি,চুটি কাপোৰ,এটা বেচিজিল যান্ত্ৰিক জীৱন এইবোৰৰ কথাই বুজে।আমাৰ এচাম যুৱ-প্ৰজন্মইয়ো আধুনিকীকৰণৰ নামত এই সমূহকে আকোঁৱালি লৈছে।বাস্তৱিকতে এইক্ষেত্ৰত যুৱচামৰ সাংস্কৃতিক উপলব্ধি সীমিত আৰু ভুল।পাশ্চাত্যৰ জীৱন-ধাৰণৰ প্ৰণালী অতিশয় প্ৰগতিশীল,এই সংস্কৃতি কৰ্ম তথা নৈতিকতাৰ ওপৰত নিৰ্ভৰ আৰু উৎপাদনমূখীতাৰে মহীয়ান।আমাৰ যুৱ-প্ৰজন্মই কৰ্ম-সংস্কৃতিৰে পৰিচালিত হ’লেহে সংস্কৃতিৰ প্ৰকৃত লক্ষ্যত উপনীত হ’ব।\nসংস্কৃতিৰ পশ্চাৎৱৰ্তিতা আৰু ক্ৰমঃবিকাশত যুৱচামৰ ভুমিকাঃ\nএই সংস্কৃতিৰে দুটা দিশ থাকে।এটা বস্তুবাদী,আনটো অবস্তুবাদী।মানুহে ব্যৱহাৰ কৰা সকলোবোৰ দৃশ্যমান আৰু স্পৰ্শ কৰিব পৰা উপাদানেই বস্তুবাদী সংস্কৃতি।যিবোৰ দৃশ্যমান নহয় আৰু চুব নোৱাৰি সেয়াই অবস্তুবাদী সংস্কৃতি।মানুহৰ চিন্তা-চৰ্চা,বিশ্বাস,ব্যৱহাৰিক দৰ্শন আদিবোৰ অবস্তুবাদী সংস্কৃতিৰ উদাহৰণ।বস্তুবাদৰ ধাৰনা অহাৰ আগতে মানুহে নানান অবস্তুবাদী সংস্কৃতিৰ ওপৰত ভিত্তি কৰি চলিছিল।বৰ্তমানৰ সমাজখনৰ যি বস্তুবাদী উন্নয়ন,সেয়াও অবস্তুবাদী সংস্কৃতিৰ কৰ্ষনৰ ফচল।মানুহৰ চিন্তা,বিশ্বাস আদিৰ ওপৰতে সমাজখন চলি আছে।কিন্তু এই যি বস্তুবাদ আৰু অবস্তুবাদৰ কথা কোৱা হৈছে,অসমীয়া সমাজখনত উভয় সংস্কৃতিৰ মাজত এক দুৰত্ব দেখা যায়।সমাজ তথা সংস্কৃতিৰ বস্তুবাদী দিশটো অবস্তুবাদী দিশতকৈ বহুদূৰ আগবাঢ়ি যায়।অবস্তুবাদী দিশটোৰ গতি অতি মন্থৰ,নতুবা একেটা ৰূপতে থাকি যায়।ধৰাহ’ল,২০০০ চনত এজন মানুহে এটা কেঁচাঘৰত বাস কৰিছিল আৰু দুৰ্গাপূজাত জীৱ-জন্তু বলি দিছিল।২০২০ চনত মানুহ জনৰ কেঁচাঘৰটো এটা পকী আৰু ডিজিটেল বাসগৃহলৈ পৰিৱৰ্তন হ’ল,আকৌ ২০০০ চনৰ দৰেই ২০২০ চনটো মানুহজনে দূৰ্গা পূজাত জীৱ-জন্তু বলি দিবলৈ গৈছে।এইক্ষেত্ৰত সংস্কৃতিৰ বস্তুবাদী দিশটোৰ আমুল পৰিৱৰ্তন হৈছে।বলি দিয়াৰ লগত জড়িত বিশ্বাসখিনি তথা সংস্কৃতিৰ অবস্তুবাদী দিশটো একেই থাকিল।একেই থকা আৰু পৰিৱৰ্তন হোৱাৰ ক্ষেত্ৰত এটা তফাৎ আহি পৰিছে।বস্তুবাদী দিশটো আগুৱাই গৈছে।অবস্তুবাদী দিশটো পিছপৰি ৰৈছে।বাসগৃহৰ ডিজিটেলাইজেচনৰ লগতে চিন্তা আৰু বিশ্বাসত পৰিৱৰ্তন অহাতো জৰুৰী নহয়নে?নিশ্চয় হয়।কিন্তু অসমীয়া সমাজ ব্যৱস্থাৰ ই এটা প্ৰধান আসোঁৱাহ আৰু মনস্তাত্বিক সমস্যা।আমি গম নোপোৱাকৈয়ে সকলো ইয়াৰ বলি হৈছো।সমাজ বিজ্ঞানী অগবাৰ্ণে সংস্কৃতিৰ এই প্ৰাৰ্থক্যক অবস্তুবাদী সংস্কৃতিৰ পশ্চাৎবৰ্তিতা বুলি অভিহিত কৰিছে।একেদৰে পৰিতাপৰ কথা এইয়ে যে আজিৰ যুগতো ভীৰ-হত্যা,গোষ্ঠী-সংঘৰ্ষ,সাম্প্ৰদায়িকতাবাদ,জাতিবাদ,ধৰ্মীয় অশান্তি আদি অলেখ কাম-কাজত যুৱ-প্ৰজন্ম জড়িত।বাহ্যিক আৱৰণত নুতন যুগৰ মানুহ যেন লাগিলেও চিন্তা-ধাৰাত প্ৰাচীন সুৰ।যুৱ প্ৰজন্মই এই পশ্চাৎৱৰ্তিতা দূৰীকৰণত মূখ্য ভূমিকা ল’বই লাগিব।অন্যথা নতুন বটলত পুৰনি সুৰাৰ দৰে চিন্তাই সংস্কৃতিৰ ক্ৰমবিকাশত আউল লগাব।\nস্বাস্থ্য-সন্মত জীৱন-ধাৰণ প্ৰণালীও যে সংস্কৃতিৰ এক গুৰুত্বপূৰ্ণ অংগ অসমীয়ালোকসকলে উপলব্ধি নকৰে।ডাষ্টবিনৰ ব্যৱহাৰ নকৰা,মুকলিতে মল-মূত্ৰ ত্যাগ কৰা ইত্যাদি আজিও গৰিষ্ঠসংখ্যকৰ কাৰণে ভাতৰ লগত পানী-খোৱা কথা।জন-স্বাস্থ্যৰ কথা আমাৰ সংস্কৃতিয়ে প্ৰতক্ষ্যভাৱে নকয়।সেয়েহে প্ৰাপ্তবয়স্কএজাক মানুহক পুলিচ প্ৰশাসনে বেতৰ কোব দি কভিদ-প্ৰট’কল সমূহৰ কথা বুজাবলগাত পৰিছে। কোনো সামাজিক স্থানত নাই ভাল অনাময় ব্যৱস্থা।বিদ্ৰুপাত্মকভাৱে বিদেশী পৰ্যটকক মুকলিতে মুত্ৰ-বিসৰ্জন কৰোৱাই তেওঁলোকৰ আগত ঢোলৰ গিৰিপনি পদৰ্শন কৰা হয়।এইক্ষেত্ৰত নিজকে সংস্কৃতিবান বুলি গৌৰৱ কৰাৰ অধিকাৰ হেৰায়। সেয়েহে যুৱ-প্ৰজন্মই এক সুস্থ কৰ্ম সংস্কৃতিৰ মাধ্যমেদি মানুহ হোৱাৰ আখৰা কৰিব লাগিব। সংস্কৃতিৰ প্ৰকৃত মহত্ব লুকাই আছে কেৱল সভ্যতা আৰু কামৰ মাজত।\nআধ্যাত্মিকতা সংস্কৃতি বনাম অনাময়ঃ\n“নিমাটি” অসম মানচিত্ৰৰ এক গুৰুত্বপূৰ্ণ ঠাই বুলিয়ে ক’ব লাগিব।নিমাটি হৈছে মাজুলী-যোৰহাট সংযোগস্থল আৰু ব্ৰহ্মপুত্ৰৰ এটা প্ৰধান ফেৰীঘাট।যাতায়তৰ লগতে পৰ্যটনক্ষেত্ৰ হিচাপেও দৈনিক হাজাৰ হাজাৰ মানুহ নিমাটিলৈ আহে।কিন্তু নিমাটিক এখন সফল পৰ্য্যটনক্ষেত্ৰ আৰু অত্যাধুনিক ফেৰীঘাট হিচাপে গঢ়ি তোলাৰ বাবে চৰকাৰ-প্ৰশাসনৰ আজিকোপতি গা নলৰিল।এইয়া অৱশ্যে অসম-মুলুকত ভাতৰ লগত পানী খোৱাৰ দৰে কথা,হৈয়ে থাকে।\nস্বচ্ছ-ভাৰত অভিযানৰ কাৰ্য-পন্থাই অনাময় ব্যৱস্থাৰ ওপৰত বিশেষ গুৰুত্ব আৰোপ কৰিছিল।কিন্তু নিমাটিৰ দৰে দৈনিক হাজাৰ হাজাৰ মানুহৰ সমাগম হোৱা এখন অতি-ব্যস্ত ঠাইত সামান্যতম অনাময় ব্যৱস্থাৰ অভাৱ ।আনহাতে সেই ঠাইতে এটা মন্দিৰ স্থাপন কৰি পুৱা-গধুলি ভগৱানৰ বন্দনা চলাই থকা হৈছে।\nমানুহ হিচাপে লাজ পাবলগীয়া এটা ব্যক্তিগত অভিজ্ঞতাৰ কথা ক’ব খুজিছো।যোৱা ছেপ্তেম্বৰ মাহত আমি আঠ ঘণ্টাৰ নৈশ-যাত্ৰা কৰি পুৱাই নিমাটি-ঘাট পাইছিলোহি মাজুলীলৈ ৰাওনা হ’বৰ বাবে।পুৱাৰ প্ৰথমখন ফেৰীৰ বাবে কমেও ৭০/৮০ জন মানুহ গোট খাইছে।নিশা বহুসময় ধৰি যাত্ৰা কৰি অহাৰ পাছত স্বাভাৱিকতেই যাত্ৰী সকলৰ বাবে অনাময় ব্যৱস্থাৰ প্ৰয়োজন হয়।কিন্তু যিহেতু নিমাটি-ঘাটত নূন্যতম অনাময় ব্যৱস্থাখিনিৰ অভাৱ,সকলোৱে মুকলিতে কৰিবলৈ বাধ্য।সেইদিনাও অনুৰূপ কথা!!সকলোৱে জোপোহা,দোকানৰ পিছফালে নিজৰ সুবিধা অনুযায়ী মুত্ৰ-বিসৰ্জনত লাগিছে আৰু সেইখন ঠাইতে মন্দিৰত পূজাৰীয়ে ঘণ্টা বজাই ৰাইজৰ মংগল কামনা কৰিছে(বোধহয়)।এৰা,মোলায়েম লগাই ফেৰী-যাত্ৰা,নিমাটি-মাজুলী ইত্যাদিৰ অপৰূপ ৰূপকথাত উটি যাবলৈ ভাল,কিন্তু ব্ৰহ্ম-পুৱাতে লেট্ৰিনৰ অভাৱত মুকলিতে মুত্ৰ-বিসৰ্জন কৰি থাকোতেই মন্দিৰৰ ঘণ্টা-ধ্বনি শুনিবলৈ পোৱাতো বৰ লাজ আৰু দুখৰ কথা!!তেনে ইমানদিনে বিদেশী পৰ্যটকক মুকলিতে মুতুৱাই অতিথি-পৰায়ন বুলি ফিতাহি মাৰি গৰ্বত গদ্‌গদ্ হৈ থকাটো এক পুতৌলগা আৰু তথৈবছ অৱস্থা নহয়নে??এইয়া জানো সাংস্কৃতিক মূল্যবোধ আৰু আমাৰ নৈতিকতা?


এন আৰ চি ৰ পুনৰীক্ষণৰ আঁৰৰ অভিপ্ৰায় কি ? » Gana Adhikar\nHome Main Stories এন আৰ চি ৰ পুনৰীক্ষণৰ আঁৰৰ অভিপ্ৰায় কি ?\n✍ ড. চুলতান আলী আহমেদ\nআমি সদায় শুনি থাকো যে কোভিড মহামাৰীৰ কাৰণে কেন্দ্ৰীয় চৰকাৰে যোৱা ডেৰ বছৰে ‘কা’ আইনৰ বিধি বা নিয়মাৱলী প্ৰস্তুত কৰি উচ্চতম ন্যায়ালয়ত দাখিল কৰিব নোৱাৰিলে। আমি আৰু শুনি আছো যে কোভিড মহামাৰীৰ কাৰণে যোৱা এবছৰতকৈ অধিক কাল ধৰি কেন্দ্ৰীয় আৰু ৰাজ্য চৰকাৰে ৬ নং দফা কমিটিৰ প্ৰতিবেদন খন মেলি চাবলৈকে সময় পোৱা নাই। অথচ, সেই একেই কোভিড মহামাৰীৰ দ্বিতীয় লহৰে যেতিয়া সমগ্ৰ দেশত এক মহা প্ৰলয়ৰ সৃষ্টি কৰিছে, সেই সময়ত অসমৰ এন আৰ চিৰ ৰাজ্যিক সমন্বয়কে ২০১৯ চনত প্ৰকাশিত চূড়ান্ত নাগৰিক পঞ্জীখনক নিজৰ ধৰনে “খচৰা” নাগৰিক পঞ্জী আখ্যা দি ইয়াৰ এশ শতাংশ পুনৰীক্ষণ বিচাৰি উচ্চতম ন্যায়ালয়ত আবেদন কৰাৰ বাতৰিয়ে সচেতন মহলৰ মনত দুই এটা প্ৰশ্নৰ অৱতাৰণা কৰিছে। এই একে সময়তে অসম চৰকাৰেও সীমামূৰীয়া জিলাত ২০ শতাংশ আৰু অন্যান্য জিলাত ১০ শতাংশ পুনৰীক্ষণ বিচাৰি প্ৰথম কেবিনেট বৈঠকত সিদ্ধান্ত লৈছে বুলি গম পোৱা গৈছে। শেহতীয়াকৈ অসমৰ মুখ্যমন্ত্ৰীয়ে বিধানসভাত ঘোষণা কৰিছে যে ১৯৭১ চনৰ পৰিৱৰ্তে ১৯৫১ চনক ভিত্তি বৰ্ষ হিচাপে লৈ অসম চৰকাৰে নতুনকৈ পুনৰ এন আৰ চি প্ৰস্তুত কৰিব বিচাৰে।\nএই কেইটা প্ৰসংগতে আমি সাধাৰণ নাগৰিক হিচাপে দুটামান প্ৰশ্ন ৰাইজৰ বিবেচনাৰ বাবে উত্থাপন কৰিলো।\n১. প্ৰথম প্ৰশ্নটো হৈছে, এন আৰ চিৰ যিটো এশ শতাংশ “পুনৰীক্ষণ” ৰাজ্যিক সমন্বয়কে বিচাৰিছে সেইটো কেনেধৰনৰ পুনৰীক্ষণ হব? যিসকলৰ নাম ইতিমধ্যে দহ পোন্ধৰটাকৈ শুনানিৰ শেষত বহু চালি জাৰি চোৱাৰ পিছত এন আৰ চিত অন্তৰ্ভুক্ত কৰা হৈছে তেওঁলোকে পুনৰীক্ষণৰ অংশ হিচাপে আকৌ শুনানীৰ সন্মুখীন হব লাগিব নেকি? এন আৰ চিৰ কাগজপাতি যোগাৰ কৰাকে ধৰি বাৰে বাৰে শুনানীত উপস্থিত হবলৈ গৈ অসমৰ বিশেষ বিশেষ দুই এটা সম্প্ৰদায়ৰ লাখ লাখ মানুহ ইতিমধ্যে শাৰীৰিক, মানসিক আৰু আৰ্থিকভাৱে সম্পূৰ্ণ জুৰুলা হৈ পৰিছে। সেই একে মানুহখিনিক আকৌ তেওঁলোকৰ ধন আৰু সময় খৰচ কৰি শুনানীত হাজিৰ হবলৈ দি হাৰাশাস্তি কৰাটো এখন আধুনিক গণতান্ত্ৰিক ৰাষ্ট্ৰৰ পক্ষে যথোচিত হয় নে? এজন ব্যক্তিয়ে তেওঁৰ নাগৰিকত্বৰ পৰীক্ষা কিমানবাৰ দিব লাগিব? নাগৰিকত্বৰ পৰীক্ষা পতাসকলে যেতিয়া দেখিলে যে সেই পৰীক্ষাত তেওঁঁলোকে ভবামতে পৰীক্ষাৰ্থীসকল অনুত্তীৰ্ণ নহল, তেতিয়াই তেওঁলোকে নিজে পতা পৰীক্ষাটোকে সন্দেহ কৰিবলৈ আৰম্ভ কৰাৰ নিচিনা হোৱা নাই নে? এতিয়া পুনৰ পৰীক্ষা পতাৰ উদ্দেশ্য উত্তীৰ্ণ হোৱা পৰীক্ষাৰ্থীক কিবাকৈ অনুত্তীৰ্ণ কৰি দিয়া নহয়তো ?\n২. এন আৰ চি ৰ ৰাজ্যিক সমন্বয়কে দাবী কৰিছে যে দহ হাজাৰতকৈ অধিক এনে মানুহৰ নাম এন আৰ চিত সোমাইছে যিসকলৰ নাম আচলতে এন আৰ চিত থকাৰ যোগ্য নহয়। আমাৰ প্ৰশ্ন হল এই দহ হাজাৰ মানুহৰ নাম তেখেতে কি পদ্ধতিত কেনেকৈ বাহিৰ কৰি উলিয়ালে? যদি তেখেতে কিবা বিজ্ঞানসন্মত পদ্ধতিৰে এন আৰ চি খন ভালদৰে চালিজাৰি চাই এই নামখিনি বিচাৰি উলিয়াইছে তেন্তে সেই একেটা পদ্ধতিৰেই দেখোন এন আৰ চি খন সম্পূৰ্ণৰূপে পুনৰীক্ষণ কৰিব পাৰি। তাৰ বাবে আকৌ এশ শতাংশ “পুনৰীক্ষণ” বিচৰাৰ কাৰণ কি? এন আৰ চিৰ সমন্বয়কে যদি কব খোজে যে উচ্চতম ন্যায়ালয়ৰ অনুমতি অবিহনে সম্পূৰ্ণ এন আৰ চি খন পৰীক্ষা কৰিব নোৱাৰি, তেনহলে প্ৰশ্ন হয় উচ্চতম ন্যায়ালয়ৰ অনুমতি নোহোৱাকৈ তেখেতে এন আৰ চিৰ কোনখিনি অংশ পৰীক্ষা কৰি দহ হাজাৰ অবৈধ মানুহৰ নাম বিচাৰি উলিয়ালে? সেই গোটেইখিনি নাম এটা বিশেষ অঞ্চলত থুপ খাই আছিল নেকি? যদি আছিল, তেন্তে সেই অঞ্চলৰ দায়িত্ব প্ৰাপ্ত বিষয়া কৰ্মচাৰীসকলৰ পৰা কৈফিয়ৎ বিচৰা হৈছে নেকি? আৰু যদি সেই অবৈধ মানুহখিনি কোনো বিশেষ অঞ্চলৰ নহয় বৰঞ্চ বিভিন্ন ঠাইত সিচঁৰতি হৈ আছে, তেনেহলে সেই নামখিনি উলিয়াবৰ কাৰণে ইতিমধ্যে সম্পূৰ্ণ এন আৰ চি খন এবাৰ ভালদৰে পৰীক্ষা কৰি চোৱা হোৱা নাই জানো? আমাৰ কথা হল, কোনো ভাৰতীয় নাগৰিকক শুনানীৰ নামত বাৰে বাৰে হাৰাশাস্তি নকৰাকৈ চৰকাৰে যদি এন আৰ চিৰ বিসংগতি ধৰা পেলাব পাৰে, তাত হয়তো আপত্তি কৰিবলগীয়া একো নাই। কিন্তু এন আৰ চি ত কিছু মানুহৰ নাম ভুলক্ৰমে অন্তৰ্ভুক্ত হোৱাৰ সন্দেহত ইতিমধ্যে বহুবাৰ শুনানীত হাজিৰ হৈ নাকনি কাননি খোৱা লাখ লাখ মানুহক আকৌ বিচাৰৰ কাঠগড়াত থিয় কৰোৱা কাৰ্যক সমৰ্থন কৰিব পাৰি নে?\nএইখিনিতে উল্লেখ কৰিব পাৰি যে অসমত এন আৰ চিৰ উন্নীতকৰণ বিচাৰি উচ্চতম ন্যায়ালয়ত গোচৰ ৰুজু কৰা প্ৰদীপ ভূঞা (এতিয়া প্ৰয়াত) ডাঙৰীয়াই চূড়ান্ত এন আৰ চি প্ৰকাশ পোৱাৰ পিছত কেইবাখনো কাকতত প্ৰবন্ধ লিখি সন্তুষ্টি প্ৰকাশ কৰিছিল আৰু বিগত তিনিটা দশকৰ লোকপিয়লৰ তথ্য বিশ্লেষণ কৰি দেখুৱাইছিল যে অসমত বসবাস কৰা কমেও ৩০/৪০ লাখ মানুহে এন আৰ চিত নাম অন্তৰ্ভুক্ত কৰাৰ বাবে আবেদনেই কৰা নাই আৰু সেই খিনি মানুহহে আচলতে বিদেশী। গতিকে এন আৰ চি প্ৰস্তুত কৰাৰ উদ্দেশ্য সফল হৈছে। সেইবাবে যিখিনি ত্ৰুটি বিচ্যুতি আছে সেইখিনি শুধৰাই এইখন এন আৰ চিক এটা মান্য নথি হিচাপে গ্ৰহণ কৰিব লাগে। তেতিয়া অন্ততঃ ভবিষ্যতে অসমত অবৈধভাৱে প্ৰবেশ কৰা বিদেশীক চিনাক্ত কৰাটো উজু হব।\nকিন্তু প্ৰথমৰ পৰাই দেখা গৈছে যে এইখন এন আৰ চিক লৈ বৰ্তমানৰ শাসক দলটো চৰম অসন্তুষ্ট। ইয়াৰ কাৰণ কোনেও নুবুজাকৈ থকা নাই। এন আৰ চি ৰ পৰা মুছলমান মানুহৰ নাম কমকৈ বাদ পৰাটোৱেই তেওঁলোকৰ অশান্তিৰ মূল কাৰণ। গতিকে মুছলমানৰ নাম যাতে বেছিকৈ বাদ পৰে তাৰ বাবে তেওঁলোকে এশ শতাংশ পুনৰীক্ষণ বিচাৰিছে বা ১৯৫১ চনলৈকে ভিত্তি বছৰ আগুৱাই নিব বিচাৰিছে।\n৩. বৰ্তমানৰ চূড়ান্ত এন আৰ চি খন ১৯৭১ চনক ভিত্তিবৰ্ষ হিচাপে লৈ অসম চুক্তি অনুসৰি প্ৰস্তুত কৰা হৈছে। কিন্তু ১৯৭১ চনৰ পিছত অহা আৰু এন আৰ চিত নাম নথকা মানুহখিনিক কি কৰা হব সেইটো চৰকাৰে বোধকৰোঁ নিজেও নাজানে। সেই মানুহখিনি যদি বাংলাদেশৰ পৰা অহা প্ৰমাণিত হয় তেন্তে কি হব? অমুছলমান মানুহখিনিক নাগৰিকত্ব দিবৰ বাবে ইতিমধ্যে “কা” আইন গ্ৰহণ কৰা হৈছে। মুছলমান মানুহখিনিৰ ক্ষেত্ৰত কি হব? তেওঁলোকক বাংলাদেশলৈ ঘূৰাই পঠাবৰ বাবে ভাৰত চৰকাৰে বাংলাদেশৰ সৈতে আজিলৈকে কোনো প্ৰত্যৰ্পণ চুক্তি কৰা নাই আৰু ভৱিষ্যতে যে কৰিব সেই সম্ভাৱনাও নাই। সেই ক্ষেত্ৰত ১৯৭১ চনটোক ১৯৫১ চনলৈকে আগুৱাই নি নতুন এটা ভিত্তি বৰ্ষ কৰিলে যেনিবা আন কিছু নতুন মানুহৰ নাম এন আৰ চি ৰ পৰা বাদ পৰিব। কিন্ত সেই অতিৰিক্ত মানুহখনি আহিছিল পূব পাকিস্তানৰ পৰা যিখন দেশ এতিয়া আৰু নাই। তেনেহলে সেই অতিৰিক্ত মানুহখিনিক কলৈ পঠিয়াব? যি ভাৰত চৰকাৰে ১৯৭১ চনৰ পিছত অহা মানুহখিনিক ঘূৰাই নিবলৈ বাংলাদেশক আজিলৈকে সন্মত কৰিব পৰা নাই, সেই ভাৰত চৰকাৰে ১৯৫১ৰ পৰা ১৯৭১ লৈকে অহা মানুহখিনক ঘূৰাই নিবলৈ কোনখন দেশৰ লগত চুক্তি কৰিব? তাতোকৈ গুৰুত্বপূৰ্ণ কথা হৈছে ২০১৯ চনত চূড়ান্ত এন আৰ চি প্ৰকাশৰ সময়ত ভাৰত চৰকাৰৰ বৈদেশিক মন্ত্ৰালয়ে ৰাষ্ট্ৰসংঘক প্ৰতিশ্ৰুতি দি থৈছে যে যিসকল মানুহৰ নাম এন আৰ চিত অন্তৰ্ভুক্ত নহয়, তেওঁলোকৰ কোনো ধৰনৰ অধিকাৰ কৰ্ত্তন কৰা নহয়। তেওলোকৰ সকলো ক্ষেত্ৰতে সমান অধিকাৰ থাকিব। যদি সেইটোৱেই হয়, তেন্তে এন আৰ চিত নাম থকা আৰু নথকাৰ মাজত কিবা প্ৰভেদ থাকিব নে? সেই ক্ষেত্ৰত ভিত্তিবৰ্ষটো যেনিবা ১৯৭১ পৰা আগুৱাই ১৯৫১ চনেই কৰা হল, তাতে কাৰ কি আহে যায়? আমি জানো যে ভিত্তি বৰ্ষ ১৯৫১ নে ১৯৭১ সেই লৈ উচ্চতম ন্যায়ালয়ত বহুদিন ধৰি এটা গোচৰ চলি আছে। এই গোচৰ সংক্ৰান্তত বিজেপি নেতৃত্বাধীন কেন্দ্ৰীয় চৰকাৰ আৰু অসমৰ একে দলৰ ৰাজ্য চৰকাৰে দাখিল কৰা শপতনামাত এই চৰকাৰ দুখনে ভিত্তি বছৰ হিচাপে ১৯৭১ চনৰ সপক্ষেই মত পোষণ কৰিছে বুলি জানিব পৰা গৈছে। এই দুয়োখন চৰকাৰে নিশ্চয় সকলোবোৰ আইনগত দিশ পৰীক্ষা কৰিহে এই স্থিতিটো গ্ৰহণ কৰিছে। তেনেক্ষেত্ৰত সেই দলৰে নেতা বা মন্ত্ৰীসকলে মাজে মাজে ১৯৫১ চন ভিত্তি বৰ্ষ কৰাৰ কথা মানুহক শুনাই থাকে কিয়? ইয়াৰ একমাত্ৰ উদ্দেশ্য হৈছে এটা বিশেষ শ্ৰেণীৰ মানুহক সন্তুষ্ট কৰা আৰু “কা” আইনৰ বিৰেধিতাৰ পৰা অসমৰ মানুহৰ দৃষ্টি অন্য ফালে ঘূৰাই নিয়া।\n৪. গুৱাহাটী উচ্চ ন্যায়ালয়ে আজি কিছুদিন আগতে এটা গুৰুত্বপূৰ্ণ ৰায় যোগে কৈছে যে যিসকলৰ মানুহৰ নিজৰ নামটো ভোটাৰ তালিকাত অন্তৰ্ভুক্ত হৈ আছে অথচ তেওঁলোকে আন কোনোবা ভাৰতীয় নাগৰিকৰ সৈতে নিজৰ সম্বন্ধ (linkage) প্ৰমাণ কৰিব পৰা নাই তেনেকুৱা মানুহক বিদেশী ন্যায়াধীকৰণে “বিদেশী” বুলি ঘোষণা কৰিব নোৱাৰিব। অৰ্থাৎ ভোটাৰ তালিকাত নাম থকাটোৱেই ভাৰতীয় নাগৰিক হোৱাৰ প্ৰমাণ । কেই বছৰ মানৰ আগতে ভাৰতত নিৰ্বাচনী আয়োগেও একে ধৰনৰ কথা এটা কৈ থৈছে । যদি সেইটোৱেই হয়, তেন্তে অসমৰ এন আৰ চি ৰ পৰা খুব কম সংখ্যক মানুহৰ নামহে বাদ পৰিব। কিয়নো ভোটাৰ তালিকাত নাম সন্নিবিষ্ট হৈ থকাটোৱেই যদি নাগৰিকত্বৰ মাপকাঠি হয়, তেন্তে ভিত্তি বৰ্ষ বোলা কথাটোৰ কিবা তাৎপৰ্য আছেনে? ২০১৫ চনত যেতিয়া এন আৰ চি ৰ বাবে আবেদন জমা লোৱা হৈছিল তেতিয়া সেই আবেদনৰ লগত ভোটাৰ পৰিচয়পত্ৰৰ ফটোকপি আৰু প্ৰত্যেকৰে মোবাইল নম্বৰ জমা দিব লগা হৈছিল। এই কথা সকলোৱে জানে যে মোবাইল ছিম কাৰ্ড উলিয়াবৰ বাবে বৈধ নথি পত্ৰৰ প্ৰয়োজন হয়। ইয়াৰ পৰা এটা কথা স্পষ্ট যে ভোটাৰ তালিকাত নাম নথকা বা কোনো ধৰনৰ বৈধ নথিপত্ৰ নথকা কোনো পৰিয়ালৰ পক্ষে এন আৰ চিত আবেদন দাখিল কৰাটোৱেই সম্ভৱ হোৱা নাছিল। কাৰণ নথিপত্ৰ নথকা কোনো আবেদন এন আৰ চি সেৱা কেন্দ্ৰই গ্ৰহণ কৰা নাছিল। গতিকে অকল ভোটাৰ তালিকাত নাম থকা পৰিয়ালেহে এন আৰ চিত আবেদন কৰিছে। ভোটাৰ তালিকাত নাম নথকা পৰিয়ালে এন আৰ চিৰ বাবে আবেদনেই কৰিব পৰা নাই।\nএতিয়া আহো একেবাৰে শেষৰ গুৰুত্বপূৰ্ণ প্ৰশ্নটোলৈ। যি ক্ষেত্ৰত ভাৰত চৰকাৰৰ বৈদেশিক মন্ত্ৰালয়ে স্পষ্ট কৰি দিছে এন আৰ চি ত বাদ পৰা মানুহৰ কোনোধৰনৰ অধিকাৰ কৰ্ত্তন কৰা নহয়, তেওঁলোকে আন নাগৰিকৰ দৰে সমান সুযোগ সুবিধা লাভ কৰিব, সেই ক্ষেত্ৰত ইতিমধ্যে ১২০০ কোটি টকা খৰছ কৰি ৫৫০০০ কৰ্মচাৰীৰ চাৰি বছৰৰ অমানুষিক পৰিশ্ৰমক ব্যৱহাৰ কৰি প্ৰস্তুত কৰা এইখন চূড়ান্ত এন আৰ চিৰ পুনৰীক্ষণ বিচৰাৰ অৰ্থ কি? হয়তো অসম চৰকাৰে পোনছাটেই এশ শতাংশ পুনৰীক্ষণ বিচৰা নাই হয়, কিন্তু ১০ শতাংশ পুনৰীক্ষণৰ পিছত যদি দুই এটা আসোঁৱাহও ওলায় তেতিয়াই লগে লগে অসম চৰকাৰেও হয়তো এশ শতাংশ পুনৰীক্ষণ বিচাৰিব নতুবা এন আৰ চি খন সম্পূৰ্ণ নতুনকৈ প্ৰস্তুত কৰিব বিচাৰিব। নহ’লে হয়তো বৰ্তমানৰ এন আৰ চি খন সম্পূৰ্ণভাবে null and void বা ৰদ কৰি পেলাব। কিয় তেওঁলোকে এইখন এন আৰ চিৰ ঠাইত এখন নতুন এন আৰ চি বিচাৰে? ইয়াৰ জৰিয়তে তেওঁলোকে দুটা উদ্দেশ্য সাধন কৰিব বিচাৰে যেন লাগে । প্ৰথমতে, ধৰ্মীয় সংখ্যালঘূ মানুহখিনিৰ মনত এটা চিৰস্থায়ী শংকা জীয়াই ৰাখি তেওঁলোকক হাৰাশাস্তিৰ মাজেৰে অৱদমিত কৰি ৰখা। দ্বিতীয়তে, ২০১৫ চনত যিখিনি মানুহে নথিপত্ৰৰ অভাৱত এন আৰ চিত আবেদন কৰিবলৈ সক্ষম হোৱা নাছিল বুলি প্ৰদীপ ভূঞাদেৱে উল্লেখ কৰি থৈ গৈছে সেই মানুহখিনিৰ নাম এন আৰ চিত অন্তৰ্ভুক্তিৰ পথ প্ৰশস্ত কৰা। কিয়নো বৰ্তমানৰ এন আৰ চিখনক চূড়ান্ত এন আৰ চি হিচাপে মানি ললে ২০১৫ চনত আবেদন কৰিব নোৱৰা মানুহখিনিৰ নাম ইয়াত অন্তৰ্ভূক্ত কৰাৰ কোনো সুবিধাই নাথাকিব। কাৰণ সেই মানুহখিনিক বৰ্তমানৰ এন আৰ চিত পুনৰ আবেদন কৰাৰ সুযোগ দিয়াৰ কোনো ব্যৱস্থা নাই। একমাত্ৰ ২০১৫ চনৰ পিছত জন্ম গ্ৰহণ কৰা শিশুসকলৰ নামহে এইখন এন আৰ চিত নতুনকৈ আবেদনৰ বাবে বিবেচনা কৰা হব। গতিকে, কি উদ্দেশ্য লৈ চূড়ান্ত এন আৰ চি ৰ পুনৰীক্ষণ বিচৰা হৈছে সেইটো বুজিবলৈ বিশেষ কষ্ট কৰাৰ প্ৰয়োজন নাই। (প্ৰকাশিত মতামত লেখকৰ ব্যক্তিগত)।\nলেখকৰ :ফোন নং ৯৪৩৫৫১৩৪২৪\nPrevious articleE-Paper 07-06-2021\nNext articleচেপ্তেম্বৰত অৰণ্য মানৱ মেক্সিকোলৈ। ৰূপন কৰিব ৮ লাখ হেক্টৰ ভূমিত গছ পুলি


৫৬ ইঞ্চিৰ বুকু থকা ব্যক্তিয়েহে দুখীয়াৰ সেৱা কৰিব পাৰিব: বিজেপিৰ সভাপতি জে পি নাদ্দা\nLast updated Oct 15, 2020 96\nদ্য ষ্টেটমেন্ট : বিহাৰত ২৮ অক্টোবৰৰ পৰা প্ৰথম পৰ্যায়ৰ ভোটগ্ৰহণ আৰম্ভ হ’ব। নিৰ্বাচনৰ বতাহ আৰম্ভ হোৱাৰ লগে লগে সকলো দলে আয়োজন কৰা নিৰ্বাচনী সভাত নেতাই এটাৰ পাছত আন এটা সাৱলীল ভাষণ প্ৰদান কৰি ভোটাৰ ৰাইজক আকৰ্ষিত কৰাৰ চেষ্টা কৰিছে।\nএইবোৰৰ মাজতে বিজেপিৰ সভাপতি জে পি নাদ্দাই বিহাৰৰ ৰোহতাশত অনুষ্ঠিত হোৱা এখন সভাত বিৰোধী দল সমূহক সমালোচনা কৰি কয় যে ৰাজনীতিত ভাষণ দিয়াটো বহুত সহজ। শ্লোগান দিয়াটোও সহজ, কিন্তু ৫৬ ইঞ্চিৰ বুকু থকা এজন ব্যক্তিয়েহে কেৱল দুখীয়া জনতাৰ সেৱা কৰিব পাৰে\n— A.J. (@being_abhi) October 15, 2020\nReal situation of Bihar…. pic.twitter.com/nbNXu3F89I\n— Manu K (@manukutan85) October 15, 2020\nবিজেপিৰ সভাপতি জে পি নাদ্দাৰ এই মন্তব্যৰ পাছতেই বহু লোকে ছচিয়েল মিডিয়াত মন্তব্য কৰিছে।\n56 Inch ChestBihar ElectionJ P Naddathe statement\nTRP Scam-উচ্চতম ন্যায়ালয়ে অৰ্ণৱৰ আবেদন খাৰিজ কৰি ক’লে: প্রথমে উচ্চ ন্যায়ালয়লৈ যাওঁঁক\nউত্তৰ প্ৰদেশত জংঘলৰাজ! প্ৰশাসনিক বিষয়াৰ সন্মুখতে বিজেপিৰ নেতাৰ গুলীত এজন নিহত


শিশু | Assamese Short Story by Nira Talukdar\nHomeচুটিগল্প শিশু | Assamese Short Story by Nira Talukdar\nমৰমৰ. তৃপ্তি ,\nকুশল -মঙ্গল কামনা কৰিলোঁ ।\nযোৱাকালি গম পালোঁ তুমি চাকৰিত যোগদান কৰা বুলি ।ইফালে তুমি মা হ'ব ওলাইছা।তোমাৰ কেইবাটাও ভাল খবৰে আমাক আনন্দিত কৰিছে । যিহেতু তুমি শিশুৰ লগতে জড়িত থাকিবা, শিশুৰ মনৰ বিষয়ে মই কৰ্মজীৱনত পোৱা বৰ্ণিল অভিজ্ঞতা জনোৱাৰ প্ৰয়াস কৰিলোঁ ।\nযাব নোৱাৰি লিখি পঠিয়ালোঁ।ব্যস্ততাৰ মাজতো সময় উলিয়াই পঢ়িবা।\n‘৬বছৰৰ পৰা ১৪বছৰলৈ বিনামূলীয়া শিক্ষা ‘এই বাক্যশাৰীৰ অন্তৰ্নিহিত কথাষাৰ হৃদয়ঙ্গম কৰাৰ চেষ্টা কৰিবা ।\nসকলো সাধাৰণ শিশুৱে জন্ম হৈ কান্দে ।পৰিৱেশ, পৰিস্থিতিৰ লগত খাপ খাই লাহে লাহে ডাঙৰ হৈ সময়ত এগৰাকী নাগৰিক হিচাপে পৰিচিত হয়।শিশুৱে শিক্ষাগ্ৰহণ কৰিব পোৱাটো জন্মস্বত্ব অধিকাৰ ।\nযিসকল পিতৃ-মাতৃৰ সন্তান সৰহ,অভাৱ অসীম, এমুঠি অন্নৰ বাবে হাহাকাৰ তেওঁলোকে বুজিব নোৱাৰে শিক্ষাৰ মোল।তেওঁলোকে সন্তান ডাঙৰ কৰে সংস্হাপনৰ কাৰণে,যাতে পিতৃ-মাতৃৰ অভাৱ অনাটনৰ বোজা কমাব পাৰে! এই সমস্যা সমাধানৰ বাবে পৰিয়াল পৰিকল্পনা লগতে বৃত্তিমুখী শিক্ষাৰ খুবেই প্ৰয়োজন ।অশিক্ষিত অভিভাৱকৰ আৰ্থসামাজিক দিশো দুৰ্বল ।তেনে পৰিয়ালত উচ্চ শিক্ষিত সন্তান এপাচি শাকত এটা জলকীয়া।\nকন্যা সন্তানৰ ক্ষেত্ৰত এজনী ছোৱালীক এজন পাত্ৰক গতাব পাৰিলে অভিভাৱকৰ দায়িত্ব শেষ।\nশিশুৰ সৰ্বাংগীন বিকাশৰ বাবে শিক্ষক-শিক্ষয়িত্ৰীৰ লগতে অভিভাৱক আৰু সমাজৰ দায়িত্ব অপৰিসীম ।আৰ্থিকভাৱে দুৰ্বল, অশিক্ষিত অভিভাৱকে শিক্ষকৰ ওপৰতে সকলো এৰি দিয়ে ।ছাত্ৰ-ছাত্ৰীয়ে স্কুলৰপৰা ঘৰলৈ গৈ যি কয়,তাকে অভিভাৱকসকলে সঁচা বুলি ভাবে । অভিভাৱক সকলে শিক্ষক-শিক্ষয়িত্ৰীৰ লগত ছাত্ৰ ছাত্ৰীৰ সমস্যা আলোচনা কৰিবলৈ টান পায় ।কমসংখ্যক অভিভাৱকে শিক্ষক-শিক্ষয়িত্ৰীৰ লগত যোগাযোগ ৰাখে ।এনে ক্ষেত্ৰত স্হানীয় শিক্ষিত ব্যক্তিয়ে ছাত্ৰ ছাত্ৰীৰ শৈক্ষিক উত্তৰণৰ বাবে বলিষ্ঠ ভূমিকা ল'ব পাৰে ।\nমোৰ কথা খিনি পিছলৈ কামত আহিব বুলি আশা ৰাখি ধৈৰ্য নেহেৰুৱাই পঢ়িবা , সেই আশাৰে মই লিখি আছোঁ ।\nআমাৰ ডাঙৰসকলৰ যি স্বাধীনতা আছে শিশুৰো আছে ।শিশুক প্ৰকৃতিৰ বুকুত মুক্ত বিচৰণ কৰিব দিব লাগে ।শিক্ষক-শিক্ষয়িত্ৰী আৰু অভিভাৱক ‘গাইড’ হিচাপে থাকিব লাগে ।কঠোৰ হাতেৰে দমন কৰিবলৈ বিচাৰিলে লক্ষ্মীনাথ বেজবৰুৱাদেৱৰ ‘মুক্তি' গল্পৰ লেখীয়া কাহিনী হ'ব।\nশিশুৰ শিক্ষাৰ ক্ষেত্ৰত শিশুৰ মন অধ্যয়ন কৰাটো শিক্ষকৰ দায়িত্ব ।মন মাৰি থকা,অস্বাভাৱিকভাৱে ফূৰ্ত্তিত থকা , এই অস্বাভাৱিক কথাবোৰৰ কাৰণত গুৰুত্ব দিব লাগে।কেতিয়াবা কাৰোবাৰদ্বাৰা শাৰীৰিক আৰু মানসিকভাৱে নিৰ্যাতন পালে অস্বাভাৱিক আচৰণ কৰিব পাৰে । প্ৰয়োজনসাপেক্ষে শিক্ষক-শিক্ষয়িত্ৰী ছাত্ৰ-ছাত্ৰীৰ ঘৰলৈ গৈয়ো খবৰ লব লাগে ।শিশুৰ আগ্ৰহ, অভাৱৰ ওপৰত গুৰুত্ব দিব লাগে ।শিশুক শাৰীৰিক আৰু মানসিক ভাৱে আঘাত কৰাৰপৰা বিৰত থাকিব লাগে ।সমস্যাবোৰ বুজিব লাগে ।পিতৃ-মাতৃয়ে যেনেদৰে নিজৰ সন্তানক সময় দিব লাগে,তেনেদৰে শিক্ষক-শিক্ষয়িত্ৰীয়েও ছাত্ৰ-ছাত্ৰীক সময় দিব লাগে ।সাধাৰণতে বহু পিতৃ-মাতৃয়ে সন্তানক স্কুলত নাম লগাই দিয়াৰ পাছত সন্তানৰ ভবিষ্যত গঢ়ি দিয়াৰ দায়িত্ব শিক্ষক-শিক্ষয়িত্ৰীৰ বুলি ভাবে ।গতিকে এনে পৰিস্থিতিত শিক্ষকৰ দায়িত্ব কিমান অপৰিসীম ভাবি চোৱা!\nআজিৰ ছাত্ৰ কালিলৈ দেশৰ ভবিষ্যত নাগৰিক ।গতিকে ছাত্ৰ ছাত্ৰী সকলক সু নাগৰিক হিচাপে গঢ়ি তোলাত শিক্ষকসমাজৰ গুৰুত্বপূৰ্ণ ভূমিকা আছে ।\nচেকনিৰ আগত বিদ্যাৰ দিন আৰু নাই।চেকনিৰ ভয়ত বহু ছাত্ৰ-ছাত্ৰীয়ে শিক্ষা আধৰুৱা কৈ বিদ্যালয় এৰা, শিক্ষকৰ প্ৰতি ভয়ভাৱ মনৰপৰা নুগুচাৰো উদাহৰণ আছে ।\nনিজৰ বৃত্তিত দক্ষতা লাভ কৰিবলৈ বিভিন্ন প্ৰশিক্ষণ, কৰ্মশালাত যোগদান কৰিবা ।\nশেষত ছাত্ৰ ছাত্ৰীৰ লগত যোগাযোগ ৰাখোঁতে বিখ্যাত মনীষী এগৰাকীৰ সোণসেৰীয়া কথাষাৰ মনত ৰাখিবা “শিক্ষক এগৰাকী মালীৰ দৰে “।\nতোমাৰ পৰিয়ালৰ শ্ৰীবৃদ্ধি কামনাৰে আজিলৈ এৰিছোঁ।\nনগাঁও চাৰিআলি হাইমাদ্ৰাছা


Lok Sabha Elections 2019 Archives - Gana Adhikar\nHome / Tag Archives: Lok Sabha Elections 2019\nTag Archives: Lok Sabha Elections 2019\n4 weeks আগত\tৰাষ্ট্ৰীয়-আন্তঃৰাষ্ট্ৰীয় Comments Off on ৩০ মে’ত নতুন চৰকাৰৰ শপত : প্ৰধানমন্ত্ৰী মোদীৰ অধ্যক্ষতাত দিল্লীত কেবিনেট বৈঠক\nমন্ত্ৰীসভাত স্থান পাব কেবাজনো নতুন মুখ ষ্টাফ ৰিপ’ৰ্টাৰ, গুৱাহাটী : প্ৰধানমন্ত্ৰী নৰেন্দ্ৰ মোদীৰ পক্ষত বৃহৎ জনাদেশ। বিজেপিয়ে নিৰংকুশ সংখ্যাগৰিষ্ঠতাৰে এককভাৱে ৩০৩খন আসন দখল কৰি এক ইতিহাস ৰচনা কৰাৰ লগতে মহাজোঁটবন্ধনৰ সকলো সপোন থান-বান কৰি পেলালে। একপ্ৰকাৰ মোদীৰ মহাছুনামীত ধূলিসাৎ হৈ গ’ল কংগ্ৰেছকে আদি কৰি আটাইকেইটা বিৰোধী দল। দিল্লীৰ মচনদ দখল …\nকংগ্ৰেছ-ইউডিএফক বিলীন কৰি গেৰুৱা হল বৰাক\n4 weeks আগত\tআঞ্চলিক Comments Off on কংগ্ৰেছ-ইউডিএফক বিলীন কৰি গেৰুৱা হল বৰাক\nশিলচৰ ব্যুৰ’ : বৰাক ভেলীত ঐতিহাসিক বিজয় সাব্যস্ত কৰিবলৈ সক্ষম হৈছে বিজেপি। একপ্ৰকাৰ কংগ্ৰেছ আৰু এআইইউডিএফ দলৰ দুৰ্গ খহাই বিজেপিয়ে বৰাকত বিজয়ধবজা উৰাবলৈ সক্ষম হৈছে। মূলতঃ কংগ্ৰেছ আৰু ইউডিএফক বিলীন কৰি গেৰুৱা হ’ল সমগ্ৰ বৰাক। বৰাক উপত্যকাৰ দুয়োটা লোকসভা সমষ্টিয়ে বিজেপিয়ে আঁজুৰি আনিবলৈ সক্ষম হৈছে। কংগ্ৰেছ অথবা ইউডিএফ শোচনীয়ভাৱে পৰাস্ত …\n4 weeks আগত\tৰাষ্ট্ৰীয়-আন্তঃৰাষ্ট্ৰীয় Comments Off on দিল্লীত পুনৰ চকীদাৰৰ চৰকাৰ, জনাদেশত বিধবস্ত ৰাহুল গান্ধী\nএন ডি এৰ ৩৫০খন আসনত অগ্ৰগতি ৮৬খনতে থমকিল ইউপিএ, আমেথিত পৰাস্ত ৰাহুল ষ্টাপ ৰিপ’ৰ্টাৰ, গুৱাহাটী : প্ৰতিষ্ঠানবিৰোধী ঢৌ যে সাময়িক আছিল সেয়া প্ৰমাণন কৰি পুনৰ এবাৰ দিল্লীত ক্ষমতা দখল কৰিবলৈ সক্ষম হয় বিজেপি। আজি দেশৰ সাধাৰণ নিৰ্বাচনৰ ফলাফল ঘোষণা কৰাৰ পিছতে বিজেপি শিবিৰত হৰ্ষোল্লাস বিয়পি পৰাৰ বিপৰীতে নিমাওমাও পৰিৱেশৰ সৃষ্টি …\n4 weeks আগত\tৰাষ্ট্ৰীয়-আন্তঃৰাষ্ট্ৰীয় Comments Off on ফলাফল ঘোষণাৰ পিছতেই দিল্লীৰ বিজেপিৰ কাৰ্যালয়ত উছাহৰ ঢল, এই বিজয় গণতন্ত্ৰৰ বিজয় : মোদী\nএই জয় বৰ্ণবাদ-জাতিবাদৰ বিৰুদ্ধে জয় : অমিত শ্বাহ নতুন দিল্লী, ২৩ মে : আজি বিজেপি তথা এন ডি এ ৩৫০খনতকৈও অধিক আসনত বিজয় সাব্যস্ত কৰাটো নিশ্চিত হৈ পৰাৰ পিছতে দেশৰ বিভিন্ন প্ৰান্তৰ বিজেপি কাৰ্যালয়ত উছাহৰ ধল বোৱাৰ লগতে দিল্লীত থকা অটল বিহাৰী বাজপেয়ী ভৱনত এক উখল-মাখল পৰিৱেশে বিৰাজ কৰে। লক্ষণীয় যে বিজেপিয়ে …\n4 weeks আগত\tআঞ্চলিক, ৰাজনীতি Comments Off on বৰপেটাত কংগ্ৰেছৰ জয় , হিন্দু-মুছলমানে জয়ী কৰাইছে মোক – আব্দুল খালেক\nগণ বাৰ্তা, বৰপেটা : দেশত আজি ঘোষণা কৰা লোকসভা নিৰ্বাচনৰ ফলাফলত মোদীৰ ছুনামী অব্যাহত থকাৰ সময়তো এই ছুনামীৰ প্ৰভাৱ নপৰিল সন্মানীয় বৰপেটা লোকসভা সমষ্টিত। বৰপেটা লোকসভা সমষ্টিত কংগ্ৰেছৰ প্ৰাৰ্থী আব্দুল খালেকে মিত্ৰজোঁটৰ প্ৰাৰ্থী কুমাৰ দীপক দাসক পৰাস্ত কৰি কংগ্ৰেছ দলৰ সন্মান ৰক্ষা কৰিবলৈ সক্ষম হয় । নিৰ্বাচন সমাপ্ত হোৱাৰ পিছৰে …\n4 weeks আগত\tৰাষ্ট্ৰীয়-আন্তঃৰাষ্ট্ৰীয় Comments Off on জনতাই মালিক : ৰাহুল গান্ধী\nনতুন দিল্লী, ২৩ মে : আজি লোকসভা নিৰ্বাচনৰ ফলাফল ঘোষণাৰ পিছতে দিল্লীত বিজেপিয়ে চৰকাৰ গঠন কৰাটো নিশ্চিত হোৱাৰ পিছতে সংবাদমেলত কংগ্ৰেছৰ অধ্যক্ষ ৰাহুল গান্ধীয়ে নিৰ্বাচনত জনতাৰ ৰায় সৰ্বোচ্চ বুলি মন্তব্য কৰি পৰাজয় স্বীকাৰ কৰে। মোদীৰ মতাদৰ্শ আৰু কংগ্ৰেছৰ মতাদৰ্শ পৃথক আৰু দেশৰ জনতাই মোদীৰ মতাদৰ্শক আঁকোৱালি লৈ চৰকাৰ গঠনৰ কৰ্তৃত্ব প্ৰদান …\n4 weeks আগত\tৰাষ্ট্ৰীয়-আন্তঃৰাষ্ট্ৰীয় Comments Off on দিল্লী কাৰ দখলত ? ৰাহুল নে মোদীৰ ? আজি নিৰ্ণয় হ’ব ৭৯২৮ প্ৰাৰ্থীৰ ভাগ্য\nচৰকাৰ গঠনক লৈ শাসক-বিৰোধীৰ সঘনাই বৈঠক ষ্টাফ ৰিপ’ৰ্টাৰ, গুৱাহাটী : ডেৰমহীয়া উৎকণ্ঠাৰ যৱনিকা পৰিবলৈ মাজত মাথোঁ কেইটামান মুহূৰ্ত বাকী। সকলো ধৰণৰ জল্পনা-কল্পনা আৰু প্ৰতীক্ষাৰ অন্ত পেলাই কাইলৈ পুৱা ৮ বজাৰ পৰা আৰম্ভ হ’ব দেশৰ সাধাৰণ নিৰ্বাচনৰ ভোট গণনা। দিল্লীৰ মচনদ কাৰ দখললৈ যাব, ৰাহুল গান্ধী নে নৰেন্দ্ৰ মোদী- কাইলৈ সেইটো …\nআজি ভোটাৰে নিৰ্ণয় কৰিব ৯১২ ৰথি-মহাৰথিৰ ভাগ্য\nMay 19, 2019\tৰাজনীতি Comments Off on আজি ভোটাৰে নিৰ্ণয় কৰিব ৯১২ ৰথি-মহাৰথিৰ ভাগ্য\n৮খন ৰাজ্যৰ ৫৯সমষ্টিত ভোটদান, পূজা-অৰ্চনাত ব্যস্ত মোদী-অমিত শ্বাহ নতুন দিল্লী : আজি চলিত সপ্তদশ লোকসভা নিৰ্বাচনৰ সপ্তম, অৰ্থাৎ অন্তিম পৰ্যায়ৰ ভোটদান অনুষ্ঠিত হ’ব। ৮খন ৰাজ্যৰ ৫৯টা লোকসভা সমষ্টিত প্ৰতিদ্বন্দ্বিতা কৰা ৯১২জন প্ৰাৰ্থীৰ ভাগ্য কাইলৈৰ ভোটদানে নিৰ্ণয় কৰিব। পঞ্জাব, উত্তৰ প্ৰদেশ, পশ্চিমবংগ, মধ্য প্ৰদেশ, বিহাৰ, হিমাচল প্ৰদেশ, ঝাৰখণ্ড আৰু চণ্ডীগড়ত ভোটদান অনুষ্ঠিত …\nদেশৰ নিৰ্বাচন আয়োগত মহা বিদ্ৰোহ , পক্ষপাতিত্বমূলকভাৱে কাম কৰাৰ অভিযোগ স্বয়ং নিৰ্বাচন আয়ুক্তৰ\nMay 18, 2019\tৰাষ্ট্ৰীয়-আন্তঃৰাষ্ট্ৰীয় Comments Off on দেশৰ নিৰ্বাচন আয়োগত মহা বিদ্ৰোহ , পক্ষপাতিত্বমূলকভাৱে কাম কৰাৰ অভিযোগ স্বয়ং নিৰ্বাচন আয়ুক্তৰ\nআচৰণবিধি ভংগৰ ক্ষেত্ৰত মোদী-শ্বাহক একপক্ষীয়ভাৱে ক্লীন শ্বীট ! নতুন দিল্লী, ১৮ মে : দেশৰ নিৰ্বাচন আয়োগৰ ভিতৰত মহাবিদ্ৰোহ চলা পৰিলক্ষিত হৈছে। দেশত সাধাৰণ নিৰ্বাচন চলি থকাৰ সময়ত নিৰ্বাচন আয়োগৰ ভিতৰচ’ৰাত নিৰ্বাচনী আচৰণবিধি উলংঘা কৰা গোচৰ সন্দৰ্ভত সিদ্ধান্ত গ্ৰহণৰ ক্ষেত্ৰত মুখ্য নিৰ্বাচন আয়ুক্তই একপক্ষীয়ভাৱে সিদ্ধান্ত গ্ৰহণ কৰাৰ অভিযোগ উত্থাপিত হৈছে। স্বয়ং নিৰ্বাচন …\nবিজেপিত আৰম্ভ চিপৰাং ৰাজনীতি , ৰূপক শৰ্মাৰ অভিযোগৰ পিছতে গেৰুৱা দলত ধুমুহা\nApril 28, 2019\tৰাজনীতি Comments Off on বিজেপিত আৰম্ভ চিপৰাং ৰাজনীতি , ৰূপক শৰ্মাৰ অভিযোগৰ পিছতে গেৰুৱা দলত ধুমুহা\nদহ সাংসদ প্ৰাৰ্থীলৈ পত্ৰ বিজেপি নেতৃত্বৰ , দল বিৰোধী কাৰ্যকলাপৰ তথ্য বন্ধ খামত দাখিল কৰাৰ নিৰ্দেশ ৰঞ্জিত দাসৰ ষ্টাফ ৰিপ’ৰ্টাৰ, গুৱাহাটী : বিজেপিত এতিয়া আৰম্ভ হৈছে চিপৰাং ৰাজনীতি। শাসনত থকা দলটোৰ হৈ নিৰ্বাচনত অৱতীৰ্ণ হ’ব নোৱাৰাৰ বাবেই একাংশই বিজেপি দলৰ প্ৰক্ষেপিত প্ৰাৰ্থীক লোকসভা নিৰ্বাচনত পৰাস্ত কৰাৰ বাবে চিপৰাং মাৰিছিল বুলি …